
O. uosto vartus nuvargę keliautojai buvo grūste 
užgrūdę, daugelis jų stumdomi stovėjo palei sienas, nes 
vargana plastikinių kėdžių eilė seniai jau buvo visa užimta. 
Kiekvienas atskrendantis ir išskrendantis lėktuvas paimdavo 
mažiausiai aštuoniasdešimt keleivių, o sėdimų vietų palei 
vartus tebuvo vos kelioms dešimtims. 

Septintą valandą vakare skristi į Majamį laukė, rodos, 
koks tūkstantis žmonių. Apsikrovę nešuliais nešuliukais, 
šiaip taip įveikę transporto bėdas, registraciją ir minias di- 
džiojoje salėje, jie visi iki vieno atrodė išleipę. Sekmadienis 
po Padėkos dienos — tai tas metų laikas, diena, kai skren- 
dama turbūt daugiausia, ir grūsdamiesi patys bei stumiami 
vartų link kitų daugelis savęs klausė — ir jau ne pirmą kartą: 
kodėl gi būtent šiandien prireikė skristi?.. 

Priežastys šią akimirką atrodė ne tokios rimtos, ne 
esminės. Kai kas bandė šypsotis, kai kas — skaityti, bet dėl 
spūsties ir triukšmo tai nebuvo lengva. Kiti tiesiog žiūrėjo į 
grindis ir laukė. Šalimais įkyriai varpeliu skalambijo perkaręs 

juodaodis Kalėdų Senis, monotoniškai bambėdamas šventi- 
nius sveikinimus. 

Nedidukė šeima priartėjusi prie vartų išvydo grūstį ir 
sustojusi išilgai didžiosios salės krašto ėmė laukti. Pažvelgus 
] šiuos žmones galėjai suprasti, kad į kelionę išsirengusi bū- 
tent duktė Bleira, o ne tėvai. Trijulė spoksojo į minią ir tą 
akimirką taip pat savęs nebyliai klausė, kodėl gi keliauti buvo 
pasirinkę šitą dieną. 

Ašaros išsekusios — bent jau didžiuma jų. Bleira 
buvo dvidešimt trejų, ką tik su puikia charakteristika bai- 
gusi mokyklą, tačiau dar nepasiruošusi karjerai. Draugė iš 
koledžo buvo išvykusi į Afriką kartu su taikos korpusu, ir tai 
artimiausius dvejus metus Bleirą įkvėpė pasiaukoti kitiems. 
Ją paskyrė į Peru rytus, kur ji turės mokyti puslaukinius ma- 
žulius skaityti. Gyvens varganai, be vandentiekio, elektros, 
telefono — pradėti šią kelionę jai buvo neramu. 

Ji skris į Majamį, paskui — į Limą, tada tris dienas 
autobusu kils į kalnus, į kitą amžių. Pirmą syki per savo jau- 
ną gyvenimėlį visiškoje atokumoje Bleira sutiks Kalėdas ne 
namie. Mama įsikirto jai į ranką ir stengėsi būti stipri. 

Jau ištarti visi „sudie“, šimtąjį kartą paklausta: „Ar tik- 
rai tu to nori?“ 

Liuteris, jos tėvas, tyrinėjo minią rūsčiai susiraukęs. 
Kokia beprotybė, sakė jis sau. Paleido jas prie šaligatvio, pats 
kelias mylias važiavo, kol papildomoje aikštelėje rado kur 
pastatyti mašiną. Sausakimšas oro uosto autobusas parvežė 
jį atgal, išvykimų salėn, ir iš čia jis alkūnėmis praskynė žmo- 
nai ir dukteriai taką iki keleivių vartų. Jam buvo liūdna, kad 
Bleira išvyksta, jis bjaurėjosi kirbančia žmonių orda, nuotai- 
ka — prasta. Nusimato būti dar prasčiau. 

Atkuto klausinėtojų nepaleidžiami vartų darbuotojai, 

ir keleiviai per colį pasistūmė pirmyn. Nuskambėjo pirmasis 
pranešimas, kviečiantis prieiti tuos, kuriems reikės daugiau 
laiko, ir aukščiausios klasės keleivius. Stumdymasis ir kumš- 
nojimasis pasislinko dar žingsnelį. 

— Manau, geriau eikime, — ištarė Liuteris dukteriai, 
savo vieninteliam vaikui. 

Jie vėl apsikabino ir šiaip taip sulaikė ašaras. Bleira nu- 
sišypsojo ir pasakė: 

— Metai kaipmat pralėks. Per kitas Kalėdas jau būsiu 
namie. 

Nora, jos motina, prikando lūpą, linktelėjo ir dar kartą 
pabučiavo. 

— Žiūrėk, būk atsargi, — pasakė, nes niekaip negalėjo 
liautis to kartojusi. 

— Man viskas bus gerai. 

Jie paleido savo dukterį ir bejėgiškai stebėjo ją artėjant 
prie ilgos eilės, kuri colis po colio slinko pirmyn, tolyn nuo 
jų, nuo namų, tos saugios užuovėjos ir visko, ką tik ji žinojo. 
Padavusi keleivio pasą, Bleira atsisuko ir nusišypsojo jiems 
dar vieną, paskutinį kartą. 

— Na, gerai, — pasakė Liuteris. — Gana jau. Jai vis- 
kas bus gerai. 

Žiūrėdama, kaip duktė dingsta iš akių, Nora nesumo- 
jo, ką pasakyti. Jie pasuko ir įsiliejo į eskalatoriumi šliaužiantį 
žmonių tuntą, nusidriekusį per didžiąją salę, pro Kalėdų Senį 
su erzinančiu Žvangučiu, pro žmonių prisikimšusias krautu- 
vėles. 

Kai išėjo iš terminalo, lijo, o kol susirado autobusų sto- 
telę — reikėjo grįžti prie „ratų“, pastatytų šalia pagrindinės 
tam skirtos aikštelės, ir autobusas, nušniokštęs per šalikeles, 
išleido juos-per du šimtus jardų nuo jų automobilio. Pylė kaip 

iš kibiro. Liuteris suplojo septynis dolerius, kad išsilaisvintų 
pats ir išpirktų automobilį iš godžių oro uosto valdininkų. 

Pakeliui į miestą Nora pagaliau prabilo. 

— Ar jai viskas bus gerai? — paklausė ji. 

Jis jau tiek sykių buvo girdėjęs šį klausimą, kad tik 
automatiškai murmtelėjo: 

— Žinoma. 

— Tikrai taip manai? 

— Žinoma, — ar taip, ar ne: ką gi tai šiuo metu būtų 
galėję pakeisti? Bleiros nebėra, jie nesugebėjo jos sustabdyti. 

| Jis abiem rankom įsikibo į vairą ir tyliai keiksnojo 
priešais lėtai judantį eismą. Nebūtų galėjęs pasakyti, žmona 
verkia ar ne. Liuteris tenorėjo kuo greičiau grįžti namo, iš- 
džiūti, atsisėsti prie židinio ir paskaityti žurnalą. 

Buvo likusios dvi mylios iki namų, kai ji pareiškė: 

— Man reikia iš parduotuvės kelių dalykų. 

— Lyja, — pasakė jis. 

— Man vis tiek reikia. 

— Ar tai negalėtų palaukti? 

— Tu gali pabūti mašinoje. Kokią minutę, ir viskas. 
Važiuok į Čipg, šiandien ten atidaryta. 

Taigi jis pasuko į Či5g — krautuviūkštę, kurios neken- 
tė ne tik dėl pasibjaurėtinų kainų ir pasipūtusių pardavėjų, 
bet ir dėl kvailos vietos, kur ji buvo įsikūrusi. Aišku, vis dar 
lijo — o ji negalėjo pasirinkti Krogerio, kur pasistatęs mašiną 
gali staigiai sulakstyti. Ne, ji nori Čipo, kur pastatai mašiną ir 
išeini kaip į Žygį. 

O kartkartėmis visai nebūdavo kur mašinos pastaty- 
ti, taigi aikštelė buvo pilna, užgrūsti ir priešgaisriniai vejos 
ruožai. Jis dešimt minučių bergždžiai ieškojo, kol pagaliau 
Nora tarė: 

— Paprasčiausiai paleisk mane prie šaligatvio, — ją 
erzino, kad jis nesugeba rasti tinkamos vietos. 

Jis pasuko į tuščią plotą netoli užkandinės ir pareika- 
lavo: 

— Duok sąrašą. 

— Aš pati eisiu, — pasakė ji, bet tik apsimesdama be- 
sipriešinanti. Per lietų į žygį eis Liuteris, ir jie tai žinojo abu. 

— Duokš sąrašą. 

— Tik baltojo šokolado ir svarą pistacijų, — su pa- 
lengvėjimu pasakė ji. 

— Ir viskas? 

— Taip, bet būtinai imk Logano šokoladą, vieno svaro 
plytelę, ir Lance Brothers pistacijų. 

— Ir visa tai negalėjo palaukti? . 

— Taip, Liuteri, negalėjo. Ryt pietums ruošiu desertą. 
Jei nenori eiti, tai nusiramink... ir eisiu aš. 

Liuteris trinktelėjo dureles. Trečiu žingsniu pataikė į 
seklią duobę, pro dešiniąją kulkšnį prasisunkė šaltas vanduo 
ir Žliugtelėjo į batą. Sekundę jis sustingo ir sulaikė kvapą, 
paskui žengė toliau pasistiebęs, besisukiodamas tarp auto- 
mobilių ir karštligiškai stengdamasis išvengti kitų telkšalų. 

Čipo šeimininkų įsitikinimu, kainos turi būti aukštos, 
o nuoma — pigi. Parduotuvė stovėjo šoniniame skersgatvyje, 
iš niekur, tiesą sakant, nematoma. Greta buvo vyno parduo- 
tuvė, jos savininkas — kažin koks europietis, kuris skelbėsi 
esąs prancūzas, tik sklido gandai, kad jis — vengras. Angliš- 
kai jis kalbėjo baisiai, tačiau suktybių meną buvo perpratęs 
puikiai. Galbūt iš kaimyninio Cipo. Apskritai visi šio rajono 
prekeiviai iš kailio nerdamiesi stengėsi pasirodyti didžiai iš- 
maną. 

Ir kiekviena parduotuvėlė buvo pilna. Prie sūrių krau- 

tuvės žvangsėjo dar vienas Kalėdų Senis su tokiu pačiu var- 
peliu. „Rudolfai, mielasis šiaurės ėlne!“ — sklido iš paslėpto 
garsiakalbio nuo šaligatvio priešais Motiną Žemę, kur žvit- 


ruoliai, be abejo, dar vaikščiojo su sandalais. Liuteris nekentė 


tos parduotuvės — nė kojos ten nekeldavo. Nora ten pirkdavo 
ekologiškas vaistažoles, bet dėl ko — jam taip ir nebuvo lem- 
ta suprasti. Senas meksikietis, cigarų parduotuvės savininkas, 
burnos kamputyje pypkei smilkstant, dūmams besiveržiant, 
laimingas prekylangy kabino spingsinčių lempučių vėrinius, 
o ant dirbtinės eglutės jau tviskėjo dirbtinis sniegas. 

Visai gali būti, kad vėliau, naktį, jau iš tikrųjų pasnigs. 
Apsipirkinėtojai nešvaistė veltui laiko lakstydami pirmyn at- 
gal, iš vienos krautuvėles į kitą. Dešinė Liuterio kojinė iki 
kulkšnies jau buvo sustirusi į ledą. 

Čipe prie įėjimo nebuvo krepšių, ir tai, aišku, blogas 
ženklas. Liuteriui jokio krepšio nereikėjo, tačiau tai reiškė, 
kad per pirkėjus čia nė adatos nejbesi. Tarpueiliai — siauri, o 
prekės suverstos bet kaip. Kad ir ką būdavai užsirašęs pirkti, 
visą parduotuvę reikėdavo išmaišyti skersai išilgai keletą kar- 
tų, kol viską rasdavai. 

Jaunas darbuotojas plušo stengdamasis gražiai išdė- 
lioti kalėdinius šokoladus. Plakatas šalia mėsininko griežtai 
reikalavo, kad visi geri klientai savo kalėdinius kalakutus už- 
sisakytų tučtuojau. Jau parduodamas naujas kalėdinis vynas! 
Ir kalėdiniai kumpiai! 

„Kiek tuščio švaistymosi, — pagalvojo Liuteris. — 
Kodėl mes tiek ryjame ir tiek geriame per Kristaus gimimo 
šventę?“ Pistacijas jis rado šalia duonos. Nesuvokiama, kokią 
gudrybę čia buvo sumanęs Čipas. Niekur kepinių skyriuje 
baltojo šokolado nebuvo, todėl Liuteris susikeikė, užgniaužė 
kvapą ir nuplumpino palei lentynas žiūrėdamas į viską iš ei- 

lės. Į jį atsitrenkė pirkėjas su vežimėliu. Niekas neatsiprašė, 
nė vienas nepastebėjo. Iš viršaus sklido „Dievo ramybė jums, 
mielieji ponai!“, ir tai, matyt, turėjo nuraminti Liuterį, bet 
taip pat gerai čia būtų tikę ir „Sniego seni besmegeni!“. 

Už dviejų eilių, greta ryžių kolekcijos iš viso pasaulio, 
jis rado lentyną su šokoladais. Žingtelėjęs arčiau pamatė vie- 
no svaro Logano plytelę. Žengus dar žingsnį, tas staiga dingo, 
nučiuptas iš pat panosės — taip padarė kažkokia atgrubnagė 
boba, Liuterio net nepastebėjusi. Tarpelis, skirtas Logano 
šokoladams, buvo tuščias, ir desperatiškai besidairydamas 
jis taip daugiau ir nerado nė kruopelytės baltojo šokolado. 
Krūvos juodojo, pieniško ir visa kita, bet baltojo šokola- 
do — jokio. 

Žinoma, greitojo aptarnavimo eilė buvo lėtesnė nei 
kitos dvi. Baisios Čipo kainos vertė pirkti mažais kiekiais, 
tačiau eilės greitumui tai nedarė absoliučiai jokio poveikio. 
Kiekvieną prekę, kad ir mažiausią, nemalonus kasininkas 
turėdavo pakelti, apžiūrėti ir ranka visus jos duomenis įvesti 
į kasos aparatą. Ar sukraus tau į maišą prekes — laimės da- 
lykas, nors apie šventes patarnautojai atkusdavo, džiuginda- 
vo pirkėjus šypsenomis, entuziazmu ir stulbindavo tuo, jog 
kreipdavosi vardu. Tai arbatpinigių sezonas — dar vienas 
užslopintas Kalėdų aspektas, kurio Liuteris nekentė. 

Šeši žalieji ir grąža — už pistacijų svarą. Jis nubloš- 
kė jauną uolų patarnautoją ir sekundę pamanė, ar nereikės 
anam vožtelėti, kad tik išsaugotų savo brangiąsias pistacijas 
nuo dar vieno maišo. Susikišo jas į apsiausto kišenę ir movė 
1š Čia. 

Prie senojo meksikiečio cigarų prekylangio jau būria- 
vosi minia žioplių, stebinčių, kaip šis prekeivis jį puošia. Jis 


bandė įjungti robotukus, kurie plumpsėjo per dirbtinį sniegą, 

o minia be galo tuo žavėjosi. Liuteris buvo priverstas nulipti. 
nuo šaligatvio, o kai žengė, tai pataikė kairiąja, o ne dešine, 
ir koja nugrimzdo į penkių colių gylio ledo tižę. Akimirksnį 
jis sustingo kvėptelėjęs pilnus plaučius šalto oro, keikdamas 
senąjį meksikietį, visus jo robotus bei gerbėjus ir tas su- 
mautąsias pistacijas. Ištraukė koją, palaukė, kol nuo klešnės 
nuvarvės purvinas vanduo ir, stovėdamas prie šaligatvio 
suledėjusiom kojom, skalambijant varpeliui, iš garsiakalbio 
kaukiant „Santa Klausas grįžta miestan!“ ir pramogautojams 
džiūgaujant ant nepraeinamo šaligatvio, Liuteris ėmė nekęsti 
Kalėdų. 

Kai priėjo prie savo mašinos, vanduo jau merkte merkė 
kojas. 

— Baltojo šokolado nėra, — sušnypštė jis Norai lįsda- 
mas prie vairo. 

Toji trynėsi akis. 

— Kas gi dabar? — piktai paklausė jis. 

— Ką tik kalbėjausi su Bleira. 

— Ką? Kaip? Jai viskas gerai? 

— Ji skambino iš lėktuvo. Viskas gerai, — Nora kram- 
tė lūpą stengdamasi atsigauti. 

„Kažin, kiek tiksliai kainuoja paskambinti namo iš 
trisdešimt tūkstančių pėdų aukščio?“ — pasvarstė Liuteris. 
Buvo matęs telefonus lėktuvuose. Priima bet kokią kreditinę 
kortelę. Bleira vieną tokią turėjo, buvo jai davęs — tokią, per 
kurią mamytei ir tėveliui atsiunčiamos sąskaitos. Mobiliuoju 
telefonu iš ten, iš aukštybių, į mobilųjį čia — tikriausiai ne 
mažiau kaip dešimt žalių. 

Ir ko? „Man viskas gerai, mamyt. Jau visą valandą tavęs 
nemačiau. Visi mes mylime vienas kitą, visi ilgimės vienas 


kito. Na, mamyt, iki“. 

Variklis burzgė, nors Liuteris neprisiminė, kad būtų jį 
užkūręs. 

— Užmiršai baltąjį šokoladą? — visiškai atsigavusi 
paklausė Nora. 

— Ne, neužmiršau. Nebuvo. 

— Ar klausei Rekso? 

— Kas tas Reksas? 

— Mėsininkas. 

— Ne, Nora, kažkodėl nesusipratau paklausti mėsi- 
ninko, ar kartais neturi kur nukišęs tarp kumpių ir kepenų 
baltojo šokolado. 

Susierzinusi, kiek tik pajėgdama Nora atplėšė dureles. 

— Man jo reikia. Ačiū tau už nieką. 

Ir išėjo. A 

„Tikiuosi, pliumptelėsi ledo tižėn“, — suniurnėjo 
Liuteris pats sau. Jis siuto ir piktai bambėjo. Atsuko šilto 
oro pūstuvus į grindis, kad atitirptų kojos, paskui ėmė stebėti 
didžiuosius žmones, užeinančius ir išeinančius iš užkandinės, 
palikusius mašinas už kelių gatvių. 

„Kaip būtų puiku, jei pavyktų išvengti Kalėdų“, — 
mąstė jis. Spragteli pirštais — ir jau sausio antroji. Nei eglu- 
tės, nei parduotuvių, nei beprasmių dovanų, nei arbatpinigių, 
nei griozdinimosi ir vyniojamojo popieriaus, nei eismo ir 
minių, nei vaisinių sausainių, nei likerių su kumpiais, kurių 
niekam nereikia, nei „Rudolfo“ su „Besmegeniu“, nei vaka- 
ronės darbe, nei pinigų švaistymo. Susidarė ilgas sąrašas. Jis 
užsikniaubė ant vairo, dabar jau šypsodamasis, laukdamas, 
kol kojas pasieks šiluma, ir maloniai svajodamas, kaip nuo 
viso to paspruks. 

Nors ji sugrįžo su nedideliu rudu maišeliu, kurį nume- 
tė šalia jo — pakankamai atsargiai, kad nesulaužytų šokola- 

do, bet vis dėlto aiškiai siekdama parodyti pastarąjį suradus, 
ogi jis — to nesugebėjęs. 

— Kaip visiems žinoma, reikia paklausti, — dygiai iš- 
tarė ji truktelėjusi ant peties saugos diržą. 

— Keistas prekiavimo būdas, — mintyse peržvelgda- 
mas įvykius ištarė Liuteris. — Paslėpk pas mėsininką, padėk 
mažai, ir žmonės puls reikalauti. Esu įsitikinęs, kad ir kaina 
didesnė, kai gauni paslėptojo. 

— Oi, nutilk, Liuteri. 

— Tavo kojos šlapios? 

— Ne. O tavo? 

— Ne. 

— Tai kodėl klausi? 

= Šiaip pasiteiravau. 

— Kaip manai, ar jai viskas bus gerai? 

— Ji lėktuve. Juk ką tik su ja kalbėjai. 

— Turiu omeny, kai nusileis, ten, tose džiunglėse? 

— Liaukis nerimavusi, gerai? Taikos korpusas nesiųs 
jos į pavojingas vietas. 

— Nebus taip, kaip visada. 

— Ko? 

— Kalėdų. 

„Tikrai nebus“, — Liuteris kone ištarė garsiai. Keista, 


bet sukiodamasis tarp mašinų jis jau šypsojosi. 


Il 


sai susišildęs ir kojas įsinėręs į storą vilną, 
Liuteris kaipmat užmigo, o prabudo dar staigiau. Nora klai- 
džiojo po kambarius. Vonioje ji leido vandenį ir spragsėjo 
šviestuvų jungiklius, paskui nuėjo į virtuvę, kur užsiplikė 
žolelių arbatos, vėliau Liuteris išgirdo ją nulipant į Bleiros 
kambarį, kur ji, be abejo, spoksojo į sienas ir šniurkščiojo 
pralėkusių metų. Paskui Nora sugrįžo lovon, vartėsi ir trau- 
kiojo antklodę iš paskutiniųjų stengdamasi prižadinti ir jį. 
Ji norėjo išgirsti savo mintims pritarimą. Norėjo, kad Liu- 
teris užtikrintų, jog Bleira saugi, jai negresia Peru džiunglių 
siaubai. 

Tačiau Liuteris gulėjo sustingęs, nekrustelėdamas nė 
sąnarėlio, kvėpuodamas kuo giliau, nes jei tik pokalbis pra- 
sidėtų, tai tęstųsi valandų valandas. Apsimetė knarkiąs, ir tai 
ją nuramino. | 

Ji nuščiuvo po vienuoliktos. Liuteris kone paklaiko, 
kojos jam degte degė. Kai jau visiškai įsitikino, kad ji už- 


migusi, spruko iš lovos, nusitraukė storąsias kojines, trenkė 

jas į kampą ir ant pirštų galiukų per koridorių nuslinko į 
virtuvę stiklinės vandens. Paskui — puodelio bekofeinės 
kavos. 

Po valandos jis sėdėjo savo biure, pusrūsyje, prie at- 
verstų bylų kompiuteriui dūzgiant, spausdintuvui leidžiant 
lenteles, — įrodymų ieškantis tardytojas. Liuterio profesi- 
ja — mokesčių finansininkas, todėl jo sąskaitos buvo kuo 
kruopščiausiai surašytos. Įrodymų surinko visą krūvą, ir 
miegai išsilakstė. 

Prieš metus Liuterio Krenko šeima Kalėdoms išlei- 
do 6100 dolerių — 6100 dolerių! — 6100 dolerių vėrinių 
blizgučiams, lemputėms, gėlėms, naujam Kalėdų Seneliui, 
kanadinei eglutei; 6100 dolerių! — kumpiams, kalakutams, 
pekano riešutams, sūriams ir sausainiams, kurių niekas ne- 
valgė; 6100 dolerių! — visokiam vynui, likeriui ir cigarams 
bendradarbiams iš biuro; 6100 dolerių! — tai ir vaisiniams 
sausainiams gaisrininkų ir gelbėjimo brigadai, ir kalendo- 
riams policininkų sąjungai; 6100 dolerių! — į šią sumą įeina 
Liuterio kašmyro megztinis, kurio jis slapčia nekentė, spor- 
tinis švarkas, kurį buvo apsivilkęs gal keletą kartų, ir stručio 
odos piniginė, kuri buvo gan brangi, visiškai bjauri ir, atvirai 
kalbant, nebuvo maloni pačiupinėti. Noros suknelei, kurią ji 
apsivilko per firmos kalėdinę vakarienę, kašmyro megztukui, 
kurio nebeteko matyti nuo tada, kai jinai jį išpakavo, ir jos 
mėgstamai dailininko kaklaskarei — 6100 dolerių. Blei- 
rai — vis tie 6100 dolerių! — paltui, pirštinėms ir batams, 
ausinukui, kad klausytųsi bėgiodama ristele ir, žinoma, pa- 
ties paskutinio modelio, rinkoje mažiausiam mobiliajam 
telefonui; 6100 dolerių! — menkesnėms dovanėlėms saujai 
tolimesnių giminaičių, daugiausia iš Noros pusės — 6100 
dolerių! — Kalėdų atvirukams iš kanceliarinių prekių par- 

duotuvės už trijų durų nuo Čipo, prekybiniame rajone, kur 
visos kainos — dvigubos; 6100 dolerių! — vakaronei, kas- 
metinei prieškalėdinei puotai Krenkų namuose. 

Ir kas iš viso to liko? Gal koks vienas ar du naudingi 
daikčiukai, bet ne daugiau — iš 6100 dolerių! 

Su didžiuliu palengvėjimu Liuteris suskaičiavo nuo- 
stolius, lyg dėl jų būtų kaltas kažkas kitas. Įrodymai labai 
gražiai derinosi, ir byla atrodė visai aiški. 

Galop ties labdaros skaičiais jis kiek padvejojo. Dova- 
nos bažnyčiai, žaislų kampanijai, benamių pastogei ir maisto 
bankui. Tačiau prabėgęs mintimis dosnumo akcijas, jis vėl 
grįžo prie baisios išvados — 6100 dolerių Kalėdoms. 

„Devyni procentai gryno mano uždarbio“, — negalė- 
damas patikėti tarė jis. — Šeši tūkstančiai šimtas. Grynais. 
Visi šeši šimtai neapmokestinamųjų“. į 

Susinervinęs pasielgė kaip retai kada elgdavosi — išsi- 
traukė iš stalčiaus butelį konjako ir truktelėjo kelis kartus. 

Išmiegojo nuo trijų iki šešių, ir dušas sugrąžino jam 
jėgas. Nora nerimo dėl kavos ir avižinės košės, bet Liuteris 
visko atsisakė. Jis perskaitė laikraštį, pasijuokė iš komiksų, 
porą sykių ją patikino, kad Bleira iš tiesų linksminasi, paskui 
pabučiavo ją ir išbėgo į biurą: užsiėmęs Žmogus — tvarkyti 
reikalų. 

Kelionių agentūra buvo įsikūrusi Liuterio pastato atriu- 
me. Pro ją jis praeidavo bent keliskart per dieną, retai tepaž- 
velgdavo į vitrinoje šviečiančius paplūdimius, kalnus, jachtas 
ir piramides. Tai buvo skirta laimingiesiems, galintiems pa- 
keliauti. Liuteris niekuomet nebuvo ten užėjęs, iš tikrųjų nie- 
kuomet nebuvo net susimąstęs apie tai. Atostogas — penkias 
dienas — jie praleisdavo prie jūros, draugo nuomojamame 


name, ir dar džiaugės-tatišgdi rs TTOKIAS jo darbo mastais. 


17 


John Srisham 


18 


Tuoj po dešimtos jis vogčiomis paspruko iš darbo. Nu- 
lipo laiptais, kad niekam nieko nereikėtų aiškinti, ir šovė pro 
Regency Trave! agentūros duris. Jo laukė Bifė. 

Bifė plaukuose segėjo didelę gėlę, veidas blizgėjo 
variniu, vaškiniu įdegiu, visa ji atrodė taip, lyg būtų čia va- 
landžiukei užbėgusi per deginimosi paplūdimyje pertrauką. 
Nuo mielos šypsenos Liuteris sustingo lyg įbestas, o nuo 
pirmųjų žodžių visai apstulbo. 

— Jums reikia kruizo, — ištarė ji. 

— Iš kur jūs žinote? — vargais negalais sumurmėjo jis. 

Bifė pačiupo jį už rankos, vis kratė, vedė prie ilgo stalo, 
pasodino iš vienos pusės jį, o pati įsitaisė iš kitos. Ilgos bron- 
zinės kojos, pastebėjo Liuteris. Paplūdimio kojos. 

— Gruodis — geriausias metų laikas kruizui, — pra- 
dėjo ji, ir Liuteris jau buvo nuginkluotas. Srautu pasipylė 
lankstinukai. Ji lankstė ir dėjo juos ant stalo prieš užsisvajo- 
jusias jo akis. 

— Dirbate šiame pastate? — pasiteiravo ji po truputį 
kreipdama kalbą pinigų link. 

— Vilis ir Bekas, šeštame aukšte, — atsakė Liuteris, 
neatitraukdamas akių nuo plaukiojančių rūmų, begalinių pa- 
plūdimių. 

— Užstatas ir laidavimas? — paklausė ji. 

Liuteris mažumėlę krūptelėjo. 

— Ne. Mokesčių inspekcija. 

— Atleiskite, — ištarė ji grauždamasi dėl apsiriki- 
mo. Išblyškęs, tamsiais ratilais paakiuose, aklinai užsagstyta 
standartine mėlyna Oksfordo eilute su prasta gimnazisto 
kaklaraiščio imitacija. Turėjo greičiau susivokti. Na, gerai. Ji 
paėmė dar blizgesnių lankstinukų. 

— Nemanau, kad dažnai susilauktume klientų iš jūsų 
firmos. 

— Mes ne kažin kaip leidžiame atostogas. Darbo iki 
kaklo. Man patinka štai šitas. 

— Puikus pasirinkimas. 

Jie sutarė dėl Islandijos brincesės, naujintėlaičio jūrų 
giganto, galinčio priimti tris tūkstančius keleivių, turinčio 
keturis baseinus, tris kazino, maitinimas — kiaurą parą, aš- 
tuoni sustojimai Karibų jūroje, — paslaugų sąrašas vis tęsėsi 
biurą šeštajame aukšte. 

Pasalą suplanavo rūpestingai. Pirma, užsibuvo darbe, ir 
tai nebuvo neįprasta: ruošti sceną vakaro įvykiams. Dėl oro 
jam pasisekė, nes jis vis dar buvo baisus. Sunkoka įsijausti į 
metų laiką, kai dangus pritvinkęs ir pilkas. Ir daug lengviau 
svajoti apie dešimt ištaigingų dienelių saulėkaitoje. 

Jis būtinai šliūkštelėsiąs žibalo į ugnį, įčigu Nora liau- 
tųsi nerimavusi dėl Bleiros. Paprasčiausiai paminėtų kokią 
siaubingesnę naujieną apie naują virusą arba kokio Kolum- 
bijos kaimelio skerdynes — jinai tikrai pasiduotų jaukui. 
Reikia išlaikyti jos mintis kuo toliau nuo Kalėdų džiaugsmų. 
Juk nebus taip, kaip visada, kai Bleiros nėra?.. 

Kodėl gi šiemet nepadarius pertraukos? Pasislėpkime. 
Pabėkime. Suteikime sau malonumo. 


Žinoma, Nora mintimis lakstė po džiungles. Ji su- 
spaudė jį glėbyje, nusišypsojo ir pamėgino nuslėpti taktą, kad 
buvo verkusi. Diena jai praėjusi pakenčiamai. Ji atlaikiusi 
ponių pietus ir porą valandų praleidusi vaikų klinikoje — tai 
buvo jos sunkaus savanoriško tvarkaraščio dalis. 

Kol ji šildė makaronus, jis kyštelėjo į kompaktinių 
plokštelių leistuvą regį, bet nenuspaudė mygtuko. Lemiamas 
dalykas — išlaukti. 

Jie paplepėjo apie Bleirą ir, vakarienei dar pernelyg ne- 
įsibėgėjus, Nora vienu smūgiu atvėrė vartus: 

— Šitos Kalėdos taip skirsis nuo visų kitų, ar ne, Liu- 
teri? 

— Taip, tikrai, — liūdnai ištarė jis sunkiai rydamas 
kąsnį. — Niekas nebus kaip visada. 

— Pirmąkart per dvidešimt trejus metus jos nebus čia. 

— Tai net gali sukelti depresiją. Juk žinai, per Kalėdas 
daug ką ji apima, — Liuteris greitai nurijo, ir šakutė jo ran- 
koje nurimo. 

— Norėčiau tiesiog viską pamiršti, — tarė ji paskuti- 
nius žodžius tiesiog sušnabždėdama. 

Liuteris padelsė ir nutaisė geraširdiškai valiūkišką iš- 
raišką. 

— Kas yra? — paklausė ji. 

— Nagi!!! — dramatiškai pradėjo jis pastūmęs lėkš- 
tę. — Kad jau pati taip pasakei. Noriu apie kai ką su tavimi 
pasišnekėti. 

— Pabaik makaronus. 

— Man jau gana, — pareiškė jis pašokdamas. Portfelis 
stovėjo vos už kelių žingsnių, ir jis puolė prie jo. 

— Liuteri, ką tu darai? 

— Tvirtai įsikibk. 

Jis stovėjo kitapus stalo abiejose rankose laikydamas 
popierius. 

— Štai kokia mano mintis, — išdidžiai pasakė. — 
Tikrai puiki. 

— Kodėl gi man neramu?.. 

Liureris išskleidė išlaidų lentelę ir ėmė baksnoti pirštu. 

— Štai čia, brangioji, surašyta, ką darėme pernai per 
Kalėdas. Kalėdoms išleidome šešis tūkstančius šimtą dolerių. 
Šešis tūkstančius šimtą. 

— Pirmąkart girdžiu. 

— Ir tiek naudos iš jų. Didžiuma — kaip į ugnį. Iš- 
švaistyta. Ir tai dar neatsižvelgus į mano laiką, tavo laiką, va- 
žinėjimą, stresą, nerimą, barnius, žodžiavimąsi, nemigą — į 
visus tuos „stebuklus“, kuriais pripildome savo šventes. 

— Kur suki? 

— Ačiū, kad paklausei, — Liuteris numetė lenteles ir 
mikliai tarsi burtininkas pateikė žmonai Islandijos princesę. 
Stalą nuklojo lankstinukai. — Kur sūku, brangioji? Į Kari- 
bus. Dešimt visiškos prabangos dienų Is/andijos princesėje, 
įspūdingiausiame pasaulyje kruiziniame laive. Bahamai, Ja- 
maika, Grand Kaimanas. Oi, luktelėk minutėlę. 

Liuteris puolė į miegamąjį, spustelėjo grotuvo mygtu- 
ką, luktelėjo pirmųjų gaidų, pareguliavo garsą, paskui parlėkė 
į virtuvę, kur Nora nagrinėjo lankstinukus. 

— Kas čia? — paklausė ji. 

— Regis, tokių dalykų tenai klausoma. Na, bet nesvar- 
bu. Kuo aš baigiau? 

— Tu ieškojai ramybės salose. 

— Taip taip, panardysim po Grand Kaimaną, ban- 
glentėmis paplaukiosime Jamaikoje, pagulinėsime paplūdi- 
miuose. Dešimt dienų, Nora, dešimt pasakiškų dienų. 

— Man reikės truputį numesti svorio. 

— Abu imsimės dietos. Ką sakai? 

— O kokia čia gudrybė? 

— Visa gudrybė — labai paprasta. Nešvęsime Kalėdų. 
Sutaupysime pinigų, vieną sykį paskirsime juos sau patiems. 
Nė skatiko maistui, kurio nevalgysime, ar drabužiams, kurių 
nedėvėsime, nei dovanoms, kurių niekam nereikia. Anei cen- 
tuko. Boikotas, Nora, visiškas boikotas Kalėdoms. 

— Skamba siaubingai. 

— Ne — nuostabiai. Ir tai — tik šiemet. Padarykime 
pertrauką. Bleiros nėra. Ji grįš kitąmet, ir galėsime vėl pulti 
į Kalėdų sūkurį, jei tik tu to panorėsi. Nagi, Nora, būk gera. 
Kalėdų nebus, sutaupysime pinigų ir puikiai praleisime de- 
šimt dienų Karibuose. 

— Kiek tai kainuos? 

— Tris tūkstančius žalių. 

— Sutaupysime? 

— Be abejonės. 

— Kada išvykstame? 

— Didžiąją dieną, per pačias Kalėdas. 

Jie ilgai ilgai žiūrėjo vienas į kitą. 


Sandora buvo baigta lovoje, — televizorius įjungtas, 
bet pritildytas, po lovą išmėtyti žurnalai — nė vienas nesklai- 
dytas, lankstinukai, ranka pasiekiami nuo naktinio stalelio... 
Liuterio akys lakstė po laikraštį apie finansus, bet jis beveik 
nieko nematė. Nora laikė knygą, bet puslapių nevartė. 

Sandoriui sutrukdė jų kasmetinė labdara. Nora pa- 
prasčiausiai nesutiko jos atsisakyti, pripažinti, kad to nebus, 
kaip Liuteris sakęs. Nenorom ji sutiko nepirkti jokių dovanų. 
Apsiverkė ir nuo minties, kad nebus eglutės, nors Liuteris 
negailestingai priminė, kaip jie per kiekvienas Kalėdas rėk- 
davo vienas ant kito puošdami tą prakeiktą medgalį. O ant 
stogo nebus senio besmegenio? Tačiau ant visų kitų namų 
šitoje gatvėje bus? O tai jau kėlė viešo išjuokimo pavojų. Ar 
jų kiti neniekins, kad jie atmeta Kalėdas? 

Na, ir kas, vis kartojo Liuteris. Draugai ir kaimynai iš 
pradžių gali nepritarti, tačiau slapta jie degs iš pavydo. De- 
šimt dienų Karibuose, Nora, — vis kartojo jis. Juk draugai ir 

kaimynai nesijuoks kasdami sniegą čia? Jokių patyčių iš ste- 
bėtojų, kai deginsimės saulėje, o jie pus kalakutą su padažu. 
Kas gi šaipysis, kai grįšime liekni, įdegę ir nė kiek nebiją lįsti 
į pašto dėžutę. 

Nora retai tematydavo jį toki ryžtingą. Jis vieną po 
kito sumušė visus jos prieštaravimus, vieną po kito, kol ne- 
liko nieko, tik labdaros aukos. 

— Taip ir leisi tiems šlykštiems šešiems šimtams ža- 
lių stoti skersai kelio į Karibus? — didžiai sarkastiškai tarė 
Liuteris. 

— Ne, tai tu taip darai, — šaltakraujiškai atsakė ji. 

Taip jie ir išsiskirstė kiekvienas į savo kampą ir bandė 
skaityti. 

Tačiau po įtemptos, tylios valandos Liuteris nusispar- 
dė antklodę, nusitraukė vilnones kojines ir pasakė: 

— Gerai, pervesime tiek pat aukų kaip pernai, ir nė 
cento daugiau. 

Ji nusviedė savo knygiūkštę ir puolė jam ant kaklo. Jie 
apsikabino, pasibučiavo, ir ji pasiėmė lankstinukus. 

2 viską parengė Liuteris, pirmasis išbandymas 
teko Norai. Antradienį — skambutis: tai buvo dygokas vy- 
riškis, Obis, dėl kurio ji pernelyg nesuko sau galvos, — kvai- 
lai pavadintos pompastiškos parduotuvikės Moliūgo sėkla 
(kainos ten — absurdiškos) savininkas. 

Po privalomojo pasisveikinimo Obis iškart griebė jautį 
už ragų: 

:— Truputį neramu dėl jūsų kalėdinių atvirukų, ponia 
Krenk, — pasakė jis stengdamasis atrodyti itin susirūpinęs. 

— Kodėl jums neramu? — pasiteiravo Nora. Jai visai 
nepatiko būti ujamai irzlaus prekiautojo, kuris vargu ar tartų 
jai bent žodelį per visus likusius metus. 

— Na, jūs gi visada išsirenkate gražiausius atvirukus, 
ponia Krenk, ir mums jau dabar reikia juos užsakyti, — jis pra- 
stai termokėjo meilintis: kiekviena klientė išgirsdavo tą patį. 

Pasak Liuterio audito, Moliūgo sėkla iš Krenkų už at- 
virukus per praeitas Kalėdas gavo 318 dolerių, ir šią akimirką 
tai tikrai atrodė kiek ekstravagantiška. Nors tai ir nebuvo pa- 

grindinės išlaidos — bet kas iš jų? Liuteris griežtai atsisakė 
tuos atvirukus užrašinėti ir paskui antspauduoti, ir kiekvie- 
nąsyk užliedavo karštis vos tik Nora pasiteiraudavo, ar į są- 
rašus nereikėtų įtraukti to ar ano, o gal tą arba šitą išbraukti. 
Jis net žvilgtelėti nesiteikė nė į vieną iš gautųjų atvirukų, ir 
Nora pati turėjo prisipažinti, kad juos gauti — vis mažiau 
džiaugsmo. 

Taigi ji išsitiesė ir pasakė: 

— Šiemet atvirukų neužsisakysime, — ji kone išgirdo 
Liuterio katutes. 

— Kaip jūs pasakėte? 

— Girdėjote. 

— Ar galėčiau paklausti kodėl? 

— Žinoma, ne. 1 

Čia jau Obis nebeturėjo ko pasakyti. Jis kažką subur- 
bėjo ir padėjo ragelį, ir akimirką Norą užliejo pasididžiavimo 
banga. Nors suvirpėjo pamąsčiusi, kokių dar gali kilti klau- 
simų. Jos sesuo, jų pastoriaus žmona, draugai iš raštingumo 
valdybos, teta iš tolimojo kaimo — visi klaus to paties: kas gi 
nutiko jų kalėdiniams atvirukams? 

Pasiklydo pašte? Vėluoja? 

Ne. Ji jiems pasakys tiesą. Šiemet Kalėdų nebus — 
Bleira išvažiavo, o mes vykstame į kruizą. O jeigu taip trūksta 
jums tų atvirukų, tai kitąmet atsiųsiu po du. 

Atsipeikėjusi, prisipylusi dar vieną puodelį kavos, Nora 
pagalvojo, kiek žmonių iš jos sąrašo bent pastebės, kad atvi- 
ruko negavo. Kasmet jai atsiųsdavo keletą dešimčių — ne- 
reikšmingas skaičius, turėjo sutikti — ir ji tikrai nesirūpino 
išsiaiškinti, kas pasivargino parašyti, o kas ne. Ir iš tiesų kas 
gi pačiame Kalėdų sūkuryje turės laiko krimstis dėl kažkokio 
neatėjusio gražaus popieriuko? 

Tada iškilo dar vienas Liuterio mėgstamas paniurz- 
gėjimų objektas — slaptosios atsargos. Nora papildomai 
prisipirkdavo atvirukų, kad netikėtai iš ko nors gavusi, aki- 
mirksniu galėtų atsakyti. Kasmet jie sulaukdavo dviejų trijų 
pasveikinimų iš visiškai nepažįstamų Žmonių ir dar keletą iš 
tų, kurie anksčiau nebuvo siuntę, ir tada per dvidešimt ke- 
turias valandas ji atsakydama „trenkdavo“ šventinį Krenkų 
sveikinimą, kaip visada su standartiniu ranka rašytu linkėji- 
mu „Džiaugsmo ir ramybės jums!“. 

Žinoma, tai kvaila. 

Ji nusprendė, kad tikrai nepasiges to kalėdinių atvi- 
rukų ritualo. Nepasigestų nuobodžių brūkštelėjimų po kelis 
žodžius ir kokio šimto ar daugiau vokų adresavimo ranka, 
jų antspaudavimo, siuntimo ir dargi jaudinimosi dėl tų, ku- 
riems galbūt pamiršo išsiųsti. Nepasiges krūvos, papildančios 
kasdienį paštą, paskubom plėšiamų vokų ir standartinių pa- 
sveikinimų nuo lygiai taip pat kaip ir ji skubėjusių Žmonių. 

Išsivadavusi iš kalėdinių atvirukų, Nora paskambino 
Liuteriui truputį pasiguosti. Tas sėdėjo prie savo stalo. Ji per- 
pasakojo sceną su Obiu. 

— Kirminas, — suburbėjo Liuteris. 

— Sveikinu, — pasakė jai baigus pasakoti. 

— Visai nebuvo sunku, — karštai prisipažino ji. 

— Aš tik mąstau apie tuos visus mūsų laukiančius pa- 
plūdimius. 

— Ką valgei? — pasiteiravo ji. 

— Nieko. Vis dar neviršijau trijų šimtų kalorijų. 

— Ir aš. 

Jai padėjus ragelį, Liuteris grįžo prie pradėto darbo. 
Nekrimto jis tų visų skaičių ir nesikuitė po inspekcijos re- 
gistrus kaip paprastai, o kūrė laišką kolegoms. Pirmąjį Ka- 

lėdų laišką. Jame jis rūpestingai ir apsukriai aiškinosi biurui, 
kodėl nedalyvaus švenčių ritualuose, ir kad labai džiaugtųsi, 
jei būtų paliktas ramybėje. Nepirks jokių dovanų ir iš nieko 
neims. Tačiau vis tiek jums ačiū. Neateis iškilmingųjų firmos 
Kalėdų pietų ir nedalyvaus masiniame nusigėrime, kurį visi 
vadino firmos vakarone. Visai nenorėjo konjako ir kumpio, 
kurį tam tikri klientai kasmet atnešdavo visiems didiesiems 
šulams. Nebuvo piktas ir nesiruošė kiekvienam, palinkėju- 
siam linksmų Kalėdų, šaukti: „Melagi tu!“ 

Paprasčiausiai Kalėdų jam — nebus. O vietoj viso 
to — kruizas. 

Didžiumą ramaus savo ryto Liuteris praleido prie laiš- 
ko ir pats surinko jį kompiuteriu. Padės po egzempliorių ant 


kiekvieno Vi/io ir Beko irmos darbo stalo.. 


Visu rimtumu jų planas atsisuko prieš juos jau kitą 
dieną, tuoj po vakarienės. Visiškai įmanoma džiaugtis Kalė- 
domis be atvirukų, be pobūvių ir vakaronių, be niekam ne- 
reikalingų dovanų, be daugybės tų daiktų, kuriais kažkodėl 
reikia užversti Kristaus gimimo dieną. Tačiau kaip Žmogus 
galėtų išgyventi šias šventes be eglutės? 

Išvenk eglutės, ir — Liuteris žinojo — pergalė tavo 


rankose. 
Jie tvarkė stalą, nors ne kažin kas čia tvarkytis. Kepta 
višta, varškė — ir visas tvarkymasis, o sutilindžiavus durų 


skambučiui Liuteris tebebuvo alkanas. 

— Aš pažiūrėsiu, — pasakė jis. 

Pro svetainės langą jis pastebėjo gatvėje stovintį auto- 
mobilį su priekaba ir akimirksniu suprato, kad artimiausios 
penkiolika minučių malonios nebus. Atidarė duris, ir jį su- 

tiko trys plačiai besišypsą veidai — du berniūkščiai, nuo gal- 
vos iki kojų pasipuošę skautų uniformom, o už jų — ponas 
Skenlonas, nuolatinis skautų vadas, gyvenąs pašonėj. Tas irgi 
uniformuotas. 

— Labas vakaras, — Liuteris pasisveikino su vaikais. 

— Sveiki, pone Krenkai. Aš — Rendis Boganas, — 
pasakė aukštesnysis. — Vėl šiemet pardavinėjame Kalėdų 
eglutes. 

— Pasiimkite iš priekabos, kuri patiks, — tarė žemes- 
nysis. 

— Pernai ėmėte sidabrinę, — pasakė ponas Skenlonas. 

Liuteris metė žvilgsnį už jų į baisiai ilgą žemadugnę 
priekabą, kupinai prikrautą eglučių dviem eilėm. Nedidukė 
skautų armija spėriai traukė jas iš mašinos ir paskubom nešė 
Liuterio kaimynams. 

— Kiek? — paklausė Liuteris. 

— Devyniasdešimt dolerių, — atsakė Rendis. — Tu- 
rėjome šiek tiek pabranginti, nes ir mūsų tiekėjas pakėlė 
kainą. 

„Pernai buvo aštuoniasdešimt“, — buvo Liuteriui be- 
išsprūstą, bet jis prikando liežuvį. 

Iš nežinia kur atsirado Nora ir staiga padėjo smakrą 
jam ant peties. 

— Kokie mieli, — sušnibždėjo ji. 

„Medeliai ar berniukai?“, — vos nepaklausė Liuteris. 
Kodėl gi ji negalėjo pabūti virtuvėje ir leisti jam pačiam 
įveikti šią nelaimę? 

Plačiai, bet dirbtinai išsišiepęs Liuteris pasakė: 

— Atleiskite, bet šiemet mes nepirksime eglutės. 

Veidai sutriko, susirūpino, nuliūdo. Virš peties pasi- 
girdo dejonė skausmui pervėrus Norą. Žiūrėdamas į berniu- 

kus, žmonai, tikrąja to žodžio prasme, kvėpuojant į sprandą, 
Liuteris Krenkas suprato, kad išmušė lemtingoji valanda. Čia 
suklupsi, ir viskas subyrės. Nusipirksi eglutę, paskui ją puoši, 
tada suprasi, kad eglutė be dovanėlių krūvos — tikrai nekoks 
vaizdas. 

„Laikykis, seni“, — subarė Liuteris pats save, o žmona 
kaip tik tuo momentu sušnibždėjo: „Ach, brangusis“. 

„Ša“, — sušnypštė jis lūpų krašteliu. 

Berniukai spoksojo į poną Krenką taip, tarsi jis iš jų 
kišenės būtų išplėšęs paskutinius centus. 

— Atsiprašome, kad turėjome pakelti kainą, — liūd- 
nai pasakė Rendis. 

— Nuo kiekvieno medelio uždirbame mažiau nei per- 
nai, — į pagalbą atėjo ponas Skenlonas. 

— Ne dėl kainos, berniukai, — dar sykį neva nusi- 
šypsojęs pasakė Liuteris. — Šiemet Kalėdų nešvenčiame. 
Išvažiuojame. Todėl eglutės nereikia. Bet vis tiek ačiū. 

Berniukai nudelbė akis sau į batus, kaip kad daro nu- 
skriausti vaikai, o ponui Skenlonui, rodos, plyšo širdis. Nora 
išleido dar vieną gailią dejonę, ir Liuterį, jau kone supanika- 
vusį, aplankė geniali mintis. 

— Juk jūs, berniukai, kasmet važiuojate į Vakarus, į 
kažkokią didžiulę stovyklą? Į Niu Mechiką rugpjūtį, lyg ir 
teisingai prisimenu iš skrajutės? 

Buvo užklupti netikėtai, bet visi trys lėtai linktelėjo. 

— Gerai, tai štai koks reikalas. Dabar už medelį ne- 
mokėsiu, bet jūs, vyručiai, ateikite vasarą, ir jums duosiu 
šimtą žalių šiai kelionei, gerai? 

Rendis Boganas šiaip taip išspaudė „Ačiū“, bet tik dėl 
to, kad jautėsi įpareigotas. Staiga jiems kilo noras sprukti. 

Liuteris lėtai uždarė duris jiems prieš nosis, paskui 

luktelėjo. Jie akimirką ar dvi pastovėjo ant laiptelių, paskui 
nuėjo keliuku vis žvilgčiodami per petį. 

Pasiekę mašiną, papasakojo keistąsias naujienas dar 
vienam suaugusiajam. Tai išgirdo ir kiti, ir po ilgo kuitimosi 
aplink priekabą mašina pajudėjo, bet stabtelėjo, nes skautai ir 
jų vadas stoviniavo susibūrę Krenkų keliuko gale ir spoksojo 
į jų namą, lyg ten, ant stogo, būtų nusileidę ateiviai. 

Liuteris susirietęs prislinko ir iškišo nosį pasižvalgyti 
pro svetainės užuolaidų plyšį. 

— Kąjie daro? — jam už nugaros sukuždėjo Nora, irgi 
susilenkusi. 

— Manau, tik spokso. 

— Gal mums vis dėlto reikėjo nupirkti eglutę? 

— Ne. 

— Juk nebūtina jos pastatyti. 

— Patylėk. 

— Būtume palaikę savo kieme. 

— Liaukis, Nora. Ko tu šnabždi? Čia juk mūsų namai. 

— Tu dėl to paties slapstaisi už užuolaidų. 

Jis išsitiesė ir užtraukė užuolaidas. Skautai išvažiavo 
pamažėliais slinkdami gatve ir dalydami Hemloko gatvei 
eglutes. 

Liuteris pakūrė ugnį ir pusiausėda įsitaisė krėsle pa- 
siskaitinėti apie mokesčius. Buvo vienas, nes Nora užsirau- 
kė — trumpalaikiai burtai, kurie iki ryto išsisklaidys. 

Jei išdrįso duoti atkirtį mažiesiems skautams, ko dar 
jam bijoti? Be abejo, ateis ir daugiau įkyruolių, ir tai viena iš 
priežasčių, dėl ko Liuteris nemėgo Kalėdų. Visi ką nors par- 
davinėjo, kėlė kainas, laukė arbatpinigių, magaryčių, dar kaž- 
ko, ir dar, ir dar, ir dar... Jis vėl pasipiktino ir pasijuto gerai. 

Po valandos Liuteris tyliai išėjo iš namų. Žingsniavo 
Hemloko gatvės šaligatviu eidamas nežinia kur. Šalo, oras 

buvo lengvas. Už kelių žingsnių jis sustojo prie Bekerio 
pašto dėžutės ir žvilgtelėjo į netoliese esančios svetainės 
langą. Ten puošė eglutę, ir jis kone girdėjo barnius. Nedas 
Bekeris svyruodamas stengėsi išsilaikyti ant viršutinio su- 
dedamų kopėčių laiptelio, kur kabino blizgučių vėrinius, o 
Džudė Beker stovėjo per žingsnį už nugaros ir niurgzdama 
nurodinėjo, kur ką dėti. Džudės motina, nenuspėjamo am- 
žiaus stebuklas, dar siaubingesnis nei pati Džudė, taip pat 
buvo išlindusi iš apkasų. Ji pirštu rodė vargšui Nedui, kur ką 
kabinti, ir tie nurodymai aiškiai kirtosi su Džudės. „Kabink 
čia, kabink ten. Ant tos šakos, ne, ant tos. Ar nematai, koks 
ten plyšys? Kur tu, po galais, žiūri?“ Tuo metu Rokis Bekeris, 
dvidešimtmetė jų atžala, sėdėjo sau ant sofos su kažkokio 
gardumyno skardine, juokėsi iš jų ir kaišiojo savo trigrašį, O į 
jį, aišku, nė vienas nekreipė dėmesio. Tačiau tik jis vienintelis 
ir juokėsi. 

Pamatęs sceną, Liuteris šyptelėjo. Tai patvirtino jo 
išmintingą sprendimą, leido didžiuotis, kaip paprasčiausiai 
išvengti visos tos košės. 

Jis nužingsniavo pirmyn, išdidžiai traukdamas į 
plaučius vėsų orą, džiaugdamasis, kad pirmą sykį gyvenime 
pavyko išsisukti iš siaubą varančio eglutės puošimo ritualo. 
Dar už dviejų namų stabtelėjo pasižiūrėti, kaip aštuonių 
pėdų eglę atakuoja Fromejerių klanas. Ponas Fromejeris 
vedė turėdamas du vaikus. Ponia Fromejer į šią santuoką 
atsivedė tris savuosius, ir tada jie susilaukė dar vieno, iš viso 
jau šešto, o vyriausiam iš jų nebuvo nė dvylikos. Žaisliukus 
ir blizgučius kabinėjo ištisa orda. Kažkada, kažkurį gruodį, 
Liuteris buvo nugirdęs, kaip viena iš kaimynių pakomentavo, 
jog Fromejerių eglutė papuošta tiesiog siaubingai. Lyg jam 
tai būtų rūpėję. 

Siaubinga tai ar ne, bet jiems aiškiai labai patiko tąsy- 
tis su tomis nusenusiomis dekoracijomis. Fromejeris dirbo 
mokslinį darbą universitete, sklido gandai, kad jo alga — 
110 000 dolerių per metus, tačiau su šešiais vaikais ne kažin 
kaip galėjo imti ir pasipuikuoti. Jų medis po Naujųjų bus 
išmestas paskutinis. 

Liuteris apsigręžė ir pasuko namų link. Pas Bekerius 
ant sofos jau gulėjo Nedas su ledo maišeliu ant peties, Džu- 
dė — palinkusi ir aiškių aiškiausiai jam rėžianti pamokslą. 
Kopėtėlės stovėjo kur stovėjusios, apžiūrinėjamos uošvienės. 
Nesvarbu, kodėl nukrito, neabejotina, kad visa kaltė bus su- 
versta vargšeliui Nedui. 

„Nuostabu, — pamanė Liuteris. — Dabar artimiausius 
keturis mėnesius turėsiu klausytis smulkmenų apie dar vieną 
negalavimą“. Tik pamanykite, Nedas Bekeris buvo nukritęs 
nuo kopėčių ir anksčiau, prieš kokius penkerius, gal šešerius 
metus. Trenkėsi į eglę ir viską nuvertė. Sudaužė kraitinius 
Džudės žaisliukus. Toji visus metus buvo užsiraukusi. 


„Kažkoks išprotėjimas“, — pamintijo Liuteris. 


IV 


21 su dviem draugėm buvo okupavusios stalą 
savo mėgstamiausioje cukrainėje, buvusioje degalinėje, kur 
vis dar buvo pardavinėjamas ir benzinas, bet taip pat ir įvai- 
rių formų sumuštiniai su balta kava po tris žalius už puodelį. 
Kaip visada po pietų, ten net nebuvo kuo kvėpuoti, o ilgos 
eilės traukė dar daugiau Žmonių. 

Tai buvo dalykiniai pietūs. Kendė ir Merė taip pat 
buvo komiteto narės, turinčios prižiūrėti aukcioną meno 
muziejuje. Aplink daugumą kitų stalelių taip pat vargais ne- 
galais buvo susigrūdusios panašios labdaros poniutės. 

Suskambo Noros mobilusis. Ji atsiprašė užmiršusi jį 
išjungti, tačiau Merė primygtinai reikalavo, kad ji atsilieptų. 
Po visą cukrainę skambėjo mobilieji. 

Tai vėl Obis, ir iš pradžių jai buvo galvosūkis, iš kur 
šis bus gavęs jos numerį. Bet paskui prisiminė, kad dalija jį 
bet kam. 

— Čia Obis iš Moliūgo sėklos, — paaiškino ji Kendei ir 


Merei taip ir jas susiedama su paskambinusiuoju. Jos be jo- 

kio susidomėjimo linktelėjo. Nekilo abejonių, kad visi pažįs- 
ta Obį iš Moliūgo sėklos. Jis užsikėlęs aukščiausias pasaulyje 
kainas, taigi jei perkiesi pas jį, gali jaustis viršesnis už bet ką, 
jei tai — kanceliarijos prekės. 

— Užmiršome aptarti jūsų kvietimus į vakaronę, — 
pasakė Obis, ir Norai nudiegė širdį. Ji irgi buvo pamiršusi 
kvietimus ir aiškiai nenorėjo to aptarinėti girdint Merei ir 
Kendei. 

— Ak, taip, — pasakė ji. Merė buvo įsitraukusi į po- 
kalb; su savanore prie gretimojo stalelio, o Kendė akimis 
šaudė per minią cukrainėje žiūrėdama, ko čia trūksta. 

— Mums nereikės nė jų, — pasakė Nora. 

— Vakaronės nebus? — pasiteiravo Obis baisiai nu- 
stebęs. 

— Taip, šiais metais vakaronės nebus. 

— Na, aš... 

— Ačiū už skambutį, Obi, — tyliai ir skubiai ištarė ji 
ir spustelėjo telefono mygtuką. 

— Ko jums nereikės? — paklausė Merė, staiga nu- 
traukusi kitą pokalbį ir įbedusi akis į Norą. 

— Šiemet nebus vakaronės? — pasiteiravo Kendė, 
akimis kaip radarais prirakindama Norą. — Kas atsitiko? 

„Sukąsk dantis, — perspėjo pati save Nora. — Prisi- 
mink paplūdimius, šiltą sūrų vandenį, dešimt rojaus dienų“. 

— A, dėl viso to, — pasakė ji. — Šiemet vietoj Kalėdų 
plaukiame į kruizą. Bleira išvažiavo, juk žinote, ir mums rei- 
kia pertraukėlės. 

Staiga cukrainė nuščiuvo, bent jau taip pasirodė Norai. 
Kendė ir Merė susiraukė svarstydamos šią žinią. Nora, ausyse 
skambant Liuterio žodžiams, tęsė ataką: 

— Dešimt dienų Islandijos princesėje, prabangiame 

laineryje. Bahamai, Jamaika, Grand Kaimanas. Aš jau nu- 
mečiau du svarus, — smagiai pasipūtusi pasakė ji. 

— Nešvęsite Kalėdų? — netikėdama perklausė Merė. 

— "Iaip, juk sakiau, — atsiliepė Nora. Merė staigiai 
pareikšdavo nuosprendį, ir Nora ilgainiui buvo išmokusi 
mikliai atsikirsti. Ji sustingo laukdama kandaus žodžio. 

— Kaip galima šiaip sau imti ir nešvęsti Kalėdų? — 
paklausė Merė. 

— Nekreipi į tai dėmesio, ir viskas, — atsakė Nora, lyg 
taip būtų galima viską paaiškinti. 

— Skamba nuostabiai, — tarė Kendė. 

— Tai ką mes darysime Kalėdų išvakarėse? — pa- 
klausė Merė. 

— K3 nors sugalvosite, — atsiliepė Nora. — Bus kitų 
vakaronių. 

— Bet tokios, kaip pas jus, nebus. 

— Kokia tu miela. 

— Kada išvykstate? — pasiteiravo Kendė, jau įsisva- 
jojusi apie paplūdimius ir užmiršusi, kad laukia užgriūsiant 
vyro giminaičius. 

— Per pačias Kalėdas. Po pietų. 

„Keistas laikas išvykti“, — pamaniusi ji, kai Liuteris 
užsakė kruizą. „Brangusis, jei nešvenčiame Kalėdų, kodėl 
gi neišvykstame prieš kelias dienas? Nešvęsti Kūčių, kai 
esi namie? Juk taip išvengtume visos tos košės“. — „O ką, 
jei per Kūčias paskambins Bleira?“ — atsakęs jis. Be to, 
Bifė numušė kainą 399 doleriais vien dėl to, kad dvidešimt 
penktąją į kelionę išsiruošia labai mažai žmonių. Kad ir 
kaip būtų, viskas jau užsakyta, sumokėta, ir nieko nebepa- 
keisi. 


— Tai kodėl tada nepadarius vakaronės per Kū- 

čias? — paklausė Merė jau gana griežtai, nes išsigando, ar tik 
ne pačiai reikės priimti svečius, o ne Krenkams. 

— Nes mes nenorime, Mere. Mes darome pertrauką, 
supranti? Šiemet Kalėdų nešvęsime. Visiškai. Jokios eglutės, 
jokio kalakuto, jokių dovanų. Sutaupysime ir susimokėsime 
už kruizą. Ar supratai? 

— Aš supratau, — pasakė Kendė. — Kaip norėčiau, 
kad ir Normanas sugalvotų ką nors panašiai. Bet jis nė nepa- 
svajos, nes bijos pražiopsoti dvidešimt ar kiek ten tų kėglių 
partijų. Kaip tau pavydžiu, Nora. 

Ir tada Merė suleido dantis į avokados sumuštinį. 
Kramtydama ji ėmė dairytis po cukrainę. Nora tiksliai žino- 
jo, ką ta mano. Kam čia pirmam papasakojus? Krenkai nešvęs 
Kalėdų! Nerengs vakaronės! Nepuoš eglutės! Nieko nedarys, 
tik spaus pinigus, kad paskui galėtų mauti į kruizą. 

Nora irgi valgė, bet žinojo dar ir tai, kad vos tik žengs 
pro duris, tuoj po cukrainę bus paleistos apkalbos ir iki vaka- 
rienės visi iki vieno jau žinos naujienas. „Ir ką?“ — pamanė ji. 
Tai buvo neišvengiama. Ir didelio čia daikto? Pusė bus Ken- 
dės stovyklos pusėje, visos degančios iš pavydo ir svajojančios 
drauge su Nora. Pusė liks su Mere, krūpčiodamos (ir kad 
visi matytų) vien jau nuo minties, kad galima paprasčiausiai 
nepasiruošti Kalėdoms, bet net ir šioje kritikų grupėje Nora 
įtarė būsiant slaptai trokštančių tokio kruizo. 

Ir kam tai berūpės po trijų mėnesių? 

Po kelių kąsnių jos nustūmė sumuštinius ir išsitraukė 
savo popierius. Apie Kalėdas daugiau nebebuvo tarta nė 
žodelio, bent jau Norai girdint. Važiuodama iš cukrainės, 
ji paskambino Liuteriui papasakoti naujienų apie pastarąją 
pergalę. 

Liuteris laikėsi kaip uola. Jo sekretorė, tris kartus išsi- 

skyrusi penkiasdešimtmetė, vardu Doksė, pašmaikštavo, kad 
teks pačiai nusipirkti pigių kvepalų, nes, jos manymu, Kalėdų 
Senelis šiemet neateis. Jis du kartus buvo išvadintas “spaudi- 
ku“, ir kaskart po tokio pravardžiavimo prapliupdavo garsaus 
juoko liūtis. „Kaip originalu“, — pamanė Liuteris. 

Vėliau tą rytą į biurą pas Liuterį įgriuvo Jankas Sle- 
deris tarsi piktų klientų persekiojamas. Pirmiausia kyštelėjęs 
nosį jis uždarė duris, paskui atsisėdo. 

— Tu genijus, seni, — pasakė kone pašnibždom. Jan- 
kas buvo amortizacijos“ specialistas, besibaidantis savo paties 
šešėlio, labai pamėgęs aštuoniolikos valandų darbo dienas, 
nes jo žmona buvo baisi rėksnė. 

— Žinoma, — atsakė Liuteris. 

— Vakar vakare grįžau namo, nuvariau žmoną į lovą ir 
tada padariau tą patį, ką ir tu. Sumečiau skaičius, peržiūrėjau 
banko ataskaitas, popierius ir išėjo beveik septyni gabalai. 
Kokie tavo nuostoliai? 

— Kiek daugiau nei šeši tūkstančiai. 

— Neįtikėtina, ir nė puvėko, į kurį pasižiūrėt bent 
būtų verta. Man bloga. 

— Plauk į kruizą, — pasakė Liuteris puikiai žinoda- 
mas, kad Janko žmona niekada nepritartų tokiai kvailystei. 
Jai šventės prasidėdavo spalio pabaigoje ir tolygiai su pagrei- 
čiu įsibėgėdavo iki didžiojo sprogimo — dešimties valandų 
maratono Kalėdų dieną su keturiais karštaisiais patiekalais ir 
sausakimšais namais. 

— Išplauk į kruizą, — sumurmėjo Jankas. — Blogiau 
nė nesugalvosi. Dešimčiai dienų lįsti į vieną geldą su Abigai- 
le. Išmesčiau ją už borto. 


* Amortizacija — skolų išmokėjimas dalimis. Vert. 

„Ir niekas tavęs nekaltintų“, — pamanė Liuteris. 

— Septyni tūkstančiai žalių, — pats sau pakartojo 
Jankas. 

— Absurdas, ar ne? — tarė Liuteris, ir akimirką abu 
klerkai tylomis apgailėjo sunkiai uždirbtų pinigų švaistymą. 

— Pirmąkart plauksi į kruizą? — paklausė Jankas. 

— Taip. 

— Aš dar niekada neplaukęs. Įdomu, ar būna tuose 
laivuose vienišių? 

— Esu tikras — būna. Nėra tokio reikalavimo, kad 
turėtum pasiimti partnerį. Galvoji plaukti vienas, Jankai? 

— Ne galvoju, Liuteri, svajoju, — jis nuplaukė min- 
timis tolyn, tuščiose akyse atsispindėjo vilties, linksmybių, 
džiaugsmo žiburėlis — šitokių Janko akių Liuteriui dar ne- 
buvo tekę matyti. Jo šią akimirką kambaryje nebebuvo, min- 
tys kaip pašėlusios lėkė per Karibų jūrą — taip nuostabiai 
išsivadavusiam nuo Abigailės kompanijos. 

Liuteris sėdėjo tyliai, o kolega svajojo, tačiau netrukus 
tos svajonės ėmė truputį trikdyti. Laimė, suskambo telefonas 
ir Janką šiurkščiai grąžino į negailestingą amortizacijos len- 
telių ir barningos žmonos pasaulį. Jis pakilo ir, rodos, buvo 
beišeinąs netaręs nė žodžio. Tačiau prie durų ištarė: 


— Tu, Liuteri, man — didvyriškumo pavyzdys. 


Vikas Fromejeris gandus nugirdo iš pono Skenlono, 
skautų vadovo, ir žmonos dukterėčios, gyvenančios viename 
kambaryje su mergina, kuri pusę etato dirbo pas Ob; Mo/iz- 
go sėkloje, taip pat universitete iš kolegos, kurio brolio mokes- 
čius tvarkė kažkas iš Vi/io ir Beko. Kadangi iš trijų skirtingų 
šaltinių, tai žinios, matyt, tikros. Krenkas galįs daryti ką įsi- 

geidęs, tačiau tai nereiškia, kad Vikas ir kiti Hemloko gatvės 
kaimynai tai nuleis nemačiom. 

Vikas buvo oficialiai nerinktas, bet realus Hemloko 
rajono vadas. Šilta vietelė universitete duodavo jam laiko 
kišti nosį ne į savo reikalus, o neribota energija stūmė nuo- 
lat organizuoti visokiausią veiklą gatvėje. Šeši vaikai jų namą 
pavertė neginčytina susibūrimų vieta, durys čia niekuomet 
neužsiverdavo, nuolat vyko visokie žaidimai. Dėl to pievelė 
atrodė apmindžiota, nors jis tuose gėlynuose tiek plušėdavo. 

Tai Fromejeris išrinkdavo kandidatus į Hemloko pa- 
sibuvimus, kurie vykdavo jo kieme, taip pat — ir talkų įkai- 
tus. Tai Fromejeris leisdavo peticijas eidamas ir belsdamas į 


kiekvienas duris, telkdamas jėgas prieš teritorijų jungimą ar 

mylių arba už naująją kanalizacijos sistemą. Tai Fromejeris 
skambindavo šiukšlių išvežimo stočiai, jei nebūdavo paimtos 
kaimyno šiukšlės, ir kadangi visko griebdavosi būtent Fro- 
mejeris, reikalai kaipmat būdavo išspręsti. Tik atsirasdavo 
koks valkataujantis šuo iš kokios nors kitos gatvės, Vikas 
Fromejeris pakeldavo ragelį, ir kaipmat prisistatydavo Gyvū- 
nų kontrolė. Tik pasirodydavo koks valkataujantis vaikigalis, 
ilgaplaukis su tatuiruotėmis, įtartinai panašus į nusikaltėlį, 
ir ne be Fromejerio įsikišimo policija jau baksnodavo jį ir 
klausinėdavo visokių dalykų. 

Hemloke buvo ligoninė, ir Fromejeriai suorganizavo 
ligonių lankymus, maisto nešimą ir net ligonių pasivaikš- 
čiojimus. Jei Hemloke kas mirdavo, jie imdavosi visus telkti 
dėl gėlių laidotuvėms ir palydos į kapines. Jei ko prireiktų, 
kaimynas būtų galėjęs skambinti Fromejeriams bet kuriuo 
paros metu. 

Besmegeniai ant stogų buvo Viko mintis, nors jis tai 

buvo nužiūrėjęs Evanstono priemiestyje ir todėl negalėjo vie- 
nas pats tuo didžiuotis. Toks pats besmegenis ant kiekvieno 
stogo Hemloke, lygiai toks pats aštuonių pėdų „sniegius“ su 
paika šypsena, iš kurios kyšo pypkė — kukurūzų burbuolės 
kotas, ant galvos — juodas cilindras, per vidurį — stori rutu- 
liai, visi tvieskia spiginančiu baltumu nuo dviejų šimtų vatų 
lemputės, įsuktos į ertmę kažkur ties besmegenio išeinamąja. 
Hemloko besmegeniai debiutavo prieš šešerius metus ir, 
reikia pasakyti, nepaprastai sėkmingai — dvidešimt vienas 
namas vienoje pusėje ir dvidešimt vienas kitoje, visa gatvė 
apstatyta dviem tiesiom kaip styga eilėm besmegenių — ke- 
turiasdešimt pėdų nuo žemės. Spalvota nuotrauka su žaviu 
pasakojimu viršelyje, brigados iš dviejų televizijų transliavo 
vaizdą tiesiogiai. 

Kitais metais Stentono gatvė pietuose ir Ekermano 
gatvė šiaurėje pasipuošė atitinkamai šiaurės elniais ir sidabri- 
niais varpeliais, o Parkų ir poilsio zonų komisija, ramiai para- 
ginta Fromejerio, ėmė teikti prizus už kalėdines dekoracijas. 

Prieš dvejus metus įvyko katastrofa — vėtra nubloškė 
daugumą besmegenių į gretimą aptvertą teritoriją. Vis dėlto 
Fromejeris subūrė kaimynus, ir pernai Hemloką puošė nau- 
jos, kiek žemesnės versijos besmegeniai. Nedalyvavo tik du 
namai. 

Kasmet Fromejeris nuspręsdavo, kokią dieną kelti bes- 
megenius, o išgirdęs gandus apie Krenkų kruizą, nusprendė 
imtis to nedelsdamas. Po vakarienės jis surašė trumpą laiškutį 
kaimynams — taip jis darydavo bent porą kartų per mėnesį 
— išspausdino keturiasdešimt vieną egzempliorių ir pasiuntė 
šešetą savo vaikų įteikti kiekvienam Hemloko gatvės namo 
savininkui. Laiške buvo rašoma: „Kaimyne, oras rytoj turi 
būti geras, puikus metas pažadint besmegenį — paskambink 

Marčiui, Džudei arba tiesiai man, jei reikia pagalbos. Vikas 
Fromejeris“. 

Liuteris paėmė laiškutį iš besišypsančio vaiko. 

— Kas ten? — iš virtuvės pasiteiravo Nora. 

— Fromejeris. 

— Dėl ko? 

— Dėl besmegenio. 

Ji lėtai įėjo į svetainę, kur Liuteris laikė popieriaus 
kitą, ir Liuteris lėtai lėtai ėmė purtyti galvą. 

— Turėsi tai padaryti, — pasakė ji. 

— Ne, aš nekelsiu, — labai tvirtai tarė jis, sulig kiek- 
vienu žodžiu vis keldamas balsą. — Tikrai nekelsiu. Man 
Vikas Fromejeris nenurodinės Kalėdoms.namą puošti! 

— Juk tai tik besmegenis. 

— Ne, tai žymiai daugiau. 

— Kas? 

— "Tai pats principas, Nora. Negi nesupranti? Galime 
pamiršti Kalėdas, jei mes jau taip, po velniais, šauniai pasi- 
rinkome ir... 

— Nesikeik, Liuteri. 

— Ir niekas, net Vikas Fromejeris negali mūsų sustab- 
dyti, — ir dar garsiau: — manęs niekas neprivers to dary- 
ti! — Jis viena ranka rodė į lubas, o su kita mojavo laiškeliu. 
Nora pasitraukė į virtuvę. 

akis besmegenį sudaro keturios dalys: platus 
apvalus pagrindas, kiek mažesnis sniego kamuolys, užtup- 
dytas ant pagrindo, paskui liemuo ir tada galva su veidu ir 
skrybėle. Kiekvieną dalį galima „sudėjus įkišti į didesniąją, 
todėl jas laikyti visus kitus vienuolika mėnesių nekelia 
didesnės problemos. Sumokėję už savo besmegenį 82,99 
dolerių be transportavimo, kiekvienas jį išpakuodavo labai 
rūpestingai. 

Ir išpakuodavo labai džiaugdamiesi. Visą popietę di- 
džiumoje Hemloko garažų būdavo matyti besmegenių rutu- 
liai — nuo jų būdavo valomos dulkės ir patikrinamos visos 
detalės. Paskui tie rutuliai surenkami, pastatomi kaip tikras 
besmegenis, viena dalis ant kitos, kol pasiekia septynių pėdų 
aukštį, ir jau viskas būna paruošta kelti ant stogo. 

Pastatyti ant stogo nebūdavo taip jau paprasta. Prireik- 
davo kopėčių, virvės ir kaimyno pagalbos. Pirmiausia persi- 
juosus juosmenį virve reikėdavo nuvalyti stogą, paskui — už- 
kelti besmegenį, kuris, pagamintas iš kieto plastiko, svėrė 

kokius keturiasdešimt svarų — ir kelti jį labai atsargiai, kad 
nesubraižytum į bitumines čerpes. Pasiekęs aukščiausią vietą, 
besmegenis brezentine juosta būdavo pririšamas prie kami- 
no — taip buvo sumąstęs pats Vikas Fromejeris. Į vidurius 
besmegeniui įsukama dviejų šimtų vatų galingumo lempa, ir 
elektros ilgintuvas nuo stogo permetamas į kiemą. 

Vesas Trogdonas buvo draudimo makleris. Jis, pa- 
skambinęs į darbą, pranešė sergąas, todėl galėjo pradžiuginti 
savo vaikus pirmas iškėlęs besmegenį. Jis su žmona Triše tuoj 
po priešpiečių nuplovė savo besmegenį, paskui, jai įdėmiai 
stebint, užsikabarojo ant stogo, vargo ir reguliavo, kol pa- 
galiau užduotis buvo baigta. Iš keturiasdešimt pėdų aukščio 
Vesas apžvelgė visą Hemloką ir liko visai patenkintas savimi, 
nes jautėsi nurungęs visus, net ir Fromejerį. 

Kol Irišė virė kakavą, Vesas ėmėsi traukti dėžes su 
lemputėmis iš rūsio ir vilkti iki keliuko, kur sudėjo jas ir 
patikrino grandinę. Niekas Hemloke per Kalėdas neprika- 
binėdavo daugiau lempučių nei Trogdonas. Jis lemputėmis 
išringiuodavo kiemą, apkarstydavo krūmus, išpeltakiuodavo 
medžius, apraštuodavo namą, išpuošdavo langus — pernai 
švietė keturiolika tūkstančių lempučių. 

Fromejeris anksti parėjo iš darbo, kad galėtų prižiūrėti 
visą vyksmą Hemloke, ir liko gan patenkintas pamatęs veiklą 
jau prasidėjus. Akimirką krimstelėjo pavydas, kad Trogdonas 
jį nurungęs, bet koks pagaliau skirtumas? Juodu susivieniję 
ilgai plušėjo pas ponią Eleną Mulholand — malonią našlę, 
jau pradėjusią kepti šokoladinius pyragaičius. Akimirksniu 
jos besmegenis jau stovėjo iškeltas, pyragaičiai suryti, o ponai 
iškeliavo kitur siūlyti savo paslaugų. Prie jų prisidėjo vaikai, 
taip pat ir Spaikas Fromejeris, dvylikametis, paveldėjęs iš 
tėvo organizatoriaus ir bendruomenės aktyvisto dvasią, ir jie 

visi traukė nuo durų prie durų visą popietę iki vakaro skubė- 
dami, kol sustabdė tamsa. 

Pas Krenkus Spaikas nuspaudė durų skambutį, bė 
jokio atsako nesulaukė. Pono Krenko Lexuso nebuvo matyti, 
ir tai visai nebuvo keista penktą valandą po pietų. Tačiau 
ponios Krenk Audi stovėjo garaže — tikras ženklas, kad ji 
namie. Ir dieninės, ir naktinės užuolaidos užtrauktos. Taip ir 
nesulaukusi atsakymo, gauja nuturseno prie Bekerio, kur prie 
namo iš gatvės pusės Nedas plovė besmegenį, o nuo laiptelių 
nurodymus jam lojo uošvienė. 

— Jie nueina, — miegamajame į telefoną sušnabždėjo 
Nora. 

— Kodėl šnabždi? — susijaudinęs paklausė Liuteris. 

— Nes nenoriu, kad jie mane išgirstų. 

— Kas tie jie? 

— Vikas Fromejeris, Vesas Trogdonas, kažkas panašus 
į Brikslių vaikiną iš kito gatvės galo, dar keli vaikai. 

— Įprastinė banditų gauja, ką? 


— Panašesni į gatvės chuliganus. Dabar jie pas Be- 


kerį. 

— Tepadeda jiems Dievas. 

— Kur besmegenis? — paklausė ji. 

— Ten, kur buvo visą laiką nuo pat sausio. Kodėl 
klausi? 


— Ak, nežinau. 

— Komiška, Nora. Dabar jau šnabždi, kai reikia kalbė- 
ti telefonu, užsirakinusi namie, nes kaimynai eina nuo durų 
prie durų, kad padėtų kitiems kaimynams iškelti kažkokius 
juokingus septynių pėdų aukščio plastikinius sniego senius, 
kurie, beje, neturi absoliučiai nieko bendra su Kalėdomis. Ar 
kada nors apie tai bent susimąstei, Nora? 

— Ne. 

— Mes balsavome už šiaurės elnius, prisimeni? 

— Ne. 

— Juokinga. 

— Aš nejuokauju. 

— Besmegeniui — metų pertrauka, sutariam? Atsa- 
kymas — ne. 

Liuteris švelniai padėjo ragelį ir pabandė susikaupti 
darbui. Sutemus lėtai parvažiavo namo visą kelią sau kalbė- 
damas, jog kvaila jaudintis dėl tokių niekų, kaip besmegenio 
kėlimas ant stogo. Ir visą kelią galvojo apie Voltą Šylą. 

— Nagi, Šylai, — murmėjo pats sau. — Neapvilk 
manęs. 

Voltas Šylas buvo jo varžovas Hemloke, toks niurzga, 
gyvenantis tiesiai priešais, kitoje gatvės pusėje. Du vaikai ką 
tik baigę koledžą, žmona, kovojanti su krūties vėžiu, mįslin- 
gas darbas su belgų konglomeratu, pajamos, rodos, didesnės 
už vidutines Hemloke — tačiau nors ir daug turėjo, Šylas 
ir jo ponia vylėsi, jog kaimynai manys juos turint Žymiai 
daugiau. Kai Liuteris įsitaisė Lexus'ą, ir Šylui prisireikė tokio 
pat. Belingtonas įsirengė baseiną, ir Šylui atsirado staigus 
poreikis plaukioti savo kieme — daktaras liepęs. Sju Krop 
iš vakarinio galo susitvarkė virtuvę pagal dizainerių projek- 
tą — sklido gandai, kad suplojusi 8000 dolerių — ir Bevė Šyl 
po pusmečio išleido 9000 dolerių. 

Kaip beviltiškos kulinarės, pasak išmanančių, Bevės 
valgiai po atnaujinimo pasidarė dar šiurpesni. 

Tačiau jų pasipūtimą šaltai sustabdė prieš pusantrų 
metų nustatytas krūties vėžys. Šylus tai parklupdė ne juokais. 
Daugiau jau nebesistengė pirmauti prieš kaimynus. Daiktai 
tapo beverčiai. Ligą jie pasitiko ramiai ir oriai ir, kaip pa- 

prastai, Hemlokas juos parėmė tarsi šeima. Praėjus metams 
po pirmosios chemoterapijos, belgų konglomeratas persi- 
grupavo. Kad ir koks buvo Volto darbas, dabar jo pareigos 
žemesnės. 

Per praeitas Kalėdas Šylams rūpėjo kita, ne namus 
dekoruoti. Nekėlė besmegenio, eglutės kaip ir neturėjo, ant 
priekinio lango kabojo vos kelios lemputės, ir tai vos ne per 
vėlai susigriebus. 

Dar prieš metus du namai Hemloke išsivertė be bes- 
megenių — Šylų ir dar vienas vakariniame gale, kur gyveno 
pakistaniečių pora, kuri po trijų mėnesių išsikraustė. Namas 
buvo parduodamas, ir, tiesą sakant, Fromejeris ketino užsa- 
kyti dar vieną besmegenį, o per naktinį reidą — iškelti jį ir 
tenai. 

— Nagi, Šylai, — murmėjo Liuteris važiuodamas gat- 
vėmis, — tik netrauk besmegenio iš rūsio. 

Mintis dėl besmegenių atrodė labai šauni prieš šeše- 
rius metus, kai tik Fromejeris ją sugalvojo. O dabar tai tik 
vargino. Tačiau Liuteris turėjo pripažinti, kad Hemloko vai- 
kams tai anaiptol nebuvo vargas. O pats slapta džiūgavo, kai 
prieš keletą metų vėtra nubloškė besmegenius nuo stogų ir 
nunešė per pusę miesto. 

Pasuko į Hemloką, ir, kiek tik akys užmatė, gatvėje ant 
namų rikiavosi visų kaip vienas besmegenių, pūpsančių lyg 
tviskantys sargybiniai, eilė. Jų gretose — tik du plyšiai: ties 
Šylais ir ties Krenkais. „Ačiū, Šylai“, — sušnabždėjo Liuteris. 
Su dviračiais laksto vaikai, kaimynai, išėję į kiemus, kabina 
lemputes, plepa per gyvatvores. 

Šylo garaže renkasi gatvės gauja, pastatęs mašiną 
ir skubiai eidamas namo pastebėjo Liuteris. Žinoma, po 
kelių minučių jau stovėjo kopėčios ir aukštyn tarsi stogų 

veteranas užsikabarojo Fromejeris. Liuteris spoksojo pro 
laukujų durų akutę. Prie namo, iš gatvės pusės, stovėjo Vol- 
tas Šylas su dešimtim kitų žmonių, ant laiptelių — Bevė, 
susisupusi į šiltą apsiaustą. Spaikas Fromejeris kovojo su 
ilgintuvu. Visi šūkavo, juokėsi, atrodė, visi kažką patarinė- 
ja Fromejeriui, o ant stogo kilo priešpaskutinis Hemloko 
besmegenis. 

Per vakarienę valgant makaronus be padažo, su varške, 
buvo ištarti vos keli žodžiai. Nora jau numetusi tris svarus, 
Liuteris — keturis. Užkandęs jis nulipo į rūsį, kur penkias- 
dešimt minučių mynė bėgtaki, kad sudegintų 340 kalori- 
jų — daugiau, regis, ką tik buvo suvalgęs. Paskui palindo po 
dušu ir bandė skaityti. 

Kai gatvė ištuštėjo, išėjo pasivaikščioti. Kalinys namie 
jis tikrai nebus, nuo kaimynų nesislapstys — ko jam bijoti 
šitų Žmonių. 

Gėrintis dviem dailiom linijom besmegenių, saugan- 
čių jų gatvės ramybę, grybštelėjo kaltės jausmas. Trogdonai 
ant eglutės kabino dar daugiau žaisliukų, ir tai jam priminė 
kelias tolimas akimirkas iš Bleiros vaikystės — tų tolimų 
tolimų laikų. Ilgėtis jis nebuvo linkęs. „Gyveni nūdienoj, 
o ne rytojuje, ir jau tikrai ne vakarykštėje dienoj“, — taip 
visada sakydavo jis. Šiltus prisiminimus kaipmat ištrynė 
mintys apie parduotuves, pičpilnes mašinų gatves ir pinigų 
švaistymą. Liuteris vis dėlto didžiavosi sprendimu nuo viso 
to šiemet atsipūsti. 

Diržas kiek palaisvėjęs — laukia paplūdimiai. 

Iš kažin kur iššoko dviratis ir čiūžtelėjęs sustojo. 

— Sveiki, pone Krenkai. 

Tai Spaikas Fromejeris, be abejo, braukiantis namo po 
kokio slapto paauglių susibūrimo. Vaikas miegodavo mažiau 

už tėvą, ir kaimynystėje sklandė daugybė istorijų apie nak- 
tinius Spaiko žygius. Jis — puikus berniokas, bet įprastai 
nepagydomas. 

— Sveikas, Spaikai, — sulaikęs kvapą ištarė Liute- 
ris. — Kas tave čia gena? 

— Tikrinu reikaliukus, — atsakė tas tarsi oficialus 
naktinis sargas. 

— Kokius reikaliukus, Spaikai? 

— Tėtis pasiuntė mane į Stentono gatvę pasižiūrėti, 
kiek iškelta elnių. 

— Ir kiek? — pasiduodamas žaidimui pasiteiravo 
Liuteris. 

— Nė vieno. Mes vėl juos patiesėm. 

„Koks pergalingas vakaras bus pas Fromejerius, — pa- 
galvojo Liuteris. — Kvailystė“. 

— Jūs iškelsite, pone Krenkai? 

— Ne, Spaikai, nekelsiu. Šiemet mes išvažiuojame, 
Kalėdų mums nebus. 

— Nežinojau, kad taip galima. 

— Tai laisva šalis, Spaikai, čia galima daryti kone visa, 
ką nori. 

— Juk iki Kalėdų jūs neišvažiuosite, — pasakė Spai- 
kas. 

— Ką? 

— Girdėjau šiandien. Turite sočiai laiko iškelti bes- 
megenį. Taip mes vėl laimėtume prizą. 

Liuteris sekundę nutilo ir dar sykį nusistebėjo, ko- 
kiu greitumu asmeniniai reikalai pasklinda per visus kai- 
mynus. 

— Pernelyg siekiama nugalėti, Spaikai, — išmintingai 
paporino jis. — Tegu šiemet prizą gauna kita gatvė. 

— Turbūt taip. 

— Na, lėk dabar. 

Jis pastūmė dviratį šalin ir pasakė per petį: 

— Iki pasimatymo. 

Vaikigalio tėvas tūnojo pasaloje Liuteriui žingsniuo- 
jant pro šalį. 

— Labas, Liuteri, — tarė Vikas, tartum jie būtų su- 
sitikę visai atsitiktinai. Jis palinko ant savo pašto dėžutės 
keliuko gale. 

— Labas, Vikai, — beveik sustodamas atsiliepė Liu- 
teris. Tačiau paskutinę sekundę nusprendė vis dėlto drožti 
toliau. Žengė pro Fromejerį, kuris nuturseno iš paskos. 

— Kaip laikosi Bleira? 

— Ačiū, Vikai, gerai. Kaip tavo vaikai? | 

— Puikiai nusiteikę. Geriausias metų laikas, Liuteri. 
Ar tu taip nemanai? — Fromejeris prisivijo, ir juodu ėjo koja 
kojon. 

— Be abejo. Negalėčiau būti laimingesnis. Aišku, il- 
giuosi Bleiros. Be jos taip nebus, kaip visada. 

— Žinoma, taip nebus. 

Jie stabtelėjo priešais Bekerius, artimiausius Liuterio 
kaimynus, pasižiūrėti, kaip vargšas Nedas trypinėja ant viršu- 
tinio kopėčių laiptelio beviltiškai stengdamasis užkabinti ant 
aukščiausios medžio šakos pernelyg didelę žvaigždę. Žmona 
stovėjo už nugaros griausmingai padėdama nurodymais, bet 
nė piršteliu neprilaikydama kopėčių, o uošvienė buvo žing- 
telėjusi kiek į šoną, kad geriau matytų vaizdą. Kumštynės 
atrodė neišvengiamos. 

— Kai kurių dalykų, susijusių su Kalėdomis, tikrai ne- 
pasigesiu, — tarė Liuteris. 


— Tai tu tikrai atsisakai Kalėdų? 

— Būtent, Vikai. Džiaugčiausi, jei prisidėtum. 

— Kad tai neatrodo teisinga dėl tam tikrų priežasčių. 

— Pats negali nuspręsti, taip? 

— Ne, ne tai. 

— Labanakt, Vikai, — Liuteris paliko jį apstulbus; 
prie Bekerių. 


VI 


organizavusi smurtą patyrusių moterų prieglaudoje) baigėsi 
prastai — Klaudija, kurią geriausiu atveju būtų galima pava- 
dinti atsitiktine drauguže, nesusimąsčiusi leptelėjo: 

— Tai ką, Nora, šiemet per Kūčias — jokio pasibu- 
vimo? 

Iš aštuonių ten buvusių moterų, kartu su Nora, lygiai 
penkios anksčiau būdavo kviečiamos pas ją į Kūčių vakaronę. 
Trijų nekviesdavo, ir jos taip pat, kaip ir pati Nora, mintyse 
ieškojo kokios skylės kur pasislėpus. 

„Žiauri akiplėša“, — smilktelėjo Norai, tačiau ji tuojau 
pat susitvardė ir pasakė: 

— Bijau, kad taip. Šiemet darome pertrauką, — ir 
dar norėjo pridurti: „Ir jei dar kada nors rengsime vakaronę, 
brangioji Klaudija, nė nesvajok apie kvietimą“. 

— Girdėjau, plaukiate į kruizą, — tarė Džeinė, viena 
iš trijų, nepatenkančių į pakvietimus, stengdamasi nukreipti 


pokalbį kita vaga. 

— Taip, plaukiame ir išvykstame per pačias Kalėdas, 
iš tikrųjų. 

— Tai jūs tiesiog visiškai nešvęsite Kalėdų? — pasitei- 
ravo Betė, dar viena atsitiktinė draugužė, kasmet kviečiama į 
vakaronę tik todėl, kad jos vyras turėjo verslo reikalų su Viliu 
ir Beku. 

— Neabejotinai, — agresyviai atsakė Nora įtraukusi 
pilvą. 

— Geras būdas sutaupyti pinigų, — tarė Lila, di- 
džiausia kalė šioje kompanijoje. Pabrėždama žodį „pini- 
gų',ji norėjo prakišti mintį, kad, ko gero, Krenkams namų 
ūkyje darosi striukoka. Norai plykstelėjo skruostai. Lilos 
vyras — pediatras. Liuteris gerai žinojo, kokį didelį jie 
pasiėmę kreditą — didžiuliam namui, didžiuliams auto- 
mobiliams, priemiesčio klubams. Daug uždirbdavo, dar 
daugiau išleisdavo. 

O Liuteris — kurgi jis tokiomis baisiomis akimirko- 
mis? Kodėl ji turi prisiimti pagrindinį smūgį dėl jo neprak- 
tiško plano? Kodėl jai kautis priešakinėse linijose, kai jis sau 
jaukiai tupi ramiame biure bendraudamas su žmonėmis, ku- 
rie arba jam dirba, arba jo bijo? Tas Vi/is 7 Bekas — senų bičų 
klubas, sauja pasipūtusių šykštuolių finansininkų, tikriausiai 
garbinančių Liuterį už drąsą ignoruoti Kalėdas ir sutaupyti 
kelis žalius. Jei toks maištas ir galėjo kur nors kilti, tai aišku, 
kad tarp finansininkų. 

Čia ji ir vėl apsvilo, o Liuteris saugiai sėdi darbe ir dar, 
matyt, vaidina didvyrį. 

Kalėdas juk tvarko moterys, ne vyrai. Jos eina į par- 
duotuves, puošia namus ir ruošia valgius, planuoja vakarėlius, 
siuntinėja atvirukus ir kuiste kuičiasi dėl tokių smulkmenų, 
apie kurias vyrai net nesusimąsto. O pagaliau kodėl jau Liu- 

teriui taip magėjo išsisukti nuo Kalėdų, kai jis ir taip beveik 
nepajudina dėl jų piršto? 

Nora užkaito, tačiau suvaldė įniršį. Kokia prasmė 
užvirti mergiočių peštynes nuo smurto kenčiančių moterų 
centre? 

Kažkas prasitarė apie pertrauką, ir Nora pirmoji movė 
iš kambario. Važiuodama namo dar labiau įsikarščiavo — 
graužė nemalonios mintys apie Lilą ir jos pastabą dėl pinigų. 
Dar bjauresnės — apie savanaudį vyrą. Jai kilo skausminga 
pagunda spjauti į viską, įsismaginti ir, kol jis grįš namo, viską 
išpuošti. Ne per vėlu suplanuoti ir vakaronę. Fromejeris su 
džiaugsmu pasirūpins besmegeniu. Sutaupys iš dovanų, dar 
iš kelių dalykų, ir vis dar užteks pinigų kruizui. 

Vos įsuko į Hemloką ir, aišku, pirmas dalykas, kurį 
pastebėjo — kad tik ant jų namo stogo nėra besmegenio. 
Tik palik spręsti Liuteriui, ir jų gražutis dviejų aukštų 
plytinis namukas stovės vienišas, tarsi Krenkai būtų kokie 
hinduistai ar budistai — kažkokia keista padermė, nešven- 
čianti Kalėdų. 
tiesiai ten, kur visada puikuodavosi jų graži eglutė, ir jai 
pirmąkart šovė mintis, koks šaltas ir nepapuoštas jų namas. 
Prikandusi lūpą nuėjo prie telefono, tačiau Liuteris buvo 
išbėgęs užkrimsti sumuštinio. Pluošte korespondencijos, 
kurią buvo išsitraukusi iš pašto dėžutės, tarp dviejų vokų 
su šventiniais atvirukais ji išvydo laišką, nuo kurio net su- 
stingo. Oro paštas, iš Peru. Adresato pusėje — spaudas su 
ispaniškas žodžiais. 

Nora atsisėdo ir atplėšė laišką. Du puslapiai, daili Blei- 
ros rašysena, — žodžiai, brangesni už auksą. 

Ji puikiai leidžianti laiką laukiniame Peru. Geriau nė 

būti negali — gyvenanti indėnų gentyje, kuri gyvuoja jau 
keliolika tūkstančių metų. Lyginant su mūsų standartais, jie 
baisūs skurdžiai, tačiau sveiki ir laimingi. Vaikai iš pradžių 
laikėsi atokiai, tačiau po truputį ėmę domėtis, užsimanę 
mokytis. Bleira dar kiek paplepėjo apie vaikus. 

Gyvenanti žolinėje trobelėje su Steise — naująja 
drauge iš Utos. Kitos dvi savanorės iš Taikos korpuso įsikū- 
rusios šalimais. Šis korpusas prieš ketverius metus įsteigęs 
mokyklėlę. Kad ir kaip būtų, ji esanti sveika, ir maistas ge- 
ras, jokių baisių ligų ar nuodingų gyvūnų, o darbas — tikras 
iššūkis. 

Paskutiniąja pastraipa pataikyta kaip pirštu į aki — 
paspirtis, kokios Norai taip mirtinai reikėjo. Parašyta buvo 


taip: 


„Žinau, jums bus labai sunku tenai švęsti Kalėdas 
be manęs, bet prašau — neliūdėkite. Mano vaikučiai 
visiškai nieko nežino apie Kalėdas. Jie taip mažai turi 
ir taip mažai tenori, kad tiesiog jaučiu kaltę dėl bepro- 
tiško mūsų kultūros sudaiktėjimo. Čia nėra nei kalen- 
dorių, nei laikrodžių, todėl net abejoju, ar sužinosiu, 
kada jos ateis ir praeis. 

(Be to, juk galėsime jas pasivyti kitąmet, ar ne?)“ 


Kokia protinga mergaitė. Nora dar sykį perskaitė, ir 
staiga ją užplūdo pasididžiavimas — ne tik dėl to, kad už- 
augino tokią protingą ir brandžią dukterį, bet ir dėl savo pa- 
čios sprendimo bent metus susilaikyti nuo beprotiško mūsų 
kultūros materializmo. 

Ji vėl paskambino Liuteriui ir perskaitė jam laišką. 

Pirmadienio vakaras prekybos centre! Tikrai ne 
mėgstamiausia Liuterio vieta, tačiau jis jautė, kad Norai 
reikia išeiti iš namų. Jie papietavo butaforinėje smuklėje 
viename centro gale, tada prasibrovė pro minias žmonių iki 
kito galo, kur vyko romantinės komedijos — serialo, kimšte 
prikimšto žvaigždžių, premjera. Vienas bilietas — aštuoni 
žali, ir už juos (Liuteris jau žinojo) turės atkentėti dar dvi 
nykias, aiškiai per brangiai apmokamų klounų, kikenančių 
pagal varganai sudurstytą siužetą, valandas. Bet kad ir kaip 
būtų, Norai patinka filmai, ir jis dėl šventos ramybės ėjo 
kartu. Nors būta baisios grūsties, kine — beveik tuščia, ir 
Liuteris pradžiugo, kad visiems kitiems tenka lakstyti po 
parduotuves. Jis patogiai įsitaisė kėdėje su kukurūzų spra- 
gėsiais ir užsnūdo. 

Pabudo nuo alkūnės smūgio į šonkaulius. 

— Knarki! — sušnypštė jam Nora. 

— Na, tai kas? Juk čia tuščia. 

— Ša, Liuteri. 

Jis pabandė žiūrėti filmą, bet po penkių minučių jau 
buvo persisotinęs. 

— Tuojau sugrįšiu, — sušnibždėjo ir išėjo. 

Jau geriau grūstis per minią ir kad tave mindytų nei 
žiūrėti tokias kvailystes. Liftu užvažiavo į viršutinį aukštą, 
kur persisvėrė per turėklą ir ėmė stebėti maišatį apačioje. 
Kalėdų Senis buvo surengęs priėmimą sėdėdamas savo 
soste, ir eilė slinko labai lėtai. Virš ledo arenos iš senų 
garsintuvų blerbė kažkokia muzika, o vaikai, apsirengę elfų 
kostiumus, čiuožė aplink kažkokią iškamšą, truputį pri- 


menančią šiaurės elnią. Visi tėveliai į tai žiūrėjo pro vaizdo 

kameros akutę, bėginėjo nuvargę parduotuvės tarnautojai 
stumdydami vežimėlius ir krepšius, vis atsitrenkdami į ki- 
tus, bardami savo vaikus. 

Dar niekada Liuteris nesijautė toks išdidus. 

Priešpriešiais jis pastebėjo atsidariusią- naują sporti- 
nių prekių parduotuvę. Nužingsniavo tenai pro langus jau 
matydamas minią ir aiškiai per mažai kasininkų. Tačiau jis 
juk tik žvalgėsi. Parduotuvės gale, gana mažame skyriuje, 
rado kvėpavimo po vandeniu įtaisą, bet juk dabar gruodis. 
Glaudės buvo Speedo firmos, per visur — kvapą gniaužiančio 
siaurumo ir pritaikytos ne vyresniems nei dvidešimties olim- 
piniams plaukikams. Greičiau maišelis nei drabužis. Liuteris 
net bijojo pajudinti. Jau geriau gaus katalogą ir saugiai užsi- 
sakys namie. 

Išeinant iš parduotuvės prie pagrindinių durų buvo 
beisiliepsnojąs ginčas — turbūt dėl nesusimokėtos iki galo 
prekės, kurios nebegalėjo rasti. Kokie mulkiai. 

Jis nusipirko „lieso jogurto ir stūmė laiką žings- 
niuodamas po viršutinę didžiąją salę su pasimėgavimu 
šypsodamasis iš sielų be vietos, spirgančių prie savo čekių. 
Stabtelėjo ir pažiopsojo į plakatą su natūralaus dydžio žavia 
jauna būtybe, apsirengusia pleištinėm kelnaitėm ir siaurute 
liemenėle, idealiai įdegusia oda. Ji kvietė užeiti į nediduką 
saloną, pavadintą Amžinasis įdegis. Liuteris apsižvalgė, lyg 
tai būtų nepilnamečiams draudžiamas knygynėlis, ir tada 
nėrė vidun, kur skaitydama žurnalą jo laukė Deizė. Rudas 
veidas per jėgą išsišiepė ir, rodės, tuoj supliš per kaktą ir 
aplink akis. Dantys pabalinti, plaukai pašviesinti, oda pa- 
tamsinta, ir akimirką Liuteris pasvarstė, kaip ta atrodžiusi 
prieš šią katastrofą. 

Nieko keista, kad Deizė pranešė dabar esant visų pa- 

lankiausią metų laiką visam paketui įsigyti. Specialus kalėdi- 
nis pasiūlymas — dvylika seansų už 60 dolerių. Tik po seansą 
kas antrą dieną, iš pradžių po penkiolika minučių, tačiau po 
truputį ilginant iki dvidešimt penkių. Baigęs paketą, Liuteris 
tapsiąs nuostabiai įdegęs ir neabejotinai pasirengęs bet kam, 
ką tik begalinti iškrėsti Karibų saulė. 

Jis žengė kelis žingsnius paskui ją prie kabinų ei- 
lės — tai vis plonasieniai kambarėliai su deginimosi lovomis 
kiekviename, ir nieko daugiau. Šiuo metu jie galėjo pasigirti 
moderniausiais FX-2000 BronzeMažais tiesiai iš Švedijos, 
tarsi švedai būtų geriausiai išmaną apie deginimąsi. Iš pirmo 
žvilgsnio BronzeMažas Liuterį nugąsdino. Deizė paaiškino, 
jog „paprasčiausiai nusirengiate, taip, taip, viską, — sumurkė 
jinai, — lendate į įrenginį ir užsidengiate“ — tai Liuteriui 
kažkodėl labai priminė vaflių kepyklę. Kepi penkiolika ar 
dvidešimt minučių, laikmatis laiką skaičiuoja, duoda ženklą, 
tada atsikeli, apsirengi, ir viskas. 

— Ar labai imi prakaituoti? — pasiteiravo Liuteris, 
niekaip negalėdamas įsivaizduoti savęs, gulinčio visiškai 
nuogo po aštuoniomis lempomis, kepinančiomis visas kūno 
dalis. 

Ji paaiškino, kad pasidaro šilta. Baigęs paprasčiausiai 
nušluostai BronzeMafo popieriniu rankšluosčiu, papurškęs 
valiklio, ir viskas jau paruošta kitam klientui. 

— O kaipgi odos vėžys? — klustelėjo jis. Deizė jam 
atsakė apsimestinai juokdamasi. Tai jau ne. Gal tai ir būda- 
vę pavojinga, kai naudotasi senesne įranga, kol deginimosi 
technologijos nebuvo ištobulinę taip, kad iš esmės nebeliko 
ultravioletinių spindulių, ir panašiai, taigi dabar naujieji 
BronzeMat'ai saugesni ir už pačią saulę. Ji pati besideginanti 


jau vienuolika metų. 

„Ir tavo oda primena pasvilintus karvės gaurus“, — 
mintyse pridūrė Liuteris. 

Jis sukirto dėl deginimosi paslaugų paketų dviem — 
tai kainavo 120 dolerių. Išėjo iš salono pasiryžęs įdegti, kad 
ir kokių tai būtų galėję sukelti nepatogumų. Ir dar sukikeno 
pagalvojęs, kaip už popieriaus plonumo sienelės nusirengi- 
nės iki nuogumo ir sprausis į BronzeMafą jo Nora. 


VII 


3 buvo vardų Salinas, ir jis kiekvienais 
metais ateidavo apsižvalgyti. Jis buvo stuomeningas, nesi- 
nešiojo ginklo ir nedėvėjo liemenės, neturėjo nei dujinio 
pistoleto ar „banano“, nei žibintuvėlio ar sidabrinių sagų, nei 
antrankių ar radijo stotelės — jokios privalomosios amunici- 
jos, kurią jo tarnybos broliai mėgdavo prisitvirtinti prie diržų 
ir kūno. Salinas nekaip atrodė su uniforma, bet visi prie to 
buvo pripratę, taigi tai ir nerūpėjo. Jis patruliuodavo piet- 
ryčiuose, Hemloko pašonėje, turtingame priemiestyje, kur 
vienintelis nusikaltimas — retsykiais nuvaromas dviratis ar 
viršijęs greitį automobilis. 

Tą vakarą Salino partneris buvo Trynas, augalotas, 
mėšlungiškai sukandęs dantis jaunas vyras su pūpsančiu iš 
po uniforminių marškinių apykaklės raumenų ratu, ir turėjo 
susikabinęs visut visus prietaisus ir instrumentus, o Sali- 
nas — be jų. 

Pamatęs pro durų akutę juos abu stovinčius ir spau- 
džiančius durų skambutį, Liuteris pirmiausia pagalvojo apie 

Fromejerį. Tai Fromejeris būtų galėjęs iškviesti policiją grei- 
čiau už patį policijos viršininką. 

Jis atidarė duris, išklausė privalomuosius sveikinimus 
ir pasilabijimus, paskui pakvietė juos užeiti. Jis to nenorėjo, 
tačiau žinojo juos nepasitrauksiant, kol neužbaigs viso ritua- 
lo. Trynas laikė suspaudęs lygų baltą vamzdį su kalendoriumi 
viduje. 

Nora, vos prieš kelias sekundes drauge su vyru žiū- 
rėjusi televizorių, staiga pranyko, nors Liuteris žinojo, kad 
ji — už stiklinių durų, virtuvėje, ir nepraleidžia nė žodelio. 

Kalbėjo vien Salinas. Liuteris pamanė, jog taip, matyt, 
yra dėl to, kad dramblotasis partneris mažai temoka žodžių. 
Labdaringoji policininkų asociacija vėl besinerianti iš kailio, 
kad tik kuo nuostabiau padėtų bendruomenei. Žaisliukai 
mažyliams, Kalėdų krepšeliai skurdesniesiems, Senelio apsi- 
lankymai, nuotykiai ledo arenoje, žygiai į zoologijos sodą. Ir 
dar jie nešą dovanų senukams prieglaudose bei veteranams į 
palatas ligoninėse. Salinas tobulinęs savo prakalbas. Liuteris 
jau buvo girdėjęs jas anksčiau. 

Kad apmokėtų vertingųjų šių metų savo projektų 
išlaidas, Labdaringoji policininkų asociacija dar sykį su- 
dariusi gražų kitų metų kalendorių, kuriame, kaip ir pernai, 
galima pamatyti keletą jos narių veiklos akimirkų, kaip jie 
tarnaują Žmonėms. Gavęs užuominą, Trynas staigiai iš- 
traukė Liuteriui skirtą kalendorių, išvyniojo ir vertė gan 
didelius lapus, o Salinas komentavo scenas vieną po kitos. 
Sausį puošė šiltai besišypsąs eismo reguliuotojas, mojantis 
mažiesiems darželinukams eiti per gatvę. Vasarį — dar ir 
už Tryną raumeningesnis faras, padedąs nelaimės ištiktam 
motociklininkui pakeisti padangą. Kažkokiu būdu pačiame 
darbo įkarštyje policininkas sugebėjo išspausti šypseną. 

Kovui buvo skirta šiurpoka scena — avarija naktį, visur 
tvieskia lempos, o trys mėlynai apsirengę vyriškiai tariasi 
antakius suraukę. 

Liuteris gėrėjosi nuotraukomis ir iliustracijomis, o 
mėnuo keitė mėnesį. 

„O kurgi leopardinės trumpikės?“ — norėjosi pa- 
klausti. Arba pirtis? Gelbėtojas vien su rankšluosčiu ant 
strėnų? Prieš trejus metus LPA buvo pasidavusi paskutiniam 
mados šauksmui ir išleidusi kalendorių su savo lieknesnių ir 
jaunesnių narių nuotraukomis praktiškai be jokio drabužė- 
lio — suprask, jie šypsosi madingai, išspaudžia atseit tokį 
iškankintą „Ak, kaip nekenčiu fotografuotis“ šiuolaikinės 
mados vypsnį. Galima sakyt, R klasė*. Buvo įdėję ilgiausią 
straipsnį pirmajame puslapyje. 

Akimirksniu kilo vos ne skandalas. Kai skundai užliejo 
savivaldybę, įsikišo pats meras. LPA direktorius buvo atleis- 
tas, neparduotieji kalendoriai sumesti ir sudeginti, o vietinė 
televizija viską transliavo tiesiogiai! 

Nora pasilaikė tą kalendorių rūsyje, kur slapta gėrėjosi 
visus metus. 

Patraukliųjų vyrukų kalendorius tapo finansine ka- 
tastrofa visiems su tuo susijusiems, tačiau sukėlė Žymiai 
daugiau susidomėjimo per kitas Kalėdas. Pardavimų kone 
padvigubėjo. 

Liuteris kasmet nusipirkdavo po vieną, bet tik todėl, 
kad kitaip negalėjo būti. Keista, bet prie kalendorių ne- 
rasdavai jokios kainos, bent jau prie tų, kuriuos atnešdavo 
Salinas, Trynas ir kiti tokie. O jų apsilankymai kainavo 


kiek daugiau — truputį geros valios, kurios buvo tikimasi 


* Nerekomenduojama asmenims iki 17 metų. Vert. 

iš Liuterio ir panašių žmonių, — kad jie paprasčiausiai nu- 
mes tą sumą, nes juk taip reikia. Būtent tokio priverstinio 
kyšio reikalavimo Liuteris ir negalėjo pakęsti. Pernai aso- 
ciacijai jūs pasirašėte šimto šlamančiųjų čekį, bet — tik jau 
ne šiemet. 

Pristatymui pasibaigus, Liuteris išsitiesė ir tarė: 

— Man jo nereikia. 

Salinas kryptelėjo galvą lyg būtų nesupratęs, Tryno 
sprandas išsišovė dar per colį. 

Salinas išsiviepė kvaila šypsena. Ji sakė: „Tau gal jo ir 
nereikia, bet juk vis tiek nupirksi“. 

— Kodėl gi? — paklausė jis. 

— Jau turiu kitų metų kalendorių. 

Norai, kramtančiai nagą ir sulaikiusiai kvapą, tai buvo 
naujiena. 

— Bet ne tokių, — sugebėjo išurgzti Trynas. Salinas 
dėbtelėjo į jį tarsi įsakydamas: „Iylėt!“ 

— Biure turiu du kalendorius ir du namie ant sta- 
lo, — pasakė Liuteris. — Turime vieną prie telefono virtuvė- 
je. Laikrodis man tiksliai pasako, kuri dabar diena, taip pat ir 
kompiuteris. Per virtinę metų man dar nė sykio neprasprūdo 
nemačiom nė viena diena. 

— Mes renkame pinigus neįgaliems vaikams, pone 
Krenkai, — pasakė Salinas, ir jo balsas staiga tapo tylus ir 
prikimęs. Nora pajuto besisunkiant ašarą. 

— Mes šelpiame neįgalius vaikus, pareigūne, — at- 
šovė Liuteris. — Per „Jungtinį kelią“, per bažnyčią ir per 
mokesčius šelpiame kiekvieną skurstančiųjų grupę, kokią tik. 
sugebėtumėte įvardyti. 


— O ar jūs nesididžiuojate savo policininkais? — 

šiurkščiai paklausė Trynas, be abejo, kartodamas eilutę, kurią 
buvo girdėjęs iš Salino kur nors kituose namuose. 

Liuteris sekundę susiturėjo ir leido sukilti pykčiui. 
Argi kalendoriaus pirkimas — tai vienintelis būdas parodyti 
didžiavimąsi vietinėmis policijos pajėgomis? Lyg kyšio nu- 
metimas tiesiog jo svetainės vidury būtų įrodymas, kad jis, 
Liuteris Krenkas, tvirtai palaiko mėlynai uniformuotų ber- 
niukų užnugarį? 

— Pernai miestui sumokėjau tūkstantį tris šimtus 
mokesčių žaliais, — ištarė Liuteris, akimis vis labiau nu- 
plieksdamas jaunąjį Tryną. — Dalis jų nuėjo jūsų algai. Kita 
dalis — ugniagesiams, šiukšlininkams, gatvių valytojams, 
merui ir gan gausiam jo darbuotojų būriui, teisėjams, antsto- 
liams, kalėjimams, visiems tiems savivaldybės. tarnautojams 
bei žmogeliams iš Gailestingumo ligoninės. Jie atlieka svar- 
bų darbą. Ir jūs, pone, dirbate labai svarbų darbą. Didžiuo- 
juosi visais mūsų miesto tarnautojais. Bet kuo gi čia dėtas 
kalendorius? 

Žinoma, Trynui dar niekas niekada nebuvo šito taip 
logiškai išdėstęs, ir jis atsakymo neturėjo. Neturėjo ir Sali- 
nas — dėl to paties logiškumo. Stojo įtempta tyla. 

Kadangi ITrynas nebuvo pajėgus sumąstyti kokio pro- 
tingo atkirčio, jis irgi įsiuto ir nusprendė užsirašyti Krenko 
automobilio numerį ir, pasislėpęs kur nors krūmuose, galbūt 
pričiupti jį — viršijus; greitį arba pralėkus; „stop“ ženklą. Ap- 
lenks jį, luktelės sarkastiško komentaro, ištrauks iš mašinos, 
nudrėbs ant kapoto, kitiems pro šalį važiuojant ir spoksant 
užners antrankius ir įkiš į kalėjimą. 

Nuo tokių malonių minčių Trynas išsišiepė. Tačiau 
Salinas nesišypsojo. Jis buvo girdėjęs gandus apie Liuterį 
Krenką ir jo paikus Kalėdų planus. Fromejeris papasakojo. 

Praeitą naktį pravažiavo ir matė gražų nepapuoštą namą be 
besmegenio, tiesiog stovintį sau taikingai, tačiau kažkaip 
keistai ne tokį. | 

— Gaila, kad jūs taip manote, — liūdnai pasakė 5a- 
linas. — Mes tik stengiamės padėti daugiau vargstantiems 
vaikams. 

Nora jau ketino šauti pro duris ir pasakyti: „Štai jums 
čekis, duokite man kalendorių!“, bet ji taip nepasielgė, nes 
padariniai būtų buvę ne itin malonūs. 

Liuteris linktelėjo sukandęs dantis, atkakliai į juos 
žiūrėdamas, ir Trynas ėmė gan teatrališkai vynioti kalen- 
dorių, kurį dabar iškiš kam nors kitam. Didžiulių jo letenų 
spaudžiamas, tas pokšėdamas ir glamžydamasis darėsi vis 
mažesnis. Galiausiai, kai jau. buvo storumo sulig šluotkočiu, 
Trynas sukišo jį į movą ir kaukštelėjo dangtį. Ceremonija 
baigta, laikas jiems nešdintis. 

— Linksmų Kalėdų, — pasakė Salinas. 

— Ar policija vis dar remia našlaičių futbolo koman- 
dą? — pasiteiravo Liuteris. 

— Taip, žinoma, remiame, — atsiliepė Trynas. 

— Tai ateikite dar kartą pavasarį, ir duosiu šimtą žalių 
uniformoms. 

Tačiau tai niekuo nepadėjo pareigūnams. Jie nesu- 
gebėjo išspausti „Ačiū“, o tik linktelėjo ir žvilgtelėjo vienas 
į kitą. 

Liuteris šaltai ir formaliai palydėjo juos pro duris, nie- 
kas nieko nepasakė, tik Trynas erzinamai trankė vamzdžiu 
sau per petį kaip nuobodžiaujantis faras, vidurnaktį su „ba- 
nanu“ rankose laukiąs kam čia užvožti. 


— Juk reikėjo tik šimto dolerių, — piktai tarė Nora, 

sugrįžusi į kambarį. Liuteris žiūrėjo pro užuolaidas norėda- 
mas įsitikinti, kad jie jau tikrai išėjo. 

— Ne, brangioji, žymiai daugiau, — atsakė patenkin- 
tas savimi, atseit padėtis esanti sunki ir tik jis vienintelis visa 
tai suprantąs. — Gal dar jogurto? 

Badaujančiajam mintis apie maistą ištrynė iš galvos 
visa kita. Kiekvieną naktį jie sau leisdavo iškabinti nedidelį 
nesaldinto lieso jogurto indelį su vaisių imitacija, visada pasi- 
laikomą pabaigai. Liuteris jau buvo numetęs septynis svarus, 


Nora — šešis. 


Jie važinėjosi po apylinkes sunkvežimiu pikapu dai- 
rydamiesi taikinio. Dešimt jų sėdėjo gale, įsitaisę ant šieno 
ryšulių, ir imdavo giedoti, kai mašina riedėdavo pirmyn. 
Po apklotais laikėsi susiėmę už rankų, grabaliodavosi šlau- 
nis — bet nepavojingai, tik žaisdami, bent jau šiuo momen- 
tu. Jie — liuteronai. Jų vadovė — prie vairo, šalia jos — pa- 
storiaus žmona, sekmadieniais dar ir pagrojanti vargonais. 

Sunkvežimis įsuko į Hemloką, ir taikinys tapo aki- 
vaizdus. Artėdami prie neišpuošto Krenkų namo, jie sulėtino 
greitį. Laimė, Voltas Šylas triūsė kieme vargdamas su ilgin- 
tuvu, kuris buvo kokiomis aštuoniomis pėdomis per trumpas, 
kad pasiektų elektros tinklą garaže ir apšviestų buksmedžius, 
rūpestingai apaustus keturiais šimtais naujų žalių lempučių. 
Kadangi Krenkas nesiruošė puošti aplinkos, jis, Šylas, nu- 
sprendė pasistengti už du. 

— Tie žmonės namie? — pasiteiravo Volto vairuotoja 
sunkvežimiui sustojus. Ji linktelėjo į Krenkų namo pusę. 


— Taip. Kodėl klausiate? 

— O, mes sau važinėjame giedodami Kalėdų giesmes. 
Čia jaunimo grupelė iš Šv. Morkaus liuteronų bažnyčios. 

Voltas staiga nusišypsojo ir metė ilgintuvą. Kaip miela, 
pamanė. Krenkas vis dar įsivaizduoja, kad gali pasprukti nuo 
Kalėdų. 

— Jie žydai? — pasiteiravo ji. 

— Ne. 

— Budistai ar dar kas nors? 

— Ne, visiškai ne. Iš tiesų — metodistai. Jie šiemet 
bando išvengti Kalėdų. 

— Ką? 

— Juk girdėjote, ką sakiau, — Voltas stovėjo greta 
vairuotojos durelių visas šypsulingai švytėdamas. — Jis toks 
keistuolis. Nešvenčia Kalėdų, kad sutaupytų pinigų kruizui. 

Vairuotoja ir pastoriaus žmona iš tolo įdėmiai nužvel- 
gė Krenkų namą kitoje gatvės pusėje. Vaikai sunkvežimyje 
nutilo ir gaudė kiekvieną žodį. Ratai ėmė suktis. 

— Manau, jiems padėtų Kalėdų giesmių giedoto- 
jai, — paslaugiai pridūrė Šylas. — Važiuokite. 

Sunkvežimis ištuštėjo — choras pabiro ant šaligatvio. 
Sustojo greta Krenkų pašto dėžutės. 

— Arčiau! — suklykė Šylas. — Jie neprieštaraus. 

Giesmininkai išsirikiavo šalia namo, greta visų mėgs- 
tamiausio Liuterio gėlyno. Šylas nulėkė prie savo laukujų 
durų ir liepė Bevei paskambinti Fromejeriui. 

Liuteris gramdė jogurto indelio kraštus, kai prie pat 
ausies kilo triukšmas. Giedotojai nieko nelaukę užplėšė 
pirmąjį posmelį iš „Dievo ramybė jums, mielieji ponai“, ir 
Krenkai puolė slėptis. Paskui susilenkę pabėgo iš virtuvės — 
Liuteris pirmas, Nora iš paskos — į svetainę, prie lango, kur, 


laimė, užuolaidos buvo užtrauktos. 

Pastebėję Liuterį žvilgčiojant pro plyšį, choristai jam 
energingai pamojavo. 

— Kalėdų giedotojai, — sušnypštė Liuteris žingtelėjęs 
atgal. — Štai ten, visai prie mūsų ėglių. 

— Kaip miela, — labai tyliai pasakė Nora. 

— Miela? Jie peržengė mūsų privačios nuosavybės 
ribas. Tai pažeidimas. 

— Nieko jie neperžengė. 

— Žinoma, peržengė. Jie stovi mūsų valdose be mūsų 
kvietimo. Kažkas jiems pasakė, kad ateitų, turbūt Fromejeris 
arba Šylas. 

— Kalėdų giedotojai jokių ribų neperžengia, — nenu- 
sileido Nora kone šnabždėdama. 

— Žinau, ką kalbu. 


— Tai paskambink savo draugams policijos skyriuje. 


Kai a 


— Galėčiau taip padaryti, — susimąstė Liuteris vėl 
žvelgdamas pro plyšį. 

— Dar ne per vėlu nusipirkti kalendorių. 

Netrukus čia sugužėjo visa Fromejerių šeimynėlė: Spai- 
kas gaujos priešakyje, su riedlente, o kol visi jie susimetė už 
giedotojų, triukšmą nugirdo ir Trogdonai, kurie irgi sumanė 
dėtis prie sujudimo. Paskui — Bekeriai su uošviene iš paskos, 
Rokiu — hipiu, atsivelkančiu paskiausiai. 

„Skamba vėl, skamba vėl...“ — nuaidėjo antroji gies- 
mė, gyvai ir garsiai atliekama, be abejo, įkvėpta viso to, kas 
vyksta. Chorvedė mostelėjo, kad kaimynai irgi uždainuotų, ir 
tie patenkinti taip ir padarė, o kai buvo užtraukta „Tyli nak- 
tis“, choras pagausėjo mažiausiai iki trisdešimt narių. Gie- 
dotojai nepataikydavo į kas antrą gaidą, kaimynai prasčiau 
giedoti irgi nebegalėjo, o garsas buvo toks, kad senis Liuteris 
ten, viduje, turėjo susiriesti. 

Po dvidešimties minučių Noros nervai neišlaikė, ir ji 
nuėjo į dušą. Liuteris apsimetė skaitąs laikraštį patogiajame 
krėsle, tačiau kiekviena nauja giesmė darėsi vis garsesnė. 
Liuteris siuto ir keikėsi sau po nosim. Kai paskutinį kartą 
žvilgtelėjo pro plyšį, visa jo pievelė buvo pilna žmonių, visi 
išsišiepę ir klykiantys jų namams. 

Kai jie ėmėsi „Rudolfo, šiaurės elnio“, jis nuėjo į savo 


biurą rūsyje ir išsitraukė konjako. 


VIII 


kė rytiniai įpročiai per tuos aštuoniolika metų, 
kiek jie gyveno Hemloke, nė karto nepasikeitė. Šeštą — kel- 
tis, šlepetės ir į vonią, užsivirti kavos, pro garažo duris nu- 
kakti keliuku, kur prieš valandą Miltonas, išnešiojantis laik- 
raščius berniukas, būna palikęs Gaze/fe. Liuteris būtų galėjęs 
pasakyti, kiek žingsnių nuo kavos puodelio iki laikraščio, ir 
tikrai nesuklystų daugiau nei dviem ar trimis. Vėl atgal, į 
puodelį lašelytį grietinėlės, sporto skyrius, paskui „Metro“, 
tada „Verslas“ ir baigiant — visada vietinės ir tarptautinės 
naujienos. Įpusėjęs nekrologus neša puodelį kavos, kasdien tą 
patį su levandomis, su dviem cukraus savo brangiajai. 

Tą rytą po giedotojų pasirodymo pievutėje Liuteris 
pusiausnūdom nušlepseno keliuku ir jau buvo bepaimąs Ga- 
zette, kai kairės akies krašteliu pagavo ryškų spalvų rinkinį. 
Pievutės centre kyšojo ženklas. „LAISVĘ BESMEGE- 
NIUI“ — skelbė prakeiktasis plakatas didelėmis riebiomis 
raidėmis. Buvo pritvirtintas prie baltos skelbimų lentos, 


apkraštuotos raudonai ir žaliai, su nupieštu besmegeniu, 

prikaustytu grandinėmis, be abejo, Krenkų rūsyje. Tai buvo 
arba prastas suaugusiojo, turinčio pernelyg daug laisvo laiko, 
darbas, arba neblogas vaiko, kuriam per petį vis žvilgčiojo 
mama, kūrinys. 

Staiga Liuteris pajuto į jį susmeigtas akis — daugybę 
akių, todėl tik atsainiai pasikišo po pažastimi Gazefže ir nu- 
žingsniavo atgal namo tarsi nieko nebūtų matęs. Pildamasis 
kavą niurnėjo, traukdamasis kėdę švelniai keikėsi. Nedžiu- 
gino nei sportas, nei „Metro“ — dėmesio nepatraukė netgi 
nekrologai. Tada pagalvojo, kad Norai nereikėtų rodyti šio 
plakato. Ji susijaudins žymiai labiau nei jis pats. 

Sulig kiekvienu teisės elgtis kaip nori pažeidimu 
Liuteris vis stipriau apsispręsdavo Kalėdų nešvęsti. Tačiau 
dėl Noros buvo susirūpinęs. Jis tikrai nepalūš, tačiau dėl jos 
bijojo. Jei patikėtų, kad protestuoja kaimynų vaikai, turbūt 
tikrai sugniužtų. 

Jis smogė staigiai — nuslinko per garažą, kirto kampą, 
nužirgliojo aukštai keldamas kojas per pievelę, nes žolė buvo 
šlapia ir beveik sušalusi, ištraukė iš žemės plakatą ir nušveitė 
į podėlį, kur susidoros su juo vėliau. 

Liuteris nunešė kavos žmonai, paskui dar sykį įsitaisė 
prie virtuvės stalo, kur veltui stengėsi susitelkti ties Gazefte: 
Tačiau buvo piktas ir sušalęs kojas. 

Išvažiavo į darbą. 

Sykį buvo šalininkas minties, kad reikėtų uždaryti 
biurą nuo gruodžio vidurio iki sausio pirmos. Vis tiek niekas 
nedirba — gan sklandžiai argumentavo firmos susirinkime. 
Sekretorėms reikia apsipirkti, todėl jos išeina priešpiečių 
anksčiau, grįžta vėliau, paskui po valandos išeina tvarkyti, 
kas būna liepta. Paprasčiausiai reikia visus priversti gruodį 


pasiimti atostogų — tada įtaigiai pasakė jis. Keletas savaičių 

tokių, sakykim, priverstinių atostogų, bet, žinoma, mokamų. 
Uždirbama vis tiek ne kažin kiek — paaiškino remdamasis 
grafikais ir diagramomis. Klientai tikrai nesėdį savo įstaigose, 
todėl jokia verslo sutartis nebus sudaryta iki pirmosios sausio 
savaitės pabaigos. Vi/is ir Bekas galėtų sutaupyti keletą žalių 
ir nerengti Kalėdų pietų bei vakaronės darbe. Jis net perleido 
per rankas straipsnį iš Volstryto žurnalo apie didelę Sietlo 
kompaniją, kuri ėmusi laikytis tokios politikos ir pasiekusi 
puikių rezultatų, bent jau taip teigė Žurnalas. 

Liuteris padarė puikų pranešimą. Firma nubalsavo 
vienuolika prieš, du už jį, ir jis mėnesį laižėsi žaizdas. Jį pa- 
laikė tik Jankas Slederis. 

Liuteris formaliai atliko įprastas ryto apeigas, tačiau 
mintys vis sukosi apie giedotojų koncertą prie ėglių ir 
protesto ženklą kieme. Jis džiaugėsi gyvenimu Hemloke, 
gerai sutarė su kaimynais, net įstengė širdingai bendrauti 
su Voltu Šylu, todėl jautėsi nesmagiai dabar užsitraukęs jų 
nemalonę. 

Bifė iš kelionių agentūros išsklaidė jo prastą nuotaiką, 
paprasčiausiai įžengė pro duris vien pasibeldusi — Doksė, jo 
sekretorė, buvo užsikasusi kataloguose — ir pateikė skrydžio 
bei kruizo bilietus drauge su dailiu kelionės maršrutu ir at- 
naujintu Islandijos princesės lankstinuku. Po kelių sekundžių 
ji dingo, užsibuvusi žymiai trumpiau, nei būtų norėjęs Liute- 
ris, kuris, gėrėdamasis jos figūra ir įdegiu, negalėjo susilaikyti 
nesvajojęs apie tai, kiek netrukus regės kelnikių — siaurikių 
ir bikinių. Užsirakino duris ir netrukus užsimiršo šiltuose 
Žydruose Karibų vandenyse. 

Trečią kartą tą savaitę Liuteris spruko prieš pat pie- 
tus ir nulėkė į prekybos centrą. Mašiną paliko kuo toliau- 


siai, nes reikia pasivaikščioti, jau numetė aštuonis svarus, 

jaučiasi nuostabiai. Į parduotuvę įėjo pro Sears drauge su 
minia kitų popietės meto pirkėjų. Tik Liuteris atėjo čia nu- 
snūsti. 

Už tirštų šešėlių jis nėrė į Amžinąjį įdegį viršutiniame 
aukšte. Įdegusią kaip varis Deizę buvo pakeitusi Daniela — 
išblyškusi voverplaukė, kuriai nuolatinis deginimasis straz- 
danas išdidino ir jų pagausino. Ji prakirto jo kortelę, paskyrė 
į antrąjį saloną ir itin išmintingai, lyg didžiai patyrusi derma- 
tologė, pareiškė: „Manau, Liuteri, šiandien užteks dvidešimt 
dviejų minučių“. Ji buvo mažiausiai trisdešimt metų jaunesnė 
už jį, bet be jokių problemų vadino jį vardu. Vaikelis, už mi- 
nimalų atlyginimą laikinai čia dirbąs, ji nė karto nesusimąstė, 
kad gal jį reikėtų vadinti fonu Krenku. 

„Kodėl ne dvidešimt vieną minutę? — norėjo atšauti 
jis. — Arba ne dvidešimt tris?“ 

Subumbėjo per petį ir nužingsniavo į antrąjį saloną. 

FX-2000 BronzeMat'as palietus buvo vėsus — geras 
ženklas, nes Liuteris nepakęsdavo, kai reikėdavo lįsti į tą 
daiktą tuoj kažin kam iš ten išėjus. Jis mikliai papurškė valik- 
liu, energingai iššluostė, paskui patikrino, ar tikrai užsirakino 
duris, nusirengė, lyg kažkas jį būtų stebėjęs, ir labai atsargiai 
įlipo į deginimosi lovą. 

Išsitiesė ir pasitaisė, kol pasijuto patogiau, paskui ūž- 
vožė dangtį, spustelėjo jungiklį ir ėmė kepti. Nora buvo du 
kartus apsilankiusi, bet gerai nežinojo, ar dar eis, nes praeitą 
seansą, šiam teįpusėjus, kažkas paklibino jos duris ir šūktelė- 
jo. Ji kažką leptelėjusi, net neprisimenanti ką, bet baisiai per- 
sigandusi ir, kai instinktyviai šokusi sėstis, susimušusi galvą į 
BronzeMat'o dangtų. 


Dėl to kliuvo ir Liuteriui, šis neatsipirko nė juokais. 

Netrukus jis jau plūduriavo, plaukė Islandijos princesės 
link, kur keturi baseinai ir tamsūs grakštūs kūnai, besiilsin- 
tys aplink, liūliavo akinamai baltų paplūdimių Jamaikoje 
ir Grand Kaimane link, skrodė šiltus ramius Karibų jūros 
vandenis. 

Krūptelėjo nuo baisaus žadintuvo. Baigėsi dvidešimt 
dvi minutės. Liko tik trys seansai, ir netrukus Liuteris pa- 
galiau galės pasidžiaugti šiokia tokia pažanga pakrypusiame 
sienos veidrodyje. Tik šiek tiek kantrybės, ir kas nors darbe 
pakomentuos jo įdegį. Visi jie tokie pavydūs... 

Beskubant atgal į darbą vis dar įšilusia oda ir kaip nie- 
kada liaunu liemeniu, nes darsyk atsispyrė pagundai užkąsti, 
ėmė drėbti šlapias sniegas. 


Liuteris susivokė bijąs važiuoti namo. Viskas buvo 
gerai, kol pasuko į Hemloką. Gretimais Bekeris kaip tik ka- 
bino lemputes ant krūmų ir iš piktumo jų prikabinėjo daug 
daugiau tame gale, kur jo pievelė ribojosi su Krenkų garažu. 
Trogdono jau tiek prikarstyta, kad negalėjai pasakyti, ar pri- 
krauta dar papildomai, bet Liuteris įtarė atspėjęs. Skersai 
gatvę, greta Trogdono, kasdien vis labiau puošėsi Voltas Šy- 
las. Ir tai žmogus, kuris pirmaisiais metais vargiai tenutiesė 
vieną vėrinėlį. 

O štai gretimais, iš rytinės pusės nuo Krenkų, Kalėdų 
dvasia staiga buvo apėmusi Sveidą Kerą, kuris vyniojo susisu- 
kusius mažučius savo buksmedžius naujamadiškais vėriniais, 
mirksinčiais raudonom ir žaliom lemputėm. Savo jauniklius 
Kerai lavino namie ir paprastai laikydavo sukišę į rūsį. Jie 
neidavo balsuoti, užsiiminėjo joga, valgė vien daržoves, žie- 
mą avėdavo basutes ir apsimaudavo storiausias kojines, ven- 

gė darbo ir teigė esą ateistai. Dideli prietrankos, bet ne tokie 
jau prasti kaimynai. Sveido žmona Širlė, besirašanti pavardę 
per brūkšnelį, turėjo kreditinių fondų. 

„Apsiaustis“, — suburbėjo pats sau Liuteris statyda- 
mas mašiną į garažą, o paskui šoko į namus ir užsirakino 
duris. 

— Pažiūrėk, kas čia, — susiraukusi pasakė Nora ir, 
pakštelėta į žandą, išspaudė privalomąjį klausimą: „Kaip tau 
sekėsi dieną?“ 

Du pasteliniai vokai, aišku. 

— Kas čia? — atsikirto jis, visų mažiausiai norėdamas 
matyti kalėdinius atvirukus su tais apsimestiniais gražiais 
žodeliais. Liuteris norėjo valgyti — šįvakar turėjo būti kepta 
žuvis su garuose ištroškintomis daržovėmis. 

Jis ištraukė abu atvirukus, abu su besmegeniais. Nieko 
nebuvo parašyta. Vokas be siuntėjo adreso. 

Anoniminiai Kalėdų atvirukai. 

— Labai juokinga, — tarė jis mesdamas juos ant 
stalo. 

— Maniau, tau patiks. Pašto antspaudas — mūsų 
miesto. 

— Fromejeris, — tarė Liuteris tampydamas kaklaraiš- 
tį. — Jis mėgsta praktiškus juokelius. 

Įpusėjus vakarienei nuaidėjo durų skambutis. Keli 
dideli kąsniai, ir Liuteris būtų ištuštinęs lėkštę, tačiau Nora 
garbstė lėto valgymo privalumus. Jis vis dar buvo alkanas, kai 
kėlėsi murmėdamas: „Kas čia galėtų būti“. 

Gaisrininko vardas buvo Kistleris, o sanitaro — Ken- 
dalis, abu jauni ir liesi, puikios formos nuo nesibaigiančų 


raumenų pumpavimosi ten, savo stotyje (už mokesčių mo- 

kėtojų pinigus, žinoma). Liuteris taip sau galvojo leisdamas 
jiems užeiti, bet tik per slenkstį. Dar vienas kasmetinis ritua- 
las — puikus pavyzdys, kuo pavirtusios Kalėdos. 

Kistleris atėjo vilkėdamas tamsiai mėlyną uniforminį 
apdarą, Kendalis — gelsvai žalsvą. Nė vienam netiko rau- 
donos su balta Kalėdų Senių kepurės, kurias abu buvo užsi- 
maukšlinę, bet niekam tai iš tikrųjų nerūpėjo. Kepurės mie- 
los ir linksmos, tačiau Liuterio šypsenos nesulaukė. Sanitaras 
laikė nuleidęs prie kojos maišą. 

— Mes ir vėl su vaisiniais sausainukais, pone Kren- 
kai, — pradėjo Kistleris. — Kaip ir kasmet. 

— Pinigai skirti žaislų kampanijai, — idealiai išlaikęs 
pauzę tarė Kendalis. 

— Mūsų tikslas — devyni tūkstančiai žalių. 

— Pernai vos vos teperkopėme aštuonis tūkstančius. 

— Šiemet stengiamės labiau. 

— Per Kalėdas įteiksime žaisliukų šešiems šimtams 
vaikų. 

— Nuostabiausias projektas. 

„Sentencijų“ šūviai pirmyn — atgal, pirmyn — atgal. 
Tobulai susigiedojęs duetas. 

— Kad pamatytumėt jų veidus. 

— Neatsisakyčiau to nė už ką pasaulyje. 

— Bet vis tiek turime surinkti pinigų, ir kuo skubiau. 

— Turime senų gerų Meilės sausainukų, — Kendalis 
taip mostelėjo maišu į Liuterį, lyg tas būtų norėjęs žvilgtelėti, 
kas jo viduje. 

— Pasaulinio garso. 

— Jie iš Hermansburgo, kepykla — Indianoje, kur 
Meiblės gimtinė. 

— Ten dirba pusė miesto. Nieko daugiau nedaro, tik 
kepa vaisinius sausainius. 

„Kokie vargšai“, — pamanė Liuteris. 

— Jie žino slaptą receptą, ruošia tik iš šviežiausių pro- 
duktų. 

— Ir kepa geriausius pasaulyje vaisinius sausainius. 

Liuteris negalėjo pakęsti vaisinių sausainių. Datulių, 
figų, džiovintų slyvų, riešutų, džiovintų spalvotų vaisių ga- 
baliukų. 

— Jau aštuoniasdešimt metų juos ten kepa. 

— Visoje šalyje juos perka geriausiai. Pernai išpirko 
šešias tonas. 

Liuteris stovėjo tylut tylutėlis, nesiruošdamas užleisti 
savo Žemės, vis šaudydamas akimis tai šen, tai ten. 

— Jokių chemikalų, jokių maisto priedų. 

— Neįsivaizduoju, kaip juos išlaiko tokius šviežius. 

„Su chemikalais ir priedais“, — norėjo atsikirsti Liu- 
teris. 

Liuterį ištiko smarkus alkio priepuolis. Pakirto ke- 
lius, o popieriniame veide pasirodė skausminga grimasa. 
Jau dvi savaites uoslė jam buvo gerokai paaštrėjusi — be 
abejo, šalutinis griežtos dietos poveikis. Gal dvelktelėjo nuo 
tų Meiblės „ypatingųjų“, jis nelabai žinojo, tačiau jį užvaldė 
baisus noras. Staiga pajuto, kad būtinai turi ko nors užkąsti. 
Čia pat užsimanė atimti maišą iš Kendalio, praplėšti paką ir 
sugraužti visus sausainius. 

O paskui tai praėjo. Sukandęs dantis Liuteris tvirtai 
laikėsi, kol alkis nuslopo, ir tada atsipalaidavo. Kistleris su 
Kendaliu buvo taip įsijautę į savo ritualą, kad net nepaste- 
bėjo. 

— Mes tik tiek jų tegauname. 

— Juos taip visi perka, kad turime normuoti. 

— Džiaugiamės, jei gauname devynis šimtus. 

— Dešimt žalių — pakelis, ir turime devynis tūkstan- 
čius žaislams. 

— Pernai jūs pirkote penkis, pone Krenkai. 

— Gal vėl nusipirktumėte? 

„Taip, pernai pirkau penkis“, — dabar ėmė prisiminti 
Liuteris. Tris nusinešė į darbą ir paslapčia išdėliojo ant stalų 
trims savo bendradarbiams. Besibaigiant savaitei sausainių 
dėžutės buvo jau visai nusitrynusios nuo begalinių pastangų 
tuos sausainiūkščius įsiūlyti vienas kitam. Doksė dėžutes iš- 
metė į šiukšlių kibirą firmai išeinant švęsti Kalėdų. 

Kitus du Nora atidavė kirpėjai, damai, sveriančiai ko- 
kius tris šimtus svarų. Ji tų sausainių prisikaupdavo tonomis 
ir būdavo jais aptekusi iki pat liepos. 

— Ne, — pagaliau ištarė Liuteris. — Šiemet tiek to. 
Kendalis — į Kistlerį. 

— Ką pasakėte? 

— Šiemet nenoriu vaisinių sausainių. 

— Penki — per daug? — paklausė Kistleris. 

— Vienas — per daug, — atsakė Liuteris, tada lėtai 
sukryžiavo rankas ant krūtinės. 

— Nė vieno? — netikėdamas perklausė Kendalis. 

— Girdėjot, — atsakė Liuteris. 

Jie atrodė baisiai apgailėtinai. 

— Vaikinai, jūs vis dar palaikote tas liepos ketvirtosios 
meškeriojimo varžybas neįgaliems vaikams? — pasiteiravo 
Liuteris. 

— Kiekvienais metais, — pasakė Kistleris. 

— Puiku. Ateikite vasarą, ir duosiu šimtą žalių meš- 
keriotojams. 

Kestleris suskydęs teišlemeno „Ačiū“. 

Po kelių nepatogių sekundžių šiaip taip pavyko juos iš- 
lydėti pro duris. Liuteris grįžo prie virtuvės stalo, kur jau nie- 
ko nebebuvo — nei Noros, nei jo lėkštės su dviem troškintos 
žuvies gabalėliais, nei stiklinės vandens, nei staltiesėlės. Nie- 
ko. Įsiutęs jis užpuolė maisto sandėliuką, kur rado skardinę 


žemės riešutų sviesto ir kelis sužiedėjusius skanėstus. 


IX 


124 ir Beką 1949 m. įsteigė Stenlio Vilio tėvas. Be- 
kas jau buvo miręs taip seniai, kad niekas nebežinojo, kodėl 
ant durų tebešmėkso jo vardas. Skambėjo neblogai — Vilis 
ir Bekas, pagaliau būtų buvę ne taip jau pigu keisti blankus ir 
visa kita. Keista, bet jau maždaug pusę amžiaus veikianti fi- 
nansininkų kontora ne kažin kiek teišsiplėtė — buvo keletas 
partnerių iš mokesčių srities (Liuteris taip pat) ir dvidešimt 
ar apytiksliai tiek auditorių. Klientai — vidutinio dydžio 
įmonės, neišgalinčios susimokėti nacionalinėms finansinin- 
kų kompanijoms. 

Jei Stenlis Vilis prieš kokius trisdešimt metų būtų bu- 
vęs ambicingesnis ir turėjęs geresnę komersanto uoslę, senoji 
firma būtų galėjusi suklestėti ir tapti galinga. Tačiau jis nebu- 
vo toks, ir ji netapo tokia, o dabar jie apsimetė esą patenkinti 
boutigue“ firmos statusu. 

Kaip tik tą akimirką, kai Liuteris, kaip paprastai, ruo- 


* Nedidelė brangių moteriškų drabužių ir reikmenų parduoduvė. Ver;. 

šėsi sprukti į prekybos centrą, tarsi tiesiai iš dangaus nukrito 
Stenlis su ilgu sumuštiniu, nuo kurio į visas puses kadaravo 


salotos. 


— Gali minutėlę? — paklausė jis pilna burna. 

Jis jau sėdėjo dar Liuteriui nespėjus atsakyti „taip“, „ne“ 
ar „gal galėtumėte paskubėti“. Ryšėjo kvailus kaklaraištukus, 
ir paprastai jo mėlynas švarkas mirgėdavo nuo įvairiausių 
dėmių: rašalo, majonezo, kavos. Stenlis buvo suskretėlis, jo 
kabinetas — pagarsėjęs sąvartynas, kur ilgus mėnesius bylos 
ir dokumentai dingdavo be žinios. „Paieškok pas Stenlį“, — 
firmos devizas, jei kas nors ko nors nerasdavo. 

— Girdėjau, rytoj vakare nebūsi per Kalėdų pietus? — 
vis dar kramtydamas paklausė jis. Stenlis mėgdavo bastytis 
per pietus po sales su sumuštiniu vienoje rankoje ir minerali- 
nio vandens buteliu kitoje, tarsi būtų pernelyg užsiėmęs, kad 
galėtų rimtai papietauti. 

— Šiemet, Stenli, nedarau daugybės dalykų ir nieko 
nenoriu įžeisti, — atsakė Liuteris. 

— Vadinasi, tai tiesa. 

— Taip, tiesa. Mūsų nebus. 

Stenlis susiraukęs prarijo kąsnį, paskui patyrinėjo su- 
muštinį ieškodamas, kur čia vėl suleisti dantis. Jis buvo part- 
neris iš valdybos, ne šefas. Liuteris buvo partneris jau šešerius 
metus. Nė vienas iš Vi/io ir Beko jo neprivers ką nors daryti. 

— Liūdna girdėti. Džeinė nusimins. 

— Brūkštelėsiu jai žinutę, — atsakė Liuteris. Tai būda- 
vo visai neblogas vakaras — puikūs pietūs sename restorane 
miesto centre, privačiuose kambariuose antrame aukšte, ska- 
nus maistas, geras vynas, kelios prakalbos, vėliau — šėlsmas 
ir šokiai iki vėlumos. Juodi kaklaraiščiai, žinoma, o ir damos 
stengdavosi iš paskutiniųjų pranokti viena kitą suknelėmis 

bei papuošalais. Džeinė Vili buvo žavi moteris, nusipelniusi 
žymiai daugiau nei gyventi su Stenliu. 

— O kokia gi priežastis? — trupučiuką pasmalsavo 
Stenlis. 

— Šiemet, Stenli, neperkame visiškai nieko: nei eglės, 
nei dovanų — tad ir jokių barnių. Sutaupysime pinigų ir 
plauksime į dešimties dienų kruizą. Bleira išvažiavo, mums 
reikia pailsėti. Įsivaizduoju, puikiai atsigriebsime kitais me- 
tais, o jei ne — dar po metų. 

— Juk tai būna kas metai, ar ne? 

— Žinoma, taip. 

— Matau, meti svorį. 

— Jau numečiau dešimt svarų. Laukia paplūdimiai. 

— Puikiai atrodai, Liuteri. Girdėjau, deginiesi. 

— Taip, stengiuosi patamsėti. Kad saulė nepribaigtų. 

Milžiniškas kumpio kąsnis su batonu užkemša burną, 
salotos driekiasi, karo nusvirusios iš burnos kampų. Paskui 
visa tai sujuda: 

— Nebloga mintis, tikrai, — pasigirsta kažkas panašiai. 

Stenlio atostogų idėja — savaitė pajūrio viloje, pras- 
tame namuke, į kurį pastaruosius trisdešimt metų nieko ne- 
investuota. Liuteris su Nora, kartą svečiuodamiesi pas Vilius, 
turėjo praleisti ten vieną baisią savaitę. Šeimininkai užsi- 
ėmė pagrindinį miegamąjį, o Krenkams buvo palikti „svečių 
apartamentai“ — siauras kambariūkštis su gultais ir be jokio 
kondicionieriaus. Stenlis nuo ryto iki geros popietės maukė 
džiną su toniku, ir saulė jo odos nė nepalietė. 

Jis išėjo prisikimšęs žandus, tačiau Liuteriui dar ne- 
spėjus pasprukti, įlėkė Jankas Slederis. 

— Beveik penki tūkstančiai du šimtai žalių, seni, — 
pranešė jis. — Ir galo nematyti. Abigailė ką tik išleido še- 

šis šimtus šlamančių suknelei, ją apsivilksianti per Kalėdų 
pietus, nesuprantu, kodėl negalėtų apsirengti tos, kur buvo 
pernai ar užpernai: bet kam ginčytis? Batai — apie keturias- 
dešimt žalių. Rankinė — dar devyniasdešimt. Sandėliukas 
sprogsta nuo batų ir rankinių, bet net nepradėk kalbos. Šitaip 
netruksime pasiekti ir septynis tūkstančius. O, kad kas leistų 
plaukti į kruizą... 

Liuterio įkvėptas, Jankas tiksliai užsirašinėjo visus Ka- 
lėdų nuostolius atnaujindamas sąskaitas dukart per savaitę. 
Ką darys su tais duomenimis, nebuvo tikras. Matyt, nieko, 
ir tai Žinojo. 

— Tu — didvyris, — pakartojo jis dar sykį ir dingo 
taip greitai, kaip ir buvo atsiradęs. 

„Visi jie pavydi“, — pagalvojo Liuteris. Šiuo metu, 
likus savaitei iki kulminacijos ir kasdien augant šventinei 
beprotybei, jie pavydi kaip velniai. Kai kurie, pavyzdžiui, 
Stenlis, tik nenori to pripažinti. Kiti, kaip Jankas, atvirai 
žavisi Liuteriu. 

Jau per vėlu eiti degintis. Liuteris nušliaužė prie lan- 
go ir pasidžiaugė reginiu: miestą prausė šaltas lietus. Pilkas 
dangus, pliki medžiai, vėjas gena kelis lapus, tolimose gatvėse 
pilna mašinų. „Kaip miela“, — pagalvojo patenkintas savimi. 
Pasiplekšnojo plokščią pilvą, paskui nulipo laiptais ir su Bife, 


kelionių agente, išgėrė putojančio dietinio gėrimo. 


Pasigirdus skambučiui Nora šoko iš BronzeMafo ir 
sugriebė rankšluostį. Ne itin mėgo prakaituoti, todėl iš visų 
jėgų išsitrynė kūną. 

Ji vilkėjo labai mažutį raudoną bikinį — kataloge jau- 


na liekna manekenė puikiai su tokiu atrodžiusi. Ji žinojo, kad 

niekada viešai to bikinio neapsivilks, tačiau Liuteris primyg- 
tinai prašė nusipirkti. Jis paspoksojo į manekenę ir pagrasino, 
kad pats užsakys. Daiktas nebuvo pernelyg brangus, tai Nora 
jį ir įsigijo. 

Ji pažvelgė į veidrodį ir dar sykį paraudo pamačiusi 
save su tokiu menku drabužėliu. Aišku, ji metanti svorį ir 
šis krentąs, aišku, oda tamsėjanti nuo įdegio. Tačiau reikėtų 
badauti penkerius metus ir pašėlusiai mankštintis, kad galėtų 
pelnytai dėvėti tokį daikčiuką. 

Ji mikliai apsirengė, įlindo į laisvas kelnes ir tiesiai ant 
bikinio užsimetė megztinį. Liuteris dievagojosi, kad deginasi 
nuogas, tačiau ji prieš nieką nenusirenginės. 

Kad ir apsirengusi, vis tiek jautėsi kaip šliundra. Tas 
daiktas veržė kur tik galėjo, o einant... Na, buvo ne visai 
patogu. Negalėjo iškęsti nelėkusi namo, nenusimetusi jo ir 
ilgam nepanirusi į karštą vonią. 

Ji nepastebėta išsmuko iš Amžinojo įdegio, pasuko už 
kampo ir akis į akį susidūrė su Dagu Zabriskiu, jų pasto- 
riumi. Jis buvo apsikrovęs pirkiniais, o ji nesinešė nieko, tik 
paltą. Jis — išblyškęs, ji — išraudusi ir vis dar prakaituojanti. 
Jis patogiai jautėsi su savo senuoju tvido švarku, apsiaustu, 
apykakle, juodais marškiniais. Norą bikinis taip veržė, kad 
po kūną, rodos, kraujas būtų liovęsis tekėjęs ir visa ji būtų 
sutraukta kaip guminė. 

Jie mandagiai apglėbė vienas kitą. 

— Nemačiau jūsų praeitą sekmadienį, — pasakė jis 
senu erzinančiu įpročiu, kurį buvo pasigavęs prieš daugelį 
metų. 

— Mes tokie užsiėmę, — atsakė ji čiupinėdama kaktą, 
Ar ne prakaituota. 

— Tau viskas gerai, Nora? 

— Puikiai, — atšovė ji. 

— Atrodai kiek uždususi. 

— Daug ėjau, — pamelavo ji savo pastoriui. 

Kažkodėl jis žvilgtelėjo į jos batus. Ji, aišku, neavėjo 
sportinių batelių. 

— Ar galėtume minutėlę pasikalbėti? — paklausė jis. 

— Na, žinoma, — atsakė ji. 

Ties salės turėklais buvo laisvas suolelis. Pastorius nu- 
tempė ten savo maišus ir sumetė krūvon šalia suolelio. Norai 
atsisėdus, siaurasis raudonasis bikinis vėl pasislinko ir kažkas 
nutrūko, gal raištelis, visai ties šlaunimi, ir kažkas ėmė smuk- 
ti. Kelnės buvo plačios, laisvos, visai nesuveržtos, ir pro jas 
bet kas lengvai galėjo iškristi. 

— Girdėjau tiek gandų, — tyliai pradėjo jis. Žmogus 
turėjo bjaurų įprotį kalbėdamas labai prisikišti prie veido. 
Nora vis kryžmai dėliojo kojas, o nuo kiekvieno manevro 
viskas darėsi vis blogiau. 

— Kokių gandų? — drąsiai paklausė ji. 

— Na, būsiu visiškai atviras, Nora, — pasakė jis prisi- 
kišęs dar arčiau. — Girdėjau iš patikimo šaltinio, kad jūs su 
Liuteriu nusprendėte šiemet nesilaikyti Kalėdų papročių. 

— Taip, panašiai. 

— Niekada nesu dar to girdėjęs, — niūriai pratarė jis, 
tarsi Krenkai būtų atradę naują nuodėmės rūšį. 

Staiga ji išsigando, bijojo net krustelėti, bet ir tada jau- 
tėsi taip, tarsi drabužiai smuktų nuo jos. Visa kakta išrasojo. 

— Tau viskas gerai, Nora? — paklausė jis. 

— Man viskas gerai, ir mums viskas gerai. Mes juk 
pripažįstame Kalėdas, Kristaus gimimo šventimą, mes tik 
šiemet atsisakysime visų tų kvailysčių. Bleira išvažiavusi, ir 


mes darome viso šito pertrauką. 

Pastorius svarstė tai ilgai ir rimtai, o Nora šiek tiek 
pasislinko. 

— Truputį kvaila, ar ne? — pasakė jis žiūrėdamas į 
prisipirktų maišų kaugę, sukrautą šalimais. 

— Taip. Klausykite, mums viskas gerai, Dagai, tikrai. 
Mes laimingi, sveiki ir tik norime truputį atsipūsti. Ir viskas. 

— Girdėjau, išvažiuojate. 

— Taip, dešimčiai dienų į kruizą. 

Jis brūkštelėjo sau per barzdą, lyg nebūtų tikras, ar pri- 
taria tokiam reikalui, ar ne. 

— Juk ateisite į vidurnakčio pamaldas, ar ne? — su 
šypsena paklausė. 

— Negaliu pažadėti, Dagai. 

Jis paplekšnojo jai per kelį ir atsisveikino. Ji palaukė, 
kol jis dingo iš akių, ir tada, galiausiai sukaupusi visą drąsą, 
atsistojo. Išslinko iš prekybos centro keikdama Liuterį ir jo 


sugalvotą bikinį. 


Jauniausioji Fromejerio žmonos pusseserės duktė buvo 
aktyvi katalikų bažnyčios veikėja. Bažnyčia subūrė didžiulį 
jaunimo chorą, kutis džiaugsmingai važinėdavo po visą 
miestą giedodamas giesmes. Tik paskambink, ir koncertas 
užsakytas. 

Prasidėjus giesmėms biro lengvas sniegelis. Choras 
išsirikiavo pusmėnuliu keliuke šalia dujinio žibinto ir, gavęs 
ženklą, užbaubė „O Betliejau, mažasis miesteli!“. Pamojavo 
Liuteriui, kai tas pasižiūrėjo pro naktines užuolaidas. 

Už giedotojų netrukus susirinko minia — kaimynų 
vaikai, Bekeriai iš gretimo namo, Trogdonų šeimynėlė. Su- 
veikus anoniminei žinutei kelias minutes giesmių pasiklausė 

reporteris iš Gazetfe, kuris vėliau pasirodė visiems ir paskam- 
bino į Krenkų duris. 

Liuteris atplėšė duris pasiryžęs nušluoti bet ką. 

— Kas čia? 

Choras plėšė: 

— Baltosios Kalėdos... 

— Jūs ponas Krenkas? — pasiteiravo reporteris. 

— Taip, o jūs kas? 

— Brajanas Braunas iš Gaze//e. Ar galėčiau jums už- 
duoti keletą klausimų? 

— Kokių? 

— Apie visą tą Kalėdų nešventimą. 

Liuteris nuo durų metė žvilgsnį į minią. Kažkuris iš 
jų, tų tamsių siluetų, pripliauškė apie jį. Kažkuris iš kaimynų 
iškvietė žurnalistą. Fromejeris arba Voltas Šylas. 

— Interviu nesišvaistau, — pasakė jis ir trenkė duri- 
mis. Nora, kaip paprastai, maudėsi duše, ir Liuteris nusliū- 
kino į rūsį. 


> pasiūlė vakarieniauti Angele, jų mėgstama- 
me itališkame restorane. Sis buvo miesto centre, seno pastato 
pirmame aukšte, toli nuo prekybos centrų širšyno, per penkis 
kvartalus nuo pagrindinio įvažiavimo. Šį vakarą labai reikėjo 
ištrūkti iš Hemloko. 

Jie užsisakė salotų su liesu padažu ir makaronų su ke- 
čupu — nei mėsos, nei vyno, nei duonos. Nora pasidegino 
septintąjį kartą, Liuteris — dešimtąjį, ir, gurkšnodami puto- 
jantį gėrimą, jie pasigėrėjo savo sveika išvaizda palyginti su 
visais tais išblyškėliais aplinkui. Viena iš Liuterio močiučių 
buvo pusiau italė, ir jo Viduržemį meną genai įrodė savo 
galią nulemti gerą įdegį. Jis buvo keliais tonais tamsesnis 
už Norą, įdegį pastebėjo ir draugai. O jam visiškai nerūpėjo. 
Dabar jau visi žinojo, kad jie ruošiasi į salas. 
rodį. 

Liuteris irgi žvilgtelėjo. Septynios vakaro. 

Iš miesto centro, iš Veteranų parko, kasmet prasidėda- 

vo Kalėdų paradas. Visada tas pats — žemadugnės paradinės 
vežėčios, gaisrininkų automobiliai ir Žygiuojanti gauja. Iš 
paskos visada — Kalėdų Senis su rogėmis, kurias pagamin- 
davo Rotary nariai, o tempdavo aštuoni riebūs S4rineriai su 
mopedais. Apsukęs lanką per vakarinę miesto dalį, paradas 
priartėdavo prie Hemloko. Kiekvienais metais po šešių 
Krenkai su kaimynais įsitaisydavo kur nors prie parado mar- 
šruto ir pasidarydavo šventę. Tokios šventės Liuteris ir Nora 
šiemet norėjo išvengti. 

Hemloke šėls vaikai, giedotojai ir dar nežinia kas. Gal 
dviratininkų šutvė, klykianti „Laisvę besmegeniui!“, ir ma- 
žieji teroristai, kaišantys nurodymus į jų pievutę. 

— Kaip firmoje praėjo Kalėdų pietūs? — pasiteiravo 
Nora. 

— Panašiai kaip visada. Ta pati salė, tie patys pada- 
vėjai, ta pati nugarinė, ta pat suflė. Slederis pasakojo, kad 
Stenlis per kokteilius nusigėrė kaip skunkas. 

— Per kokteilių vakarėlius dar nemačiau jo blaivaus. 

— Pasakė tą pačią kalbą — labai stengtasi, daugiau 
uždirbta, kitais metais visus pralenksim, Vi/is i7 Bekas — vie- 
na šeima, visiems ačiū, ir taip toliau. Džiaugiuosi, kad ne- 
dalyvavome. 

— O dar kas nors nedalyvavo? 

— Slederis sakė, kad nepasirodė ir Mopinas iš audito 
skyriaus. | 

— Įdomu, ką buvo apsirengusi Džeinė. 

— Paklausiu Slederio. Esu tikras, bus užsirašęs. 

Buvo atneštos salotos, ir jie įsispoksojo į jaunučius 
špinatus kaip išbadėję pabėgėliai. Tačiau lėtai ir taupiai užsi- 
pylė padažo, užsibarstė truputėlį druskos su pipirais, o paskui 
pradėjo valgyti taip, tarsi visiškai nesidomėtų maistu. 

Islandijos brincesėje maistas tiekiamas kiaurą parą. Liu- 
teris ruošėsi ten kimšti kol sprogs. 

Netoliese prie staliuko su savo draugu vaišinosi jau- 
na graži tamsiaplaukė dama. Nora pastebėjo ją ir padėjo 
šakutę. 

— Kaip manai, ar jai viskas gerai, Liuteri? 

Liuteris apsidairė po salę ir paklausė: 

— Kam? 

— Bleirai. 

Jis liovėsi kramtęs ir apmąstė klausimą, kurį ji dabar 
užduodavo tik tris kartus per dieną. 

— Jai viskas gerai, Nora. Ji puikiai leidžia laiką. 

— Ar ji saugi? — dar vienas standartinis klausimas, 
užduotas taip, tarsi Liuteris šią akimirką galėtų užtikrintai 
pasakyti, kad jų dukra saugi arba ne visai. 

— Taikos korpuse per pastaruosius trisdešimt metų 
nežuvo nė vienas savanoris. Taip, patikėk, jie labai atsargūs, 
Nora. Na, valgyk. 

Ji pastumdė žalėsius, truputį įsidėjo į burną ir galiau- 
siai visai prarado susidomėjimą. Liuteris sausai iššluostė savo 
lėkštę ir godžiai sužiuro į josios. 

— Dar valgysi? — paklausė. 

Ji sukeitė lėkštes, ir akimoju Liuteris ištuštino ir ant- 
rąją. Kai buvo patiekti makaronai, ji ėmė saugoti savo dubenį. 
Po kelių kuklių kąsnių ji staiga sustojo šakutei nepasiekus 
lūpų. Staiga padėjo ją ir tarė: 

— Užmiršau. 

Liuteris energingai kramtė. 

— Kas yra? 

Jos veidą iškreipė siaubas. 

— Kas yra, Nora? — pakartojo jis sunkiai rydamas. 

— Juk po parado pasirodo tie teisėjai, ar ne? 

Tada ir Liuteriui dingtelėjo. Jis akimirką sulaikė ša- 
kutę, gurkštelėjo vandens, skausmingai įsižiūrėjo į tuštumą 
tolumoje. Taip, žinoma, tai tiesa. 

Po parado Parkų ir rekreacijos komitetas važinėdavo 
po apylinkes su Džono Dyrio traktoriaus traukiamomis 
vežėčiomis ir matuodavo Kalėdų dvasingumo lygį. Apdo- 
vanodavo žmones atsižvelgdami į visokiausius aspektus — į 
dizaino originalumą, šventinį apšvietimą ir t.t. Ir apdova- 
nodavo gražiausiai išsipuošusią gatvę. Hemlokas du kartus 
buvo laimėjęs mėlynąjį kaspiną. 

Prieš metus Hemlokas tegavo antrąją vietą, pirmiau- 
sia dėl to (sklido gandai), kad du iš keturiasdešimt dvie- 
jų namų neiškėlė besmegenio. Be to, iš kažin kur išdygo 
Boksvudo skersgatvis, esantis už trijų kvartalų į šiaurę, 
pasidabino žavia atlaidinių saldainių eile, atitinkamai pa- 


"sivadino — „Atlaidų saldainių skersgatvis“ — ir pasigvelbė 


Hemloko prizą. Fromejeris vėliau dar visą mėnesį siunti- 
nėjo skrajukes. 

Galutinai sugadinta vakarienė pakliuvo į aklavietę — 
jie tik knebinėjo makaronus stengdamiesi laimėti kuo dau- 
giau laiko. Ilgų ilgiausiai gurkšnojo tuos du bekofeinės kavos 
puodelius. Kai Angelas ištuštėjo, Liuteris sumokėjo sąskaitą, 
ir jiedu lėtai nuriedėjo namo. 


Kaip ir reikėjo tikėtis, Hemlokas vėl pralaimėjo. Jau 
prieblandoj Liuteris nutvėrė Gazetže ir nušiurpo nuo pirmojo 
„Metro“ rubrikos puslapio. Buvo išvardyti prizininkai: Vyš- 
nių alėja — pirma, Boksvudo skersgatvis — antras, Stento- 

nas — trečias. Trogdonas kitoje gatvės pusėje užžiebęs dau- 
giau kaip keturiolika tūkstančių lempučių Šviesų festivalyje 
liko ketvirtas. 

Puslapio viduryje buvo įdėta didžiulė spalvota Kren- 
ko namų nuotrauka, daryta kiek iš toliau. Liuteris specialiai 
ją patyrinėjo stengdamasis nustatyti, iš kur fotografuota. 
O fotografuota iš viršaus, plačiu kampu, tarsi iš paukščio 
skrydžio. L 

Gretimais pagirtinai, kad net akį rėžė, spindėjo Be- 
kerio namai. Kitoje pusėje idealiomis linijomis iš besikaita- 
liojančių raudonų ir žalių lempučių — dabar jau tūkstan- 
čiais — tviskėjo Kerso namas ir pievelė. 

Krenko namai buvo tamsūs. 

Į rytus galėjai įžiūrėti Fromejerius, Nadžentus ir 
Goldžius — visi šiltai šviečia, ant visų stogų jaukiai pūpso 
besmegeniai. Vakaruose visu Kalėdų didingumu spinduliavo 
Dentsai, Slounai ir Belingtonai. 

Krenko namai buvo labai tamsūs. 

— Šylas, — subambėjo Liuteris. Nuotrauka daryta 
tiesiai iš priešingos gatvės pusės. Voltas Šylas buvo leidęs 
fotografui užsikabaroti ant savo dviaukščio namuko stogo ir 
fotografuoti iš viršaus plačiu kampu. Greičiausiai jį pakurstė 
visa gatvė. 

Po nuotrauka buvo įdėtas trumpas pasakojimas. Pava- 
dinimas — Kalėdų jiems nebus, o toliau buvo rašoma: 


Per šias Kalėdas ponų Krenkų namai gan tamsūs. Kiti jų 
kaimynai iš Hemloko gatvės puošiasi ir skuba sutikti Ka- 
lėdų Senelį, o Krenkai Kalėdų nešvęs tr rengiasi į kruizą, 
kaib skelbia nepvardyti šaltiniai. Nei eglutės, nei lempučių, 


nei besmegenio ant stogo — vienintelis namas Elemnloke, 

kuris laiko besmegenį paslėbęs rūsyje. (Hemlokas, dažnai 
nugalėdavęs Gazette gatvių puošimo varžybose, šiemet 
turėjo tenkintis visus nuvylusia šeštąja vieta). „Tikiuosi, 
dabar jie patenkinti, — skundėsi vienas nebrisistatęs 


kaimynas. „Suplėkę savanaudžiai", — sakė kitas. 


Būtų Liuteris turėjęs kulkosvydį, būtų išlėkęs ir ėmęs 
taškyti visus ir viską iš eilės. 

Bet jis tik ilgai sėdėjo krėsle su įstrigusiu gumulu 
gerklėje ir stengėsi pats save įtikinti, kad'tai irgi praeis. Dar 
keturios dienos, ir jie išvyks, o kai grįš, visi tie prakeiktieji 
besmegeniai bus jau suslėpti, lemputės nukabinėtos ir eglu- 
tės nupuoštos. Ims plaukti sąskaitos, tai gal tada visi tie nuo- 
stabieji kaimynėliai taps palankesni. 

Jis sprigtelėjo laikrašųų, bet susikaupti nebegalėjo. 
Galiausiai Liuteris apsisprendė, sukando dantis ir nuėjo su 
blogosiomis naujienomis pas žmoną. 

— Kaip siaubinga šitaip nubusti, — pasakė Nora 
stengdamasi sutelkti dėmes; į nuotrauką laikraštyje. Pasi- 
trynė akis ir pašnairavo. 

— Tas pašlemėkas Šylas leido fotografui užlipti ant 
stogo, — tarė Liuteris. 

— Tikrai? 

— Žinoma. Pasižiūrėk į vaizdą. 

Ji stengėsi. Paskui šiaip taip nukreipė akis į kampą ir 
perskaitė pasakojimą. Skaitydama „Suplėkę savanaudžiai“ 
aiktelėjo. 

— Kas taip pasakė? — paklausė griežtai. 

— Arba Šylas, arba Fromejeris. Kas čia žino. Einu į 


dušą. 

— Kaip jie drįsta! — sušuko Nora vis dar įsispoksojusi 
į nuotrauką. 

„Bravo, mergyt, — pamanė Liuteris. — Įsiusk, su- 
spausk kumščius. Dar ketvertas dienų: mes tikrai nepasi- 
duosime“. 


Tą vakarą užkandęs ir pasikankinęs prie televizoriaus 
Liuteris nusprendė pasivaikščioti. Apsitūlojo, kaklą apsi- 
muturiavo vilnoniu šaliku — lauke šalo ir buvo panašu, 
kad snigs. Juodu su Nora buvo kone pirmieji, nusipirkę 
namą Hemloke, — tebūnie visi prakeikti, bet jo tai nepri- 
vers slapstytis įsikalinus namie. Tai jo gatvė, jo rajonas, jo 
draugai. Netrukus nė vienas ir nebeprisimins šio nedidelio 
epizodo. | 

Liuteris lengvai žingsniavo giliai sukišęs rankas į kiše- 
nes, šaltam orui gaivinant plaučius. 

Pasiekė tolimąjį kampą prie sankryžos su Samanų 
gatvele, o ten aptikęs Liuterio pėdsakus, jį riedlente pasivijo 
Spaikas Fromejeris. 

— Labas, pone Krenkai, — pasakė jis stabdydamas 
ratukus. 

— Sveikas, sveikas, Spaikai. 

— Kas jus išvijo per tokį orą? 

— Išėjau truputį pasivaikščioti. 

— Gėritės kalėdiniais papuošimais? 

— Žinoma. O kas tave išvijo? 

— "Taip, tik stebiu gatvę, — atsakė Spaikas ir apsidairė, 
lyg grėstų užpuolimas. 

— Ką tau atneš Kalėdų Senelis? 

Spaikas nusišypsojo ir akimirką pasvarstė. 

— Nesu tikras, bet turbūt žaidimą, ledo ritulio lazdą 
ir būgnų rinkinį. 

— Neprastas grobis. 

— Aišku, aš jau netikiu, juk žinote. Bet Maikui dar tik 
penkeri, tai mes vis dar apsimetinėjame. 

— Suprantu. 

— Man jau reikia eiti. Linksmų Kalėdų. 

— Ir tau linksmų, Spaikai, — pasakė Liuteris ištarda- 
mas uždraustąjį sveikinimą, nes tikėjosi, kad tai šiemet pirmas 
ir paskutinis kartas. Spaikas nulėkė Hemloku ir pradingo, be 
abejonės, skubėdamas namo kuo greičiau pranešti tėvui, kad 
ponas Krenkas išėjęs iš namų ir besibastąs šaligatviais. 

Liuteris stabtelėjo priešais Trogdono reginius — ant 
medžių, krūmų, langų ir priemenės kolonų prikabinėta dau- 
giau nei keturiolika tūkstančių lempučių. Ant stogo, šalia 
besmegenio, Kalėdų Senis su savo elniu Rudolfu, žinoma, 
šis su didžiule raudona, švytinčia nosimi — viskas dailiai 
apvedžiota baltomis lemputėmis. Pats stogas apnarstytas dvi- 
em eilėm šių paeiliui mirksinčių raudonų ir žalių spingsučių. 
Mirksėjo ir kaminas — šimtai mėlynų švieselių, blykstelin- 
čių vienu metu ir nykiai nušviečiančių senąjį besmegenį. Ant 
bugienių šalia namo sargybą ėjo alavinių kareivėlių būrys — 
visi tikro žmogaus didumo ir apvynioti tomis daugiaspal- 
vėmis spingsinčiomis lemputėmis. Pievelės centre — graži 
prakartėlė su tikro šieno ryšuliais ir ožka, kilnojančia uodegą 
aukštyn žemyn. 

Grynas reginys. 

Liuteris kažką išgirdo — garaže šalia Trogdonų nu- 
virto kopėčios. Garažo durys buvo pakeltos, ir pro šešėlius jis 
išvydo Voltą Šylą, beplušantį ir besistengiantį pakabinti dar 
vieną lempučių virtinę. Priėjo ir netikėtai užklupo Voltą: 

— Labas vakaras, Voltai, — maloniai pasakė. 

— O, ar tik ne senasis šykštuolis, — išspaudęs šypseną 
atsakė Voltas. Jie pakratė vienas kitam rankas, kiekvienas 
stengdamasis sugalvoti ką nors linksma ir sąmojinga. Liute- 
ris žingtelėjo atgal, pažvelgė aukštyn ir pasakė: 

— Kaip fotografas sugebėjo ten užsikabaroti? 

— Koks fotografas? 

— Tas, iš Gazefže. 

— Ai, tas. 

— Taip, tas. 

— Užlipo. 

— Ne juokais klausiu. Kodėl jam leidai? 

— Nežinau. Sakė, nori, kad matytųsi visa gatvė. 

Liuteris prunkštelėjo ir mostelėjo ranka. 

— Truputį nustebinai, Voltai, — pasakė, nors visai 
nebuvo nustebęs. Vienuolika metų jie vienas prieš kitą dė- 
josi nuoširdūs abu vengdami atvirų kivirčų. Tačiau Liuteris 
nemėgo Volto dėl jo snobiškumo ir dėjimosi pranašiu. O 
Voltui buvo nusispjauti į Liuterį, nes ilgus metus jis įtarė jų 
atlyginimus esant beveik tokius pat. 

— Ir aš truputėlį stebiuosi tavimi, — pasakė Voltas, 
bet nė vienas iš kaimynų iš tiesų nebuvo nustebę. 

— Man atrodo, ten viena lemputė nešviečia, — pasakė 
Liuteris rodydamas į krūmokšnį, apvyniotą šimtais lempelių. 

— Tuoj pažiūrėsiu. 

— Iki, — pasakė Liuteris nueidamas. 

— Linksmų Kalėdų, — palydėjo sveikinimu Voltas. 

— Taigi, taigi. 

r B ir Beko biuro Kalėdų vakaronė prasidėdavo 
pietumis aptarnaujama dviejų besivaidijančių brolių graikų, 
kurie ruošdavo geriausią mieste baklavą. Baras pradėdavęs 
darbą lygiai be penkiolikos dvylika, — tiesą sakant, net trys 
barai, — ir netrukus po to tvarka baigdavosi. Pirmasis ka- 
pituliuodavęs Stenlis Vilis — suversdavęs kaltę per stipriam 
trynių plakiniui. Jis pasilipdavo ant dėžės, pastatytos ant 
konferencijų stalo, ir rėždavo tą pačią kalbą kaip ir per iš- 
kilmingus Kalėdų pietus prieš savaitę. Tuomet jam būdavo 
įteikiama dovana — šratinis šautuvas, naujas alpinistinis 
kablys, koks nors niekam tikęs suvenyras, dėl kurio jis kone 
apsiraudodavo, o po kelių mėnesių kuo ramiausiai atiduo- 
davo pirmam pasitaikiusiam klientui. Ir kitiems būdavo 
teikiamos dovanos, pasakomos kelios kalbos ir improvi- 
zacijos, o gėrimui besiliejant nuskambėdavo ir viena kita 
daina. Vienais metais pasirodė du striptizo šokėjai — griau- 
džiant būgnui nusiplėšė leopardines siaurikes — vyriškiai 


puolė ieškoti, kuo čia juos pridengus, o sekretorės klykė iš 

džiaugsmo. Doksė, Liuterio sekretorė, džiūgavo garsiausiai 
ir vis dar turėjo pasidėjusi tų berniukų nuotraukas. Vėliau 
Stenlis žinute visiems išsiuntinėjo draudimą ateity kviestis 
tokius šokėjus. 

Apie penkias kai kurie manieringiausieji ir oriau- 
sieji Vilio ir Beko finansininkai imdavo grabalioti arba 
bent mėgindavo pakibinti labiausiai gamtos nuskriaustas 
sekretores. Niekas nesupykdavo ir gavęs atkirtį. Stenlį nu- 
tempdavo į biurą ir prigirdydavo kavos, kad tas galėtų grįžti 
namo. Firma nusamdydavo taksi, todėl nė vienas pats ne- 
vairuodavo. 

Kad ir būdavo visiškas jovalynas, partneriams tai pa- 
tikdavo, nes galėdavo prisigerti iki žemės graibymo be žmo- 
nų, kurias tinkamai palinksmindavo per nuostabius Kalėdų 
firmos pietus, o į vakaronę niekuomet nesikviesdavo. Pa- 
tikdavo tai ir sekretorėms, nes regėdavo ir nugirsdavo tokių 
dalykų, kuriuos galėdavo nuslėpti, o paskui pasilaikyti kaip 
šantažą kiaurus metus. 

Liuteris nepakęsdavo firmos vakaronių, net jei metai 
ir būdavę sėkmingi. Jis tik išlenkdavo kokią taurelę ir nie- 
kuomet nepasigerdavo, ir kasmet jausdavosi nepatogiai dėl 
kvailiojančių bendradarbių. 

Todėl jis liko savo kabinete užsirakinęs duris ir pa- 
sirūpino paskutiniais reikalais. Paskui iš apatinio aukšto 
salės — tuoj po vienuoliktos, rytą, — pasigirdo muzika. Liu- 
teris pasinaudojo proga ir išnyko. Buvo gruodžio dvidešimt 


trečioji. Jis nesirodys iki sausio šeštos, o tada biuras jau bus 


grįžęs į senas vėžes. 

Gerai pasisekė išsisukti. 

Liuteris užėjo į kelionių agentūrą atsisveikinti su Bife, 
tačiau jos jau nebebuvo — išvykusi į legendinį kurortą Mek- 

sikoje, į kelionę papoilsiauti. Žvitriai nužingsniavo prie au- 
tomobilio didžiuodamasis, kad nedalyvauja toje beprotybėje 
šeštajame aukšte. Nuvažiavo į prekybos centrą, į paskutinį 
deginimosi seansą, ir kad dar sykį pasižiūrėtų į beviltiškus 
idiotus, kurie paskutinę minutę ieško ko nors nusipirkti, kas 
dar likę parduotuvėse. Mašinų kelyje buvo daugybė, eismas 
judėjo lėtai, ir kai galiausiai jis pasiekė centrą, įvažiavimą 
buvo užkišęs kelių eismo patrulis. Stovėjimo asies pilnu- 
tėlės, vietų nebėra, važiuok šalin. 

„Mielai“, — pritarė pats sau Liuteris. 

Per pietus susitiko su Nora prisigrūdusioje duonos 
parduotuvėlėje prekybiniame kvartale. Iš tikrųjų jie buvo už- 
sisakę vietas iš anksto — negirdėtas dalykas kitu metų laiku. 
Jis vėlavo. Rado ją verkiančią. 

— Dėl Bevės Šyl, — pasakė ji. — Vakar ji buvo pasi- 
tikrinti. Vėl rado vėžį, jau trečią kartą. 

Nors Liuteris ir Voltas niekada nebuvo artimi, jų žmo- 
nos pastaruosius keletą metų įstengė palaikyti gerus santy- 
kius. Tiesa buvo tokia, kad daugelį metų Šylais Hemloke 
niekas ir nesidomėjo. Jie sunkiai dirbo, kad turėtų daugiau, ir 
visada demonstruodavo didesnes pajamas. 

— Išplito į plaučius, — kalbėjo Nora šluostydamasi 
akis. Jie užsisakė mineralinio. — Įtaria, kad bus perėję į inks- 
tus ir kepenis. 

Liuteris susiraukė įsivaizduodamas šliaužiančią siau- 
bingą ligą. 

— Baisu, — ištarė jis žemu balsu. 

— Gal tai paskutinės jos Kalėdos. 

— Taip sakė gydytojas? — paklausė jis abejodamas 
mėgėjiškomis pranašystėmis. 

— Ne, aš taip sakau. 

Sočiai tos kalbos apie Šylus, ir kai Liuteriui jau visai 
nusibodo, jis pasakė: 

— Po keturiasdešimt aštuonių valandų išvykstame. Į 
sveikatą. 

Jie susidaužė plastikinėmis taurelėmis, ir Nora išspau- 
dė šypsnį. 

Įpusėjus salotas Liuteris paklausė: 

— Nieko nesigaili? 

Ji papurtė galvą, kad ne, nurijo ir pasakė: 

— Ak, retkarčiais turbūt pasiilgstu eglutės, žaisliukų, 
muzikos, prisiminimų. Tik jau ne daugybės mašinų, parduo- 
tuvių ir stresų. Puiki tai idėja, Liuteri. 

— Aš genijus. 

— Neužsimirškime. Kaip manai, ar Bleįra bent susi- 
mąsto apie Kalėdas? 

— Jei ji laiminga, tai ne. Abejoju, —- atsiliepė jis pilna 
burna. — Ji dirba su būriu laukinių stabmeldžių, garbinančių 
upes ir taip toliau. Negi jie per Kalėdas pakeistų pažiūras? 

— Šiurkštoka, Liuteri. Laukiniai? 

— Juokauju, brangioji. Esu tikras, kad jie labai mieli 
žmonės. Nėra ko jaudintis. 

— Ji sakė niekada nežiūrinti į kalendorių. 

— Nuostabu. Aš pats biure turiu pasikabinęs du ka- 
lendorius ir vis tiek pamirštu, kuri diena. 

Netrukus į salytę įvirto Milė iš moterų klinikos, ji 
apkabino Norą ir palinkėjo linksmų Kalėdų Liuteriui, kuris 
kitu atveju būtų susierzinęs, tik kad Milė buvo aukšta, ilga- 
kojė ir visai daili žinant jos amžių. Įkopusi į penktą dešimtį. 

— Girdėjai apie Bevę Šyl, — sušnibždėjo Milė, tarsi 
Liuteris staiga būtų dingęs. Dabar jau jis susierzino. Jis 
melsdavosi, kad tik nesusirgtų tokia baisia liga, tik jau ne 

šiame mieste. Dar jam nespėjus susirgti, savanorės tai jau 
žinotų. 

„Geriau jau širdies smūgis ar avarija kelyje, kokia nors 
greita mirtis. Tai, apie ką nebūtų galima šnabždėtis, kol aš 
dar gyvas“. 

Galiausiai Milė išėjo, ir jie baigė salotas. Mokėdamas 
sąskaitą, Liuteris kankinosi iš alkio ir dar sykį sugavo save 
besvajojantį apie lūžtančius nuo maisto gausybės stalus, kaip 
buvo parodyta Is/andijos princesės knygutėse. 

Nora dar turėjo reikalų, o Liuteris — ne. Jis parvažiavo 
į Hemloką, sustojo savo keliuke kiek lengviau atsidusęs, kad 
aplink namus neslampinėja kaimynų. Pašto dėžutėje buvo dar 
keturi anoniminiai Kalėdų atvirukai su besmegeniais, šįkart 
siųsti iš Ročesterio, Fortvorto, Grynbėjaus ir San Luiso. Fro- 
mejerio draugeliai iš universiteto daug kur važinėja, ir Liute- 
ris įtarė tai būsiant jų žaidimėlius. Fromejeris — nenuilstantis 
ir pakankamai išradingas, kad sumąstytų tokią išdaigą. Gau- 
tas jau trisdešimt vienas atvirukas su besmegeniais, du — iš 
paties Vankuverio. Liuteris juos pasidėjo ir planavo grįžęs iš 
Karibų sukišti į didelį voką ir pasiųsti, — žinoma, anonimiš- 
kai, — Vikui Fromejeriui, gyvenančiam už dviejų namų. 

„Gaus juos su visomis sąskaitomis“, — pagalvojo Liu- 
teris dėdamas atvirukus į stalčių prie kitų. Užsikūrė židinį, 
įsitaisė po apklotu savo krėsle ir užsnūdo. 


Hemloke ta naktis buvo triukšminga. Pro Krenkų 
namą vis prasukdavo audringų įsisiautėjusių giesmininkų 
pulkai. Ne kartą prie jų prisidėdavo kaimynai, pasidavę 
akimirkos nuotaikai. Sykį Liūtų klubo chorui įdurmais pasi- 


girdo: „Besmegenio, besmegenio!“ 

Pasirodė ranka piešti plakatai „Laisvę besmegeniui!“, 
pirmąjį iš jų į žemę įkalė ne kas kitas, o Spaikas Fromejeris. 
Su savo mažyte šutvele jis blaškėsi po visą Hemloką važinė- 
dami riedlentėmis ir dviračiais, visi klykdami ir linksminda- 
miesi Kalėdų išvakarių šėlsme. 

Taip kilo neplanuotas kvartalo vakarėlis. Trišė Trog- 
don pataisė vaikams karštos kakavos, o jos vyras, Vesas, prie 
keliuko sukabino garsintuvus. Netrukus naktį visą gatvę 
užliejo giesmės „Senis besmegenis“ ir „Skamba vėl Kalėdų 
varpai“. Buvo nutraukta tik tuomet, kai Krenkams plėšti se- 
renadų prisistatė tikrasis choras. Vesas leido mėgstamiausių 
giesmių rinkinį, o iš tų mėgstamiausių visų mėgstamiausia tą 
vakarą buvo „Besmegenis“. 

Krenkų namas išliko tamsus ir tylus, užrakintas ir 
saugus. Nora miegamajame pakavosi daiktus, Liuteris rūsyje 


mėgino skaityti. 

Ais Liuteris su Nora pramiegojo beveik iki 
septynių, ir tada juos pažadino telefono skambutis. 

— Gal pakviestumėte prie telefono besmegenį? — pa- 
sigirdo paauglio balselis, ir, Liuteriui nespėjus nė sumoti, ką 
čia atšovus, skambinusysis padėjo ragelį. Liuteris vis dėlto 
sugebėjo nusijuokti, iššokęs iš lovos paplekšnojo matomai 
paplonėjus; pilvą ir tarė: 

— Salos mus šaukia, brangioji. Kraukimės daiktus. 

— Pagriebk dar ir mano kavą, — pasakė ji ir dar giliau 
įsirausė po antklodėmis. 

Rytas buvo apniukęs ir šaltas, tikimybė, kad per 
Kalėdas pasnigs — pusė per pusę. Liuteris tikrai nelaukė 
sniego — Norą apimtų ilgesys, jei per Kūčias pradėtų snigti. 
Ji gimusi Konektikute, kur per visas Kalėdas, kaip pati pa- 
sakodavusi, visuomet prisnigdavę. 

Liuteris nenorėjo, kad oras kaip nors įsikištų į jų už- 
mačią rytoj išskristi. 

Jis stovėjo prie svetainės lango, kaip tik ten, kur turė- 

jo būti eglutė, siurbčiojo kavą, įdėmiai nužvelgė pievelę, ar 
Spaikas Fromejeris ir jo banditų gauja nebus ko išdarkiusi, 
ir pasižiūrėjo į Šylų namus kitoje gatvės pusėje. Nors visur 
lemputės ir papuošimai, tai niūri vieta. Voltas ir Bevė buvo 
namie, gėrė kavą miegūstai kilnodami puodelius, abu žino- 
dami, — tik nesakydami garsiai, — kad tai galbūt paskutinės 
jų Kalėdos drauge. Akimirką Liuteris pajuto besigailįs ne- 
švenčiąs Kalėdų, bet neilgai. 

Gretimuose namuose, pas Trogdonus, viskas vyko 
visiškai kitaip. Jie laikėsi keisto papročio Kalėdų Senį „pa- 
sikviesti“ Kūčių rytą — dvidešimt keturiomis valandomis 
anksčiau nei visas kitas pasaulis, paskui prisikraudavo mi- 
niveną ir maudavo savaitei į namelį miškuose paslidinėti. 
Kasmet į tą patį namelį, ir Trogdonas buvo pasakojęs, kad 
ten jie susėsdavo švęsti Kalėdų, valgyti vakarienę akmeninė- 
je trobelėje prie ūžiančio židinio drauge su trisdešimt kitų 
Trogdonų. Labai jauku, puikiai paslidinėja, vaikai tai be galo 
mėgsta ir šeima sutinka. 

Kaip skirtingai Žmonės švenčia. 

Taigi Trogdonai jau sukilę ir vaduoja iš pakuočių do- 
vanėles. Liuteris matė, kad pas juos aplink eglutę kažkas kru- 
ta, ir žinojo, kad netrukus jie grūs į mašiną dėžes ir krepšius, 
o paskui kils klyksmas. Vaikai bus nuginti, kad pasiaiškintų, 
kaip čia jiems pavyko taip puikiai susitarti su Kalėdų Seniu. 

Visur kitur Hemloke dar ramu ir tylu, nuščiuvę prieš 
linksmybes. 

Liuteris dar sykį gurkštelėjo ir patenkintas nusišiepė 
pasauliui. Įprastinių Kūčių rytą Nora pašoktų iš lovos pačioj 
ankstybėj su dviem ilgiausiais sąrašais — vienas jai, o kitas, 
netgi dar ilgesnis — jam. Apie septintą ji jau būtų pašovusi 
orkaitėn kalakutą, namai — anei dulkelės, stalai sustatyti po- 

kyliui, o jos visiškai nuveiktas vyras — išvarytas į medžioklę, 
besistengiantis įveikti paskutinės akimirkos eismo grūstį ir 
nupirkti visa, kas sąraše. Jie lotų vienas ant kito — ir akis į 
akį, ir per mobiliuosius. Jis ką nors užmirštų ir būtų dar kartą 
išsiųstas į gatves, ko nors nepadarytų — ir pasaulis subyrėtų 
į gabalus. 

Visiška sumaištis. Paskui, apie šeštą, abu būtų visiškai 
išsisunkę ir nekęstų švenčių, o tada atkaktų svečiai. Tie irgi 
pavargę kaip šunys nuo beprotiškų Kalėdų išmėginimų, ta- 
čiau stengtųsi iš paskutiniųjų, kad būtų linksma. 

Tradicinė Kalėdų vakaronė pas Krenkus švenčiama jau 
daugelį metų su tuzinu draugų vaišinantis vien užkandėlėmis 
ir gėrimais. Pernai maitinosi visi penkiasdešimt. 

Šypsena dar paplatėjo. Jis mėgavosi vienatve namuose 
ir tikėtina ateitimi, kad nieko nereikės daryti, tik susimesti 
kelis drabužius į lagaminus ir pasiruošti paplūdimiams. 

Jie mielai suvalgė beskonę javainių tyrę su jogurtu, 
maloniai paplepėjo bevartydami Gazette. Nora bandė žais- 
mingai nuvyti praeitų Kalėdų prisiminimus. Ji labai stengėsi 
su džiaugsmu laukti būsimos kelionės. 

— Kaip manai, ar jai viskas gerai? — galiausiai pa- 
klausė ji. 

— Jai gerai, — nepakėlęs akių atsakė Liuteris. 

Sustoję prie lango, jie pasikalbėjo apie Šylus ir stebėjo 
krutančius Trogdonus. Hemloke sujudo eismas, nes žmonės 
pakilo į paskutinį beprotybės žygį. Priešais namus sustojo 
siuntų sunkvežimis. Iš jo iššoko paštininkas Bačas su dėže 
rankose. Jis nubėgo prie laukujų durų, o Liuteris kaip tik jas 
ir atidarė. 

— Linksmų Kalėdų, — sumurmėjo Bačas ir, galima 
sakyti, metė siuntinį Liuteriui į glėbį. Prieš savaitę, kai siuntų 

reikėjo vežioti mažiau, Bačas mažumėlį padelsė laukdamas 
metinių arbatpinigių. Liuteris tada paaiškino, kad jie šiemet 
Kalėdų nešvęs. „Matot, neturime eglutės, Bačai, nei žaisliukų, 
nei dovanų. Nei lempučių ant krūmokšnių, nei besmegenio 
ant stogo. Tiesiog praleisime šiuos metus, Bačai. Neėmėme 
kalendoriaus iš policijos, nei sausainių iš gaisrininkų. Visiš- 
kai nieko, Bačai“. 

Bačas tada išėjo nieko negavęs. 

Dėžė atėjo iš paštu užsakomų drabužių firmos, pa- 
vadintos Boca Beach. Liuteris buvo radęs juos per internetą. 
Jis nusinešė paką į miegamąjį, užsirakino duris ir apsirengė 
suderintų spalvų marškinėlius bei trumpikes, ir nors šie 
drabužiai reklamoje atrodė tik truputį ekscentriški, dabar, 
Liuteriui apsirengus, pasirodė visiškai neskoningi. 

— Kas ten, Liuteri? — paklausė Nora belsdama į 
duris. 

Tai buvo geltonos, žydros ir elektrinės spalvos jūrų 
gyvybės vaizdelis — didžiulės riebios žuvys su burbuliukais, 
kylančiais iš žiomenų. Ir užgaidu, ir kvaila. 

Ir Liuteris tuoj pat karštosiomis nusprendė, kad jam tai 
patinka ir jis juos išdidžiai dėvės prie vieno iš Islandijos brin- 
cesės baseinų. Plačiu mostu jis atidarė duris. Nora prisidengė 
burną ranka ir tuoj pat isteriškai susijuokė. Jis nužygiavo į 
prieškambarį, žmona, plyšdama iš juoko, paskui jį. Įdegusios 
kojos stipriai kontrastavo su samanų žalumo kilimu. Įžengė 
į svetainę, kur išdidžiai atsistojo prie lango, kad matytų visas 
Hemlokas. 

— Šito tikrai nedėvėsi! — sušuko iš paskos Nora. 

— Tikrai dėvėsiu! 

— Tada nevažiuosiu! 


— Ne, važiuosi. 

— Tai šlykštu. 

— Tu tik pavydi, nes pati neturi tokių drabužių. 

— Ir labai džiaugiuosi, kad tokių neturiu. 

Jis nutvėrė ją, ir jie ėmė šokti po kambarį abu juok- 
damiesi. Nora — kone iki ašarų. Jos vyras, įsitempęs, nuo- 
bodžiai besirengiąs mokesčių finansininkas, kaip visi Vi/yje i7 
Beke, iš paskutiniųjų bestengiąs apsirengti tarsi paplūdimių 
dykūnas. Ir klaikiai nepataikęs. 

Suskambo telefonas. 

Kaip paskui prisimins Liuteris, juodu su Nora liovėsi 
šokę ir juokęsi nuaidėjus antram skambučiui, o gal ir trečiam, 
ir kažkodėl sustojo ir įsispoksojo į telefoną. Jis vėl suskambo, 
ir Liuteris žengė pakelti ragelio. Viskas mirtinai nutilo ir 
nuščiuvo. Kaip jis prisiminė paskui, viskas ėmė suktis tarsi 
sulėtintame kine. 

— Alio, — tarė jis. Nežinia kodėl, ragelis atrodė pa- 
sunkėjęs. 

— Tėti, čia aš. 

Jis nustebo, paskui nuostaba dingo. Nustebo išgirdęs 
jos balsą, o paskui visai neliko nuostabos, nors nežinia, kaip 
jai pavyko susirasti telefoną, kad paskambintų tėvams ir 
palinkėtų linksmų Kalėdų. Galiausiai juk ir Peru yra tele- 
fonų. 

Tačiau jos balsas buvo visai aiškus ir garsus. Liuteriui 
niekaip nesisekė įsivaizduoti mylimos dukters ant kelmo 
džiunglių vidury, šaukiančios į kokį nors nešiojamą palydo- 
vinį telefoną. 

— Bleira, — pasakė jis. Nora stryktelėjo prie jo. 

Kitas žodis, kurį Liuteris šiaip taip suprato, buvo 
„Majamis“. Ir prieš tai, ir po to būta ir kitų žodžių, tačiau tas 
vienintelis pribloškė. Praėjus vos kelioms pokalbio sekun- 

dėms, Liuteris pasijuto Žengiąs vandeniu ir skęstąs. Viskas 
ėmė suktis. 

— Kaip laikaisi, brangioji? — paklausė jis. 

Dar keli žodžiai, tada vėl — „Majamis“. 

— Ar tu Majamyje? — paklausė Liuteris aukštu ir 
sausu balsu. Nora staiga sukrutėjo, ir jos akys, piktos ir įsiu- 
tusios, atsidūrė jam prieš pat veidą. 

Tada jis įsiklausė. Paskui pakartojo: 

— Tu Majamyje, grįžti namo Kalėdų. Kaip puiku, 
Bleira! 

Norai atvipo lūpa ir žandikaulis nukaro taip Žemai, 
kad Liuteris net pamatė gerklę. 

Dar pasiklausė, paskui pasitikslino: 

— Kas? Enrikė? 

Paskui visu balsu sušuko: 

— Tavo sužądėtinis! Koks dar sužadėtinis?! 

Nora kažkaip pajėgė susikaupti, sumąstyti ir paspausti 
garso mygtuką telefone. Kambarį bangomis užliejo Bleiros 
balsas: 

— Jis — gydytojas iš Peru, susitikome, kai tik atva- 
žiavau, jis tiesiog nuostabus. Pamilome vienas kitą iš pirmo 
žvilgsnio ir po savaitės nusprendėme, kad susituoksime. Jis 
niekada nėra buvęs Amerikoje ir taip norėtų atvažiuoti... 
Viską papasakojau jam, kaip mes švenčiame Kalėdas — apie 
eglutę, žaisliukus, besmegenį ant stogo, Kalėdų vakarienę — 
viską. Tėti, ar sninga? Enrikė nėra matęs sniego per Kalėdas. 

— Ne, brangute, dar nesninga. Štai, duodu mamą, — 
Liuteris perdavė ragelį Norai, Nora jį paėmė, nors paspaudus 
garso mygtuką to ir nereikėjo. 

— Bleira, brangioji, kur tu? — paklausė Nora, labai 
pasistengusi, kad balsas skambėtų žvaliai ir džiaugsmingai. 

— Majamio oro uoste, mamyt, ir mūsų lėktuvas nusi- 
leis trys minutės po šešių. Mamyt, tu pamilsi Enrikę, jis visų 
nuostabiausias ir žaviausias žmogus. Mes beprotiškai įsimy- 
lėję vienas kitą. Pasikalbėsime dėl vestuvių, gal susituoksime 
vasarą, kaip manai? 

— Oi, matysim. 

Liuteris tysojo ant sofos, aiškiai parblokštas mirtino 
smūgio. | 

Bleira toliau liete liejo žodžius: 

— Papasakojau jam viską, kaip mes Hemloke švenčia- 
me Kalėdas — apie vaikus, besmegenius, didelį pobūvį pas 
mus. Juk rengiate vakaronę, ar ne, mam? 

Liuteris sudejavo lyg tuojau mirsiąs, ir Nhra padarė 
pirmąją klaidą. Tokią baisią akimirką jos negalėjai kaltinti, 
kad nesugebėjo blaiviai mąstyti. Ką jai derėjo pasakyti, ką ji 
ir būtų norėjusi pasakyti ir ką Liuteris vėliau, gudrus po laiko, 
prikišo jai, kad nepasakė, — tai: „Žinai, brangute, ne, šiemet 
vakaronės nerengsime“. 

Bet tuo metu viskas susijaukė, ir Nora pasakė: 

— Žinoma, rengiam. 

Liuteris vėl sudejavo. Nora pažiūrėjo į jį — parkritusį 
paplūdimio dykūną su juokingu kostiumu, drybsantį tarsi 
pašautą. Ji neabejotinai būtų jį nušovusi, jei tik būtų turėjusi 
bent menkiausią galimybę. 

— O, kaip puiku! Enrikė visą laiką svajojo pamatyti, 
kaip Kalėdos švenčiamos Amerikoje. Viską jam papasakojau. 
Argi ne puiki staigmena, mamyt? 

— Ak, brangute. Tiesiog nuostabu, — Nora sugebėjo 
visai įtikinamai išsisukti. — Puikiai praleisime laiką. 


— Mamyt, tik jokių dovanų, gerai? Prašau pažadėti, 

kad dovanų nebus. Noriu padaryti jums staigmeną vien savo 
grįžimu, tik visai nereikia, kad jūs su tėčiu pultumėte griūda- 
mi jų ieškoti. Pažadi? 

— Pažadu. 

— Puiku. Kaip nekantrauju atsidurti namie. 

„Tik mėnesį nebuvai namie“, — norėjo pasakyti Liu- 
teris. 

— Ar tikrai gerai, mamyt? — tarsi Liuteris su Nora 
būtų turėję kitą galimybę. Lyg būtų galėję pasakyti: „Ne, 
Bleira, negrįžk namo Kalėdoms. Apsisuk, brangioji, ir grįžk 
į Peru džiungles“. 

— Man jau reikia bėgti. Skrisime iš čia į Atlantą, pa- 
skui — nago. Gal galėsite mus pasitikti? 

— Žinoma, brangioji, — atsakė Nora. — Jokių pro- 
blemų. Sakei, jis daktaras? 

— Taip, mama, ir toks nuostabus. 


+ Liuteris sėdėjo ant sofos krašto suėmęs veidą delnais 
ir atrodė taip, tarsi verktų. Nora stovėjo suspaudusi kumštyje 
telefono ragelį, nuleidusi rankas, įsmeigusi akis į vyriškį ant 
sofos ir neapsispręsdama, sviesti į jį telefoną ar ne. 

Kad ir nenorėdama, vis dėlto nusprendė nemesti. 

Jis atgniaužė delnus tik tiek, kad pasakytų: 

— Kiek valandų? 

— Penkiolika po vienuolikos, gruodžio dvidešimt ket- 
virtoji. 

Kambarys ilgam sustingo, o paskui Liuteris ištarė: 

— Kodėl pasakei jai, kad rengiame pokylį? 

— Todėl, kad taip ir bus. 


— Ooo-i. 

— Nežinau, kas ateis ir ką jie čia valgys, bet pokylis bus 
iškeltas. 

— Nesu tikras... 

— Tik nepradėk, Liuteri. Tai buvo visai kvaila tavo 
mintis. 

— Vakar dar nemanei, kad ji kvaila. 

— Na, taip, o šiandien tu — pusprotis. Pokylis bus — 
tu, paplūdimių puošeiva, — ir papuošime eglutę lemputėmis 
ir žaisliukais, 0 tu pajudinsi subinę, užsirioglinsi ant stogo ir 
pritvirtinsi besmegenį. 

— Ne! 

— Taip! 

Dar viena ilga pauzė, per kurią Liuteris girdėjo kaž- 
kur virtuvėje garsiai tiksint laikrodį. O gal nuolatiniu ritmu 
mušė jo širdis. Dėmesį patraukė trumpikės. Vos prieš kelias 
minutes apsivilko jas laukdamas ir tikėdamasis stebuklingos 
kelionės į rojų. 

Nora padėjo ragelį ir nuėjo į virtuvę, kur netrukus ėmė 
trinksėti stalčiai. 

Liuteris vis dar spoksojo į savo spalvingąsias trumpi- 
kes. Dabar jam nuo jų darėsi bloga. Nebeliko jokio kruizo, 
paplūdimių, salų, šiltų vandenų ir maisto ištisą parą. 

Kaip vienas telefono skambutis galėjo viską šitaip pa- 
keisti? 


XIII 


i lėtai nuslinko į virtuvę, kur prie stalo sėdėjo 
jo Žmona, jau sudarinėdama sąrašus. 

— Ar negalėtume pasikalbėti? — maldaujamai ištarė 
jis. 

— Apie ką pasikalbėti, Liuteri? — atkirto ji. 

— Pasakykime jai tiesą. 

— Dar viena idiotiška mintis. 

— Tiesa visuomet geriau. 

Ji liovėsi rašiusi ir įrėmė į jį žvilgsnį. 

— Tiesa štai kokia, Liuteri. Turime mažiau nei septy- 
nias valandas, kad paruoštume šią vietą Kalėdoms. 

— Ji turėjo perspėti anksčiau. 

— Ne, ji manė, kad būsime čia papuošę eglutę, su do- 
vanėlėmis ir vakarone, taip, kaip visada. Kam galėjo šaut į 
galvą, kad du šiaip jau protingi suaugę Žmonės sumąstys ne 
švęsti Kalėdas, o išplaukti į kruizą? 

— Galvis dėlto galėtume važiuoti. 


— Dar viena puspročio mintis, Liuteri. Ji grįžta namo 

su sužadėtiniu. Ar bent ką nors supranti? Esu tikra, kad jie 
čia užsibus bent jau savaitę. Bent jau taip tikiuosi. Užmiršk 
tą kruizą. Dabar turi didesnių problemų. 

— Besmegenio nekelsiu. 

— Ne, kelsi. Ir pasakysiu tau dar kai ką. Bleira niekada 
nesužinos apie kruizą, supratai? Ji palūš, jei sužinos, kad mes 
buvome susiplanavę, o ji sutrukdė. Ar supranti, ką sakau, 
Liuteri? 

— Taip, madam. 

Ji sviedė į jį popieriaus lapą. 

— Štai planas, kvaily! Eini pirkti eglės. Aš nuimsiu 
lemputes ir žaisliukus. Kol puoši, aš aplėksiu parduotuves ir 
pažiūrėsiu, gal liko kokio maisto vakarėliui. 

— Kas ateis į vakaronę? 

— To dar nesumąsčiau. Dabar judinkis. Ir persirenk, 
nes atrodai juokingai. | 

— Ar Peru gyventojai ne tamsiaodžiai? — paklausė 
jis. 

Nora akimirką sustingo. Jie įsispoksojo vienas į kitą, 
paskui abu nusuko žvilgsnius. 

— Manau, dabar tai nebesvarbu, — atsakė ji. 

— Juk ji iš tikrųjų neištekės, ar ne? — netikėdamas 
paklausė Liuteris. 

— Imsime nervintis dėl vestuvių paskui, jei kaip nors 


išgyvensime Kalėdas. 


Liuteris nulėkė prie mašinos, užkūrė variklį, atbulas 
pavažiavo keliuku ir nurūko į miestą. Išvažiuoti lengva, bus 
skaudžiau sugrįžti. 

Nuo skubos automobiliai neprasilenkdami grūdosi, 

ir priverstinai sėdėdamas jis ėmė širsti, piktintis ir keiktis. 
Per nuvargusias smegenis praūžė tūkstančiai dalykų. Dar 
prieš valandėlę jis, mėgavęsis ramiu rytu, siurbčiojo trečią 
kavos puodelį, ir panašiai, ir taip toliau, o dabar tik pažiūrė- 
kit — dar vienas beviltiškas nelaimėlis transporto spūstyje, o 
laikrodis tuo metu vis tiksi. 

Krogerio automobilių aikštelėje skautai pardavinėjo 
eglutes. Liuteris sustabdė ir iššoko iš mašinos. Buvo likęs 
vienas skautas, vienas skautų vadas ir vienas medelis. Šio 
sezono verslas ėjo į pabaigą. 

— Linksmų Kalėdų, pone Krenkai, — tarė skautų 
vadovas, vargiai pažįstamas. — Aš — Džojus Skenlonas, tas 
pats, kuris prieš kelias savaites atvežė jums eglutę į namus. 

Liuteris klausėsi, bet tuo pat metu nenuleido akių nuo 
paskutinio medelio — kreivos, ištįsusios neūžaugos pušaitės, 
dėl aiškių priežasčių atidėtos ir neparduotos. 

— Imu ją, — pasakė jis rodydamas pirštu. 

— Tikrai? 

— Žinoma. Kiek? 

Ranka surašytame kainoraštyje, kuris kabėjo ant sunk- 
vežimio, būta įvairių kainų — nuo 75 dolerių vis pigyn — iki 
15-os, baigiantis prieššventinėms dienoms. Visos kainos, 
taip pat ir 15 dolerių, buvo perbrauktos. 

Skenlonas padvejojo, paskui tarė: 

— Septyniasdešimt penki žali. 

— Kodėl ne penkiolika. 

— Pasiūla ir paklausa. 

— Tai plėšikavimas. 

— Tai skautams. 

— Duosiu penkiasdešimt. 

— Septyniasdešimt penki. Nenorite — neimkite. 

Liuteris padavė pinigus, ir skautukas ant jo Lexuso 
stogo uždėjo suplotą kartono dėžę. Jie užmetė medelį ant 
mašinos ir pritvirtino virve. Liuteris įdėmiai juos stebėjo kas 
porą minučių žvilgčiodamas į laikrodį. 

Kol medis atsidūrė savo vietoje, ant mašinos pribyrėjo 
spyglių — krūvos. 

— Ją reikia pamerkti, — tarė skautas. 

— Maniau, nešvęsite Kalėdų, — pasakė Skenlonas. 

— Linksmų Kalėdų, — iškošė Liuteris lipdamas į ma- 
šiną. 

— Pernelyg greitai nevažiuočiau. 

— Kodėl? 

— Labai jau byra tie spygliai. 

Grįžęs į gatvę, Liuteris prie vairo sėdėjo sulinkęs, 
įsmeigęs žvilgsnį tiesiai prieš save ir pamažiukais šliaužė 
pirmyn. Prie šviesoforo šalia jo pristabdė ir sustojo gaivių- 
jų gėrimų sunkvežimis. Jis išgirdo, kaip kažkas nusižvengė, 
žvilgtelėjo kairėn, paskui nuleido langą. Iš viršaus išsišiepę 
spoksojo du bernai. 

— Eli, bičas, dar niekad nemačiau tokios bjaurios eg- 
liūkštės! — sužviegė vienas. 

— Juk Kalėdos, klausyk, nespausk taip, išleisk truputį 
pinigų! — klyktelėjo kitas, ir juodu abu suriaumojo iš juoko. 

— Tas medgalys šeriasi greičiau negu apsusęs šuo, — 
karktelėjo vienas jų, ir Liuteris užsuko langą. Ir vis tiek gir- 
dėjo, kaip tie žvengia. 

Artėjant prie Hemloko padažnėjo pulsas. Jei bent kiek 
pasiseks, gal pavyks įsmukti į namus nepastebėtam. Pasiseks? 
Kaip jis gali tikėtis sėkmės? 

Bet pasisekė. Jis praūžė pro kaimynų namus, vos ne 
pasviręs ant dviejų ratų pralėkė keliuku ir čiuožė garažan. 

Ir nesutiko nė gyvos dvasios. Iššokęs iš mašinos nutraukė 
virves ir sustojo netikėdamas savo akimis: medis buvo plikut 
plikutėlis — nė spygliuko, vien susisukusios šakelės, jokios 
žalumos. Nubyrėję spygliai, kaip ir buvo įspėjęs Skenlonas, 
vis dar sūkuriavo vėjyje tarp Krogerio ir Hemloko gatvės. 

Medis, gulėdamas ant kartono, atrodė apgailėtinai, 
tarsi koks į krantą išneštas skenduolis. 

Liuteris apsidairė, peržvelgė gatvę, paskui nutraukė 
medpalaikį nuo mašinos, ištempė pro garažo duris ir nuvilko 
į vidinį kiemą, kur niekas nematys. Net pasimėgavo mintimi, 
kaip čiuptų degtuką ir išvaduotų jį nuo vargų, tačiau tokioms 
ceremonijoms nebebuvo laiko. 

Laimė, Nora jau buvo išėjusi. Liuteris nutrepsėjo į na- 
mus ir vos neužgriuvo ant sienos, sukrautos iš dėžių. Dėžes 
ji buvo ištraukusi iš sandėlio — rūpestingai sužymėtas: nauji 
žaisliukai, seni žaisliukai, girlianda, lemputės eglei, lauko 
lemputės. Iš viso devynios dėžės, ir jam paskirtas nuospren- 
dis: iškraustyti jas ir papuošti eglę. Prireiktų kelių dienų. 

Kokią eglę?!. 

Ant sienos, prie telefono, Nora buvo pakabinusi raštelį 
su keturiomis draugų poromis, kuriems jis turėjo paskam- 
binti. Visi — labai artimi draugai, tokie, kuriems galėtum 
prisipažinti: „Klausyk, mums viskas susijaukė. Grįžta Bleira. 
Būk geras, nepyk ir ateik pas mus į vakarėlį“. 

Paskambins jiems vėliau. Tačiau buvo parašyta, kad 
padarytų tai tučtuojau. Taigi jis susuko Dženio ir Anės 
Leirdų numerį — tai turbūt seniausi jų draugai šiame 
mieste. Atsiliepė Dženis — šaukdamas, kad perrėktų baisų 
triukšmą. 

— Vaikaičiai! — pranešė. — Visi keturi. Gal turi vieną 
laisvą vietelę savo kruiziniam laive, senas bičiuli? 

Liuteris sugriežė dantimis, atpylė trumpą istoriją ir 
tada išspaudė pakvietimą. 

— Kaip apmaudu! — išrėkė Dženis. — Ji grįžta 
dabar? 

— Taigi. 

— Ir parsiveža vaikiną iš Peru? 

— Būtent taip. Tikras šokas. Gal, bičiuliai, galėtumėte 
mums padėti? 

— Atleisk, drauguži. Pas mus susirenka šeimyna iš 
penkių valstijų. 

— Oi, kviečiame ir juos. Mums reikia, kad būtų minia 
žmonių. 

— Palauk, pasitarsiu su Ane. 

Liuteris trenkė ragelį, pasižiūrėjo į devynias didžiules 
dėžes, ir staiga jam šovė mintis. Tikriausiai nekokia mintis, 
tačiau šiuo metu geros retai teaplanko. Jis nubėgo į garažą 
buvo prigrūstas mantos, o ant viršaus pririštos slidės. Iš ga- 
ražo su kuprine išniro Vesas Trogdonas, ruošdamasis įmesti 
ją vidun. Liuteris mikliai nužingsniavo per Bekerių pievelę 
ir sušuko: 

— Sveikas, Vesai! 

— Labas, Liuteri, — skubriai atsakė tas. — Linksmų 
Kalėdų. 

— Taip, ir tau linksmų. 

Jie susitiko už Trogdonų automobilio. Liuteris žinojo, 
kad turi paskubėti. 

— Klausyk, Vesai, pakliuvau į tokią keblią padėtį. 

— Liuteri, mes vėluojam. Jau prieš dvi valandas tu- 
rėjome būti kelyje, — nedidukas Trogdonas lakstė aplink 
mašiną taikydamasis su šautuvu į nematomą taikinį. 

— Tik vieną sekundėlę, — tarė Liuteris stengdamasis 
išlikti ramus, bet iš tiesų nepakęsdamas ir pačios minties, kad 
yra priverstas maldauti. — Prieš valandą paskambino Bleira. 
Grįžta namo šį vakarą. Man reikia eglutės. 

Įsitempęs ir skubrus Veso veidas atsipalaidavo, paskui 
nušvito šypsena. Tada jis nusijuokė. 

— Žinau, žinau, — įveiktas prisipažino Liuteris. 

— Ką veiksi su tuo įdegiu? — tarp juoko priepuolių 
pasiteiravo Vesas. 

— Gerai jau, gerai. Klausyk, Vesai, man reikia mede- 
lio. Jau nėra pirkti jokių eglučių. Ar negalėčiau pasiskolinti 
jūsiškės? 

Kažkur iš garažo šūktelėjo Trišė: 

— Vesai, kurgi tu? 

— Čia, lauke! — šūktelėjo tas atsakydamas. — Nori 
mano eglutės? 

— Taip, grąžinsiu, kol dar nebūsi grįžęs, prisiekiu. 

— Tai juokinga. 

— Taip, juokinga, bet nežinau, ką daryti. Visi kiti pa- 
tys švęs prie eglutės — šį vakarą ir rytoj. 

— Rimtai kalbi, ar ne? 

— Visiškai rimtai. Nagi, Vesai. 

Vesas išsitraukė iš kišenės raktų ryšulį ir atkabino vie- 
ną nuo garažo bei namų. 

— Tik nesakyk Trišei. 

— Prisiekiu, tikrai nesakysiu. 

— O jeigu sudaužysi kokį žaisliuką, tai mudviem — 
mirtis. 

— Ji niekuomet nesužinos, Vesai, pažadu tau. 

— Juokinga, pats žinai. 

— Tai kodėl aš nesijuokiu? 

Jie pakratė vienas kitam rankas, ir Liuteris nuskubėjo 
namo. Jau beveik pasiekė duris, kai į keliuką dviračiu įlėkė 
Spaikas Fromejeris: 

— Kas čia darosi? — užsipuolė tas. 

— Atsiprašau? — tarė Liuteris. 

— Tarp jūsų ir pono Trogdono. 

— Kodėl tau nepasirūpinus savo paties... — Liuteris 
prikando liežuvį ir suprato turįs galimybę. Šią akimirką jam 
reikėjo sąjungininkų, bet ne priešų, o Spaikas atsirado kaip 
tik po ranka. 

— Sveikas, Spaikai, drauguži, — šiltai tarė jis, — man 
truputį reikia pagalbos. 

— Koks reikalas? 

— Trogdonai išvažiuoja savaitei, ir aš pasaugosiu jų 
eglutę. 

— O kam? 

— Labai daug eglučių užsidega, ypač papuoštos lem- 
putėmis. Ponas Trogdonas jaudinasi, kad medelis per daug 
neįkaistų, todėl aš persinešiu ją į savo namus kelioms die- 
noms. 

— Tai tiesiog išjunkite lemputes. 

— Bet tie visi laidai, ir visa kita. Tikrai pavojinga. Gal 
galėtum man kiek padėti? Sumokėsiu keturiasdešimt žalių. 

— Keturiasdešimt žalių! Čia tai bent. 

— Mums reikės nedidelio vienračiuko. 

— Pasiskolinsiu iš Klemo. 

— Paskubėk. Ir niekam nesakyk. 

— Kodėl? 

— Toks reikalas, ir už tai moku, supratai? 

— Žinoma. Kaip pasakysite. 

Spaikas nulėkė vykdyti nurodymų. Liuteris giliai atsi- 

duso ir nužvelgė Hemloką iš kairės ir dešinės. Jį stebi daug 
akių, buvo tuo tikras — taip, kaip spoksojo jau kelias savaites. 
Kaipgi čia taip atsitiko, kad jis kaimynams tapo kažkokiu 
piktadariu? Kodėl taip sunku nors truputį pašokti pagal savo 
paties dūdelę — nors kartą per tiek metų? Daryti tai, ko nie- 
kas kitas nedrįsta? Kodėl taip pasipiktino visi tie žmonės, 
kuriuos jis pažinojo ir mėgo jau daug metų? 

Jis davė sau žodį, jog; nesvarbu, kad ir kas atsitiktų per 
artimiausias keletą valandų, tikrai tiek nesižemins, kad imtų 
maldauti kaimynų ateiti į vakaronę. Pirma, jie ir neateitų, nes 
jau suplanavę būti kažkur kitur. Antra, jis nesuteiksiąs jiems 


malonumo atsakyti „ne“. 

as jo skambutis buvo skirtas Albritonams — 
seniems draugams iš bažnyčios, jei važiuotum — valanda 
kelio. Liuteris išliejo, kas slegia širdį, ir kol baigė, Rilis Albri- 
tonas vis leipo iš juoko. 

— Čia Liuteris, — pasakė Rilis kažkam tolumoje, gal 
Dorisei. — Ką tik skambino Bleira. Ji šįvakar grįžta. 

Ir nuo tų žodžių Dorisė ar dar kas ėmė isteriškai kva- 
toti. 

Liuteris pasigailėjo skambinęs. 

— Būk geras, Rili, padėk, — meldė jis. — Ar negalė- 
tumėte, bičiuliai, užsukti? 

— Atleisk, drauguži. Einame vakarienės pas Makil- 
veinus. Jie mus pakvietė truputį anksčiau, žinai gi. 

— Gerai, — tarė Liuteris ir padėjo ragelį. 

Telefonas tuoj pat suskambo. Tai buvo Nora, kalbėjo 
taip įtemptai, kaip Liuteris dar niekuomet nebuvo gir- 
dėjęs. 


— Kur tu esi? — griežtai paklausė ji. 

— Na, esu virtuvėje. O tu kur? 

— Sėdžiu spūstyje prie prekybos centro. 

— Ko ten važiuoji? 

— Nes parduotuvių kvartale nebuvo kur statyti maši- 
nos, net įvažiuoti negalėjau. Nieko nenupirkau. Turi eglutę? 

— Taip, labai gražią. 

— Puoši? 

— Taip, nuotaikai palaikyti Peris Komas niūniuoja 
„Skamba vėl“, o aš siurbčioju trynių plaktinį ir tvarkau eglu- 
tę. O, kad tu būtum šalia... 

— Kam nors skambinai? 

— Taip, Leirdams ir Albritonams, nė vieni negali. 

— Aš skambinau Pinkertonams, Hartams, Meilonams 
ir Burklendams. Visi užsiėmę. Pitas Hartas nusijuokė tiesiai 
į akis, paršas. 

— Primušiu jį dėl tavęs, — į duris pabeldė Spaikas. — 
Turiu eiti tvarkytis. 

— Manau, geriau pradėk skambinti kaimynams, — 
pasakė Nora, o jos plyšavimas pritilo. 

— Kodėl? 

— Pakviesti. 

— Nė už ką pasaulyje, Nora. Dedu ragelį. 

— Iš Bleiros nė žodelio. 

— Ji lėktuve, Nora. Pasuk man vėliau. 

Spaiko pasiskolintasis vienratis buvo raudonas Radio 
Flyer, aiškiai matęs ir geresnių laikų. Metęs akį, Liuteris iš 
karto nusprendė, kad jis per mažas ir per senas, tačiau pasi- 
rinkimo nebuvo. 

— Aš eisiu pirmas, — paaiškino jis, tarsi tiksliai žino- 
tų, ką darąs. — Palauk penkias minutes, tada atvaryk vienra- 
tį. Tik kad niekas nematytų, gerai? 

— Kur mano keturiasdešimt žalių? 

Liuteris davė jam dvidešimt. 

— Pusė dabar, kita pusė — kai darbas bus padarytas. 

Jis įėjo į Trogdonų namus pro šonines garažo duris ir 
pirmąsyk, kiek galėjo prisiminti, pasijuto įsilaužėliu. Atida- 
rius namų duris kelias sekundes skambėjo signalizacija — tos 
sekundės truko tiek kankinamai ir ilgai, kad Liuteriui apmirė 
širdis ir prieš akis prabėgo visas jo gyvenimas bei karjera. Su- 
gautas, areštuotas, nuteistas, licencija atimta, išmestas iš Vi/io 
17 Beko, pažemintas. Paskui pypsėjimas nutilo, ir jis tik po 
kelių mirksnių tepajėgė atsipūsti. Skydelyje prie galinių durų 
švytėjo užrašas „Ramu“. 

Kokia netvarka. Visas namas — sąvartynas, visur pri- 
mėtyta šiukšlių, aiškus ženklas, kad vėl bus apsilankęs Olė 
Sankt Nikas. Trišė Trogdon prismaugtų vyrą, jei sužinotų, 
kad jis davęs Liuteriui raktus. Svetainėje jis stabtelėjo ir įsi- 
žiūrėjo į medelį. 

Hemloke visi žinojo, kad Irogdonai ne itin rūpinasi 
išpuošti eglutę. Jie leisdavo vaikams kabinti ką tik tie su- 
galvodavo. Čia buvo milijonai lempučių, pluoštai nederančių 
blizgalų, gausybė neskoningų senų žaisliukų, raudonų ir žalių 
varveklių, net virvelių nuo kukurūzų spragėsių maišiukų. 

„Nora mane nudobs“, — dingtelėjo Liuteriui, bet 
kito kelio nebuvo. Planas toks paprastas, kad turi pavyk- 
ti. Jis su Spaiku nuims dūžtamus žaisliukus ir girliandas, 
aišku, ir spragėsių liekanas, sudės viską ant minkštasuolio 
ir kėdžių, nepalietęs lempučių ištrauks eglutę iš namų, nu- 
vilks pas Liuterį ir papuoš tikrais žaisliukais. Vėliau, neilgai 
trukus, Liuteris (galbūt su tuo pačiu Spaiku) vėl ją nupuoš, 
perneš per gatvę, sukraus atgal Trogdonų šlamštą — ir visi 
bus laimingi. 

Pirmasis žaisliukas nukrito ir ištiško į šimtus šukelių. 
Pasirodė Spaikas. 

— Nieko nesudaužyk, — pasakė Liuteris šluodamas 
šukes. 

— Turėsime bėdos dėl šito? — pasiteiravo Spaikas. 

— Žinoma, ne. Dabar — prie darbo. Greičiau. 

Po dvidešimt minučių ant medelio nebeliko nieko 
dūžtama. Liuteris tarp nešvarių skalbinių rado purviną rank- 
šluostį ir, išsitiesęs ant pilvo, palindęs po medžiu, sugebėjo 
suvynioti į jį metalinį eglutės stovą. Spaikas buvo palinkęs 
virš jo ir vertė medelį pamažėliais tai į vieną, tai į kitą pusę. 
Liuteris keturpėsčias šiaip taip įstengė stumti medelį link 
Spaiko, — per medines grindis, virtuvės plyteles, siauru 
koridoriumi į skalbyklą, — kur šakelės braižė sienas ir klojo 
kelią sausais spygliais. 

— Daug prišiukšlinote, — paslaugiai ištarė Spaikas. 

— Sutvarkysiu vėliau, — pasakė Liuteris prakaituoda- 
mas tarsi bėgikas. 

Medis, žinoma, buvo platesnis nei garažo durys — 
kaip ir visi medžiai. Spaikas pritraukė vienratį. Liuteris nu- 
čiupo eglutę už kamieno, įsitempęs pakėlė, prakišo pro durų 
apačią, o paskui ir ją visą ištraukė. Kai eglutė saugiai stovėjo 
garaže, Liuteris sulaikė kvapą, atspyrė garažo duris ir išspau- 
dė šypseną Spaikui. 

— Kodėl jūs toks rudas? — pasidomėjo vaikas. 

Šypsena dingo. Liuteris prisiminė kruizą, į kurį nebe- 
pateks. Jis pasižiūrėjo į laikrodį — dvylika keturiasdešimt. 
Dvylika keturiasdešimt, o į vakarėlį nerasta dar nė vieno sve- 
čio, neparuošta jokio maisto, neiškeltas besmegenis, niekur 
neiškabinėta lempučių, nestovi eglutė — kol kas, bet ši — jau 
pakeliui. Tą akimirką viskas pasirodė beviltiška. 

„Negalima visko mesti, seni“. 

Liuteris vėl įsitempė ir pakėlė medelį. Spaikas pakišo 
vienratį, ir, žinoma, metalinis stovas buvo platesnis nei Radio 
Flyer. Tačiau Liuteris jį ištiesino, kad negriūtų, ir kurį laiką 
stebėjo. 

— Sėsk čia, — pasakė rodydamas į vietelę vienratyje 
po medžiu. — Prilaikysi, kad neapvirstų. Aš stumsiu. 

— Manote, šitaip pavyks? — nepatikliai paklausė 
Spaikas. 

Kitoje gatvės pusėje Nedas Bekeris svarstė savo rūpes- 
čius, kai staiga pastebėjo, jog nuo Trogdonų svetainės lango 
dingo eglutė. Praėjo penkios minutės, ir medelis vėl pasirodė 
neužsklęstame garaže, kur su juo grūmėsi vyriškis ir vaikas. 
Nedas geriau įsižiūrėjo ir atpažino Liuterį Krenką. Stebė- 
damas kiekvieną judesį, jis paskambino nešiojamu telefonu 
Voltui Šylui. 

— Labas, Voltai, čia Nedas. 

— Linksmų Kalėdų, Nedai. 

— Linksmų Kalėdų ir tau, Voltai. Stebiu Trogdonų 
namus ir, sakyčiau, Krenkas kuoktelėjo. 

— Kaip tai? 

— Vagia kalėdinę eglutę. 

Liuteris su Spaiku leidosi į kelionę Trogdonų keliu- 
ku, kuris vingiavo į plentą šiokiu tokiu nuolydžiu. Liuteris 
ėjo paskui karutį, prilaikydamas, leisdamas pamažu riedėti. 
Spaikas persigandęs laikėsi įsikirtęs kamieno. 
savo akimis, karštligiškai sumaigė policijos numerį. 

Atsiliepė budintis seržantas. 

— Taip, čia Voltas Šylas, iš Hemloko, keturiolika aš- 
tuoniasdešimt vienas. Vyksta apiplėšimas, štai šiuo metu. 

— Kur? 

— Čia pat, Hemloke, keturiolika aštuoniasdešimt trys. 
Matau viską, kas vyksta. Paskubėkite. 

Trogdono medelis pervažiavo skersai Hemloką, tiesiai 
prieš Bekerio namus, kur dabar vaizdą pro svetainės langą 
stebėjo Nedas, jo žmona Džudė ir uošvienė. Liuteris, įsikabi- 
nęs į rankeną, pasuko dešinėn ir ėmė stumtis namų link. 

Norėjo suskubti, kol niekas nepamatė, bet Spaikas 
nepaliovė prašęs neskubėti. Liuteris bijojo apsidairyti ir nė 
minutę neabejojo, kad neliks nepastebėtas. Kai jau beveik 
pasiekė savo keliuką, Spaikas ištarė: 

— Farai. 

Liuteris apsigręžė kaip tik tuo metu, kai vidury gatvės, 
visai pristabdęs, sustojo patrulių automobilis — su mirksin- 
čiais švyturėliais, tačiau be sirenos. Iššoko du karininkai, tarsi 
vykdytų SHAT operaciją. 

Liuteris pažino didžiapilvį Saliną, paskui — ir tą jau- 
nąjį Tryną, storasprandį. Tuos pačius, kurie bandė įsiūlyti 
kalendorius iš Labdaringosios policininkų asociacijos. 

— Sveiki, pone Krenkai, — kvailai šypsodamasis pa- 
sakė Salinas. 

— Sveiki. 

— Kur einate su tuo daiktu? — paklausė Trynas. 

— J savo namus, — atsakydamas Liuteris mostelėjo 
ranka. Jau buvo taip priartėjęs prie tikslo. 

— Gal galėtumėte ką nors paaiškinti? — tarė Salinas. 

— Taip. Vesas Trogdonas, štai ten gyvenąs, leido man 
pasiskolinti Kalėdoms eglutę. Jis prieš valandą išvažiavo, o 
mes su Spaiku tiesiog persivežame ją. 

— Spaiku? 


Liuteris apsigręžė ir pasižiūrėjo, kas darosi už nugaros, 

į vienračiuko vietelę, kur būta Spaiko. Šio nebėra — niekur 
Hemloke nesimatė. 

— Taip, su tokiu vaikigaliu iš ano gatvės galo. 

Voltas Šylas stebėjo viską įsitaisęs kėdėje už penkias- 
dešimt jardų, Bevė ilsėjosi, bent jau bandė taip daryti. Jis ėmė 
taip garsiai juoktis, kad ji net atėjo pažiūrėti, kas vyksta. 

— Prisitrauk kėdę, brangioji, sučiupom Krenką, va- 
giantį eglutę. 

Ir Bekeriai net kaukė iš juoko. 

— Mums buvo pranešta, kad šiuo metu vyksta apiplė- 
šimas, — pasakė Trynas. 

— Čia joks plėšimas. Kas jums paskambino? 

— Toks ponas Šylas. Kieno čia vienratis? 

— Nežinau. Spaiko. 

— "Tai jūs pavogėte ir šiuos ratukus? — paklausė Irynas. 

— Aš nieko nepavogiau. 

— Turite sutikti, pone Krenkai, kad viskas atrodo labai 
įtartinai, — tarė Salinas. 

Taip, esant normalioms aplinkybėms, Liuteris būtų 
priverstas pripažinti, kad visa scena truputėlį neįprasta. 
Tačiau sulig kiekviena minute Bleira vis labiau artėjo prie 
namų, ir laiko praeities apmąstymams nebuvo. 

— Visiškai ne, sere. Aš visuomet skolinuosi Trogdonų 
eglutę. 

— Geriau jau paimsime jus apklausti, — tarė Trynas 
ir atsikabino nuo diržo antrankius. Išvydęs sidabrines „apy- 
rankes“, Voltas Šylas atsidūrė ant grindų. Bekeriai vargiai 
bepajėgė kvėpuoti. 

O Liuteriui pakirto kojas. 

— Ką, jūs turbūt juokaujate? 

— Sėskitės į galą. 

Liuteris nugrimzdo užpakalinėje sėdynėje pirmą sykį 
gyvenime galvodamas apie savižudybę. Farai priekinėse 
sėdynėse plepėjo per radijo stotelę, kažką svarstydami apie 
vogtos nuosavybės savininkus. Signalinis švyturėlis vis dar 
sukosi, o Liuteris norėjo tiek daug pasakyti. „Paleiskite 
mane! Išjunkite tą prakeiktą lempą! Kitais metais nupirksiu 
dešimt tų kalendorių! Tik greičiau nušaukit mane!“ 

Jei Nora grįš namo dabar — paduos dokumentus sky- 
ryboms. 

Kerbio dvyniai, aštuonmečiai banditėliai, gyveno 
tolimajame Hemloko gale ir dėl kažin kokių priežasčių ėjo 
pro šalį. Jie priėjo prie automobilio, prie pat galinio lango, ir 
įsispoksojo tiesiai Liuteriui į akis, o tas susmego dar giliau. 
surėmė žvilgsnius į Liuterį, lyg šis būtų jų motinas nudai- 
gojęs. 

Atlėkė Spaikas, jam iš paskos — Vikas Fromejeris. 
Pareigūnai išlipo ir persimetė su juo keliais žodžiais, tada 
Trynas nuvijo vaikigalius ir paleido Liuterį iš mašinos. 

— Jis turi raktus, — kalbėjo Vikas, ir Liuteris tada 
prisiminė iš tiesų turįs raktus nuo Trogdono namų. Idiotas! 

— Pažįstu tuodu, — tęsė Fromejeris. — Nė joks čia 
plėšimas. 

Farai akimirką pasišnabždėjo, o Liuteris tuo metu 
stengėsi nekreipti dėmesio į Viko ir Spaiko žvilgsnius. Jis 
dairėsi aplinkui vos ne tikėdamasis išvysti, kaip parvažiuoja 
Nora ir gauna širdies smūgį. 


— O kaipgi eglutė? — paklausė Salinas Viko. 

— Jeigu jis sako, kad Trogdonas jam ją išnuomojo, 
vadinasi, tai tiesa. 

— Esate tikras? 

— Esu. 

— Gerai jau, gerai, — ištarė Salinas vis dar žvelgda- 
mas į Liuterį su tokia pašaipa, kaip į paskutinį nusikaltėlį. Jie 
lėtai sulipo į automobilį ir nuvažiavo. 

— Dėkui, — pasakė Liuteris. 

— Ką tu čia darai, Liuteri? — paklausė Vikas. 

— Skolinuosi jų eglutę. Spaikas man padeda ją per- 
gabenti. Eime, Spaikai. 

Daugiau niekieno netrukdomi Liuteris su Spaiku 
nustūmė medelį keliuku iki namų, paskui į garažą ir gero- 
kai pasistumdę visai gražiai įtaisė priešais svetainės langą. 
Per visą kelią barstydami sudžiūvusius spyglius, jie paliko 
raudonų ir žalių žaislinių varvekliukų ir net kukurūzų 
spragėsių šliūžę. 

— Išsiurbsiu paskui, — pasakė Liuteris. — Patikrin- 
kim, ar veiks lemputės. 

Suskambo telefonas. Tai buvo Nora, dar labiau supa- 
nikavusi nei prieš tai. 

— Nieko negaunu, Liuteri, nei kalakuto, nei kumpio, 
nei šokoladinių saldainių — nieko. Ir jokios gražios do- 
vanos. 

— Dovanų? Kam dar ieškai dovanų? 

— Juk Kalėdos, Liuteri. Ar paskambinai Jarberiams ir 
Friskiams? 

— Taip, — sumelavo jis, — tik buvo užimta. 

— Skambink, Liuteri, nes niekas neateis. Bandžiau 
pagauti Maktyrus, Morisus ir Vornerius, visi užsiėmę. Kaip 
eglutė? 

— Puošiu. 

— Paskambinsiu vėliau. 

Spaikas įjungė lemputes, ir eglutė atgijo. Jie užpuolė 
devynias žaisliukų dėžes visai nebesirūpindami, kur ką ka- 
binti. 

Iš kitos gatvės pusės pro binoklį juos stebėjo Voltas 
Šylas. 

A pasilypėjęs kopėčiomis ir pavojingai pa- 
sviręs eglutės link, viena ranka kabino stiklinį angelėlį, 
kita — pūkuotą elniuką, kai Liuteris išgirdo takeliu parrie- 
dant automobilį. Jis metė žvilgsnį pro langą ir pamatė, kaip į 
garažą čiuožia Noros Audi. 

— Tai Nora, — pasakė jis. Staigiai sumetė, kad Spaiko 
bendrininkavimas tvarkant eglutę jai turėtų likti nežinomas. 

— Spaikai, jau turi išeiti, tuojau pat, — pasakė jis. 

— Kodėl? 

— Darbas baigtas, vaikeli, štai tau likusioji dvidešim- 
tinė. Ačiū tau, ačiū. 

Liuteris padėjo jam nulipti kopėčiomis, įteikė pinigus 
ir palydėjo pro priekines duris. Kai Nora įžengė virtuvėn, 
Spaikas nulėkė laipteliais ir išnyko. 

— Iškraustyk mašiną, — sukomandavo ji. Nervai — 
jau ties riba, ir ji buvo bepratrūkstanti. 

— Kas atsitiko? — paklausė jis ir akimirksniu pasigai- 
lėjo prašnekęs. Buvo visiškai akivaizdu, kas atsitiko. 

Ji užvertė akis ir išsirėkė, paskui sukando dantis ir pa- 
kartojo: 

— Iškraustyk mašiną. 

Liuteris nustypino prie durų ir jau buvo beišeinąs, kai 
išgirdo: 

— Kokia bjauri eglė! 

Jis staigiai apsigręžė pasiryžęs mūšiui ir pasakė: 


— Nepatinka — neimk. 


— Raudonos lemputės? — nepatikliai paklausė ji. 


Trogdonas, teturėjęs vienintelį šių lempučių — raudonų 
spingsulių — vėrinį, buvo jį tvirtai apvyniojęs aplink ka- 
mieną. Liuteris pasvarstė, ar nenuėmus jo, bet būtų užtru- 
kęs visą valandą, tad jie su Spaiku tik pasistengė jį paslėpti 
po žaisliukais. Nora, žinoma, pastebėjo šią „grožybę“ dar iš 
virtuvės. 

Dabar ji tiesiog visa nosimi sulindo į eglę. 

— Raudonos lemputės? Niekada nekabindavome rau- 
donų lempučių. 

— Radau jas dėžėje, — pamelavo Liuteris. Jam tikrai 
nepatiko meluoti, tačiau jis žinojo, kad artimiausiomis die- 
nomis kitaip ir negalės. 

— Kurioje dėžėje? 

— Kaip tai „kurioje dėžėje?“ Mėčiau viską ant eglutės 
nežiūrom, kokią dėžę bepačiupęs, Nora. Dabar ne laikas 
jausmintis dėl eglutės. 

— Žali varvekliai? — nukabinusi vieną nuo eglutės 
pasakė ji. — Kur tu radai šį stagarą? 

— Nupirkau, paskutinį iš skautų, — iš dalies tiesa, ne- 


visiškas melas. 

dėžes ir nusprendė, kad yra svarbesnių dalykų, dėl kurių rei- 
kėtų jaudintis. 

— Be to, — neprotingai pridūrė Liuteris, — jei ir to- 
liau taip, tai kas gi ją matys? 

— Užsičiaupk ir iškraustyk mašiną. 

Ten buvo keturi maišai iš maisto parduotuvės, kurios 
Liuteris dar niekuomet nebuvo girdėjęs, trys pirkinių maišai 
su rankenėlėmis iš prekybos centro drabužių skyriaus, dėžė 
gaiviųjų gėrimų, dėžė geriamojo vandens ir baisių gėlių 
puokštė iš floristo, pagarsėjusio bjauriomis kainomis. Liu- 
terio finansininko smegenys jau norėjo suvesti nuostolius, 
tačiau jis persigalvojo. 

Kaip jis viską paaiškinsiąs savo biure? Visi jo sutaupyti 
pinigai — jau išmesti į balą. Be to, kruizas, į kurį jis neišvyko, 
bus grynas nuostolis, nes jis atsisakė pirkti kelionės draudi- 
mą. Finansinė katastrofa Liuteriui skausmingai žvelgė į akis, 
ir jis nieko negalėjo padaryti. 

— Pagavai Jarberius ir Friskius? — paklausė Nora 
stovėdama prie telefono ir įrėmusi ragelį į ausį. 

— Taip, jie negalės ateiti. 

— Iškraustyk tuos maisto maišus, — įsakė ji, pa- 
skui kreipėsi, priglaudusi ragelį: — Sju, čia Nora. Linksmų 
Kalėdų. Klausyk, mus čia ką tik ištiko didžiulė staigmena. 
Namo grįžta Bleira su savo sužadėtiniu, bus čia šį vakarą, 
ir mes blaškomės kaip išprotėję, stengdamiesi paskutinę 
akimirką suorganizuoti vakaronę, — pauzė. — Peru. Ma- 
nėme, kad nepasirodys iki kitų Kalėdų, — pauzė. — Taip, 
staigmena kaip reikiant, — pauzė. — Taip, su sužadėti- 
niu, — pauzė. — Jis gydytojas, — pauzė. — Jis iš kažkur, iš 


tenai, gal iš Peru, jie susipažino vos prieš kelias savaites ir 

jau tuokiasi, tai nėra reikalo aiškinti, koks čia šokas mums. 
Taigi šįvakar, — pauzė. 

Liuteris ištraukė aštuonis svarus rūkyto Oregono upė- 
takio, supakuoto į oro nepraleidžiantį storą celofaną, — vaiz- 
das buvo toks, kad ta žuvis sugauta prieš daugybę metų. 

— Atrodo, bus smagus vakarėlis, — kalbėjo Nora. — 
Gaila, kad negali ateiti. Taip, apkabinsiu Bleirą nuo tavęs. 
Linksmų Kalėdų, Sju, — ji padėjo ragelį ir giliai atsikvėpė. 
Nespėjęs išlaukti padorios minutės Liuteris paklausė: 

— Rūkytas upėtakis? 

— Buvo arba tai, arba šaldyta pica, — ji paleido 
atsakomąją ugnį Žžaibuodama akimis ir suspaudusi kumš- 
čius. — Parduotuvėse nebėra nei kalakuto, nei kumpio, o net 
jei ir būčiau radusi, jau nebūtų likę laiko juos iškepti. Taigi 
šitaip, Liuteri, gražuoli iš krantų smėlėtų, Kalėdoms bus rū- 
kytas upėtakis. 

Suskambo telefonas, ir Nora griebė ragelį. 

— Alio, taip, Emilija, kaip tu laikaisi? Ačiū, kad pa- 
skambinai. 

Liuteris niekaip negalėjo prisiminti nė vienos pažįs- 
tamos, vardu Emilija. Jis ištraukė trijų svarų čederio sūrio 
pakuotę, didžiulį gabalą vyniotinio su uogiene, sausainių 
dėžutes, padažą moliuskams ir tris dviejų dienų senumo šo- 
koladinius pyragus iš kepyklos, kurios Nora visada vengdavo. 
Ji toliau tarškėjo apie paskutinės akimirkos vakarėlį ir staiga 


šūktelėjo: 
+ — Gali ateiti! Nuostabu. Apie septintą, kasdieniais 
drabužiais, be jokių įsipareigojimų, — pauzė. — Tėvai? 


Žinoma, ir jie gali ateiti, kuo daugiau žmonių, tuo bus links- 
miau. Puiku, Emilija, netrukus pasimatysime, — ragelį pa- 


dėjo jau nebesišypsodama. 

— Kokia čia Emilija? 

— Emilija Andervud. 

Liuteris paleido iš rankų sausainių dėžutę. 

— Ne, — ištarė jis. 

Staiga ji tapo labai susirūpinusi ir ėmė kraustyti pa- 
skutinį maisto maišą. 

— Ne, Nora, — pasakė jis. — Pasakyk man, kad ne- 
kvietei Mičo Andervudo. Tik ne čia, ne į mūsų namus. Juk 
nekvietei, Nora, pasakyk! 

— Mums verkiant to reikia. 

— Tik jau ne šitaip verkiant. 

— Emilija man patinka. 

— Ji ragana, ir tu tai žinai. Tau ji patinka? Kada pa- 
skutinį kartą pietavai su ja ar pusryčiavai, ar gėrei kavą, ar dar 
ką nors drauge veikei? 

— Mums reikia liaudies, žmonių, Liuteri. 

— Didžiagerklis Mičas — ne žmogus, o pliurpalas. 
Griaudžiantis karšto oro viesulas. Žmonės slepiasi nuo An- 
dervudų, Nora. Kodėl tu?.. 

— Jie ateis. Dar pasakyk ačiū. 

— Jie ateina, nes niekas, būdamas sveiko proto, ne- 
kviestų jų į viešą susibūrimą. Jie visada laisvi. 

— Paduok man tą sūrį. 

— Tai pokštas, taip? 

— Jis gerai elgsis su Enrike. 

— Enrikė daugiau niekada nė kojos nekels į Ameriką, 
kai pabendraus su Andervudu. Jis visko nekenčia — miesto, 
valstijos, demokratų, respublikonų, nepriklausomųjų, švaraus 
oro — visko. Nuobodesnio žmogaus pasaulyje nėra. Įkauš, ir 


girdėsi jį net už dviejų kvartalų griaudėjant. 

— Nurimk, Liuteri. Jau padaryta. O gėrimai — tai ne- 
turėjau laiko nupirkti vyno. Tau teks važiuoti. 

— Nesitrauksiu iš savo saugių namų. 

— Ne, trauksiesi, ir nemačiau, kad besmegenis sto- 
vėtų. 

— Besmegenio nekelsiu. Aš apsisprendęs. 

— Ne, kelsi. 

Vėl suskambo telefonas, ir Nora čiupo ragelį. 

— Kas čia galėtų būti? — sumurmėjo Liuteris pats 
sau. — Nieko blogiau jau turbūt nebebus. 

— Bleira, — pasakė Nora. — Sveika, brangute. 

— Duok man telefoną, — toliau murmėjo Liute- 
ris. — Pasiųsiu juos atgal į Peru. 

— Jūs jau Atlantoje — puiku, — pasakė Nora, — pau- 
zė. — Mes verdame viską, ruošiamės vakarėliui, — pauzė. — 
Mes irgi labai susijaudinę, mieloji, negalime sulaukti, — pau- 
zė. — Žinoma, kepu karamelinį pyragą, tavo mėgstamiau- 
sią, — ji pažvelgė į Liuterį siaubo sklidinom akim. — Taip, 
brangute, šeštą būsime oro uoste. Myliu tave. 

Ji padėjo ragelį ir tarė: 

— Man reikia dviejų svarų karamelės ir stiklainio ze- 
fyrinio kremo. 

— Baigsiu puošti eglutę — reikia pakabinti dar kelis 
žaisliukus, — pasakė Liuteris. — Neisiu kautis su miniomis. 

Nora sekundę pakramtė nagą ir įvertino padėtį. Vadi- 
nasi, gimsta planas, turbūt — dargi labai išsamus. 

— Darykime šitaip, — pradėjo ji. — Iki keturių bai- 
giame puošti. Kiek laiko atims besmegenis? 

'. — Tris dienas. 
— Ketvirtą, paskutinįkart, nuvažiuosiu į miestą, o tu 

pastatysi ant stogo besmegenį. O tada pasiimsime telefonų 
knygą ir vėl paskambinsime visiems paeiliui. 

— Niekam nesakyk, kad ateis Andervudas. 

— Ša, Liuteri. | 

— Rūkytas upėtakis ir Mičas Andervudas. Tokio ren- 
ginio mieste dar nebuvo. 

Nora paleido Sinatros kalėdinį diską, ir dvidešimt mi- 
nučių Liuteris toliau kabino žaisliukus ant Trogdonų eglu- 
tės, o Nora dėliojo žvakes ir molinius Kalėdų Senelius, puošė 
židinį dirbtiniais bugieniais ir amalais. Ilgą laiką jie netarė 
vienas kitam nė žodžio, paskui Nora pralaužė ledus, pateikė 
tolesnius nurodymus: 

— Tos dėžės gali grįžti į palėpę. 

Iš visų dalykų, kurių Liuteris neapkentė per Ka- 
lėdas, turbūt visų bjauriausias — nešioti aukštyn žemyn 
dėžes ištraukiamomis palėpės kopėčiomis. Užlipi laiptais 
į antrą aukštą, prasispraudi siauru koridoriumi tarp dviejų 
miegamųjų, tada persidėlioji viską, kad pro palėpės angą, 
pasilypėjęs liaunomis kopėtėlėmis, praspraustum nejįma- 
nomai didelę dėžę. Ar žemyn, ar aukštyn — nesvarbu, tik 
stebuklas, kad per tuos metus jis dar nė karto rimtai ne- 
susižeidė. 

— O paskui imkis besmegenio, — karktelėjo ji tarsi 
admirolas. 

Ji rimtai prirėmė pastorių Žabriskį, ir tas galiausiai 
pasižadėjo pusvalandžiui užlėkti. Liuteris su grasinimais pa- 
skambino savo sekretorei, Doksei, ir ją tol mygė, kol ši sutiko 
užbėgti kelioms minutėms. Doksė buvo triskart ištekėjusi, 
šiuo metu nesusituokusi, bet visada turėdavo kokį neaiškų 
draugelį. Tuodu, dar pastorius Zabriskis su ponia pastoriene, 
dar Andervudų šeimynėlė — optimistiškai skaičiuojant, aš- 

tuoni Žmonės, jei visi sueitų vienu metu. Su Krenkais, Bleira 
ir Enrike — dvylika. 

Nuo to dvylikos Nora vėl vos neapsiverkė. Dvylika per 
Kūčias jų svetainėje atrodys kaip trys. 

Ji paskambino į dvi savo lankomiausias vyno krau- 
tuves. Viena buvo uždaryta, kita dirbsianti tik pusvalandį. 
Ketvirtą Nora išlėkė, apipylusi Liuterį nurodymų kruša, o 
šis tuomet jau rezgė slaptą mintį apie konjaką, išgėrimą 
rūsyje. 

IP is vos kelioms minutėms po Noros išvažiavi- 
mo suskambo telefonas. Liuteris griebė ragelį. Gal čia vėl 
Bleira. Pasakytų jai tiesą. Įkrėstų proto, kokia kvaila buvo ši 
staigmena paskutinę minutę, kokia savanaudiška. Užgautų 
ją, bet ji su tuo susitvarkytų. Besiruošiant vestuvėms jai kaip 
niekada reikės jų pagalbos. 

— Klausau! — riktelėjo jis. 

— Liuteri, čia Mičas Andervudas, — pasigirdo dude- 
nantis balsas, nuo kurio Liuteriui norėjosi galvą krosnin kišti. 

— Sveikas, Mičai. 

— Linksmų tau Kalėdų. Klausyk, žinai, ačiū už kvie- 
timą ir visa kita, bet mes jau nebeturim kur jus įsprausti, 
žmogeliai. Aibė tų kvietimų, žinai. 

Taip, taip, Andervudai — kiekvienų pirmajame sąraše. 
Žmonės prašyte prašosi nepakenčiamų Mičo tiradų apie tur- 
to mokesčius ir administracinį perskirstymą. 

— Na, iš tiesų labai gaila, Mičai, — pasakė Liute- 
ris. — Gal kitais metais. 

— Žinoma, paskambinkit. 

— Linksmų Kalėdų, Mičai. 

Iš surinktų dvylikos liko tik aštuoni, o jo laukė ir dau- 
giau išdavysčių. Dar Liuteriui nė žingsnio nežengus, telefo- 
nas vėl suskambo. 

— Pone Krenkai, čia aš, Doksė, — pasigirdo iš pasku- 
tiniųjų spaudžiamas balselis. 

— Labas, Dokse. 

— Apgailestauju dėl jūsų kruizo ir viso kito. 

— Jau sakei. 

— Taip, klausykit, dar kai kas paaiškėjo. Tas vaikinas, su 
kuriuo susitikinėju, ruošėsi padaryti man staigmeną — nu- 
sivesti vakarienės į Odadirbių rūmus. Šampanas, ikrai ir taip 
toliau. Jis užsakė prieš mėnesį, tikrai negaliu jam atsakyti. 

— Žinoma, negali, Dokse. 

— Užsakė limuziną, viską. Tikras meilutis. 

— Aišku, Dokse, aišku. 

— Niekaip negalėsime pas jus ateiti, bet labai norėčiau 
pamatyti Bleirą. 

Bleiros nebuvo vieną mėnesį. Doksė nebuvo jos ma- 
čiusi jau dvejus metus. 

— Aš jai perduosiu. 

— Atsiprašau, pone Krenkai. 

— Nieko tokio. 

Beliko šeši. Trys Krenkai, plius Enrikė ir pastorius 
Zabriskis su Žmona. Jis buvo beskambinąs Norai pranešti 
liūdnų žinių, bet kam ją jaudinti? Vargšelė išvažiavusi, verčia- 
si per galvą. Kam ją virkdyti? Kam duoti jai dar vieną dingstį 
širsti, kad iš puikios jo minties teišėjo šnipštas? 

Dar kiek, ir Liuteris jautė neatsilaikysiąs truktelėt 
konjako, nors ir nebūtų galėjęs sau šito pripažinti. 

Spaikas Fromejeris išpyškina viską, ką matęs ir girdė- 
jęs. Turint kišenėje keturiasdešimt žalių ir aplink sklandant 
vis silpstančiai priesaikai tylėti, jam iš pradžių nesinorėjo 
nieko sakyti. Bet visas Hemlokas buvo sujudęs. Viko, tėvo, 
kiek pabakintas, jis viską išklojo. 

Papasakojo, kaip jam buvo sumokėta už pagalbą iš- 
traukti eglutę iš Trogdono namų, kaip padėjęs ponui Krenkui 
pastatyti tą medelį jo svetainėje, paskui abu tiesiog sumėtę 
ant jos žaisliukus ir lemputes, kaip ponas Krenkas vis trynėsi 
aplink telefoną ir skambinėjo visiems, kaip jis prisiklausęs 
iki soties, kad suprastų, jog Krenkai paskutinę minutę ruošia 
Kūčių vakarėlį, bet niekas nenori ateiti. Vakaronės priežas- 
ties jis negalėjęs nustatyti, nei to, kodėl tokia skuba — nes 
pirmiausia ponas Krenkas kalbėjęs telefonu virtuvėje, ir kuo 
tyliau. Ponia Krenk laksčiusi su įpareigojimais ir skambinusi 
kas dešimt minučių. 

Ten, pas Krenkus, padėtis labai įtempta, pasak Spaiko. 

Vikas pasuko Nedui Bekeriui, kurį buvo perspėjęs 
Voltas Šylas, ir netrukus visas trejetas telefonu surengė kon- 
ferenciją Voltui ir Nedui įdėmiai stebint Krenko namus. 

— Ji vėl paskubom išvažiavo, — raportavo Voltas. — 
Niekada dar nemačiau, kad Nora lėktų tokiu greičiu. 

— Kur Liuteris? — paklausė Fromejeris. 

— Vis dar viduje, — atsakė Voltas. — Atrodo, baigė 
krapštytis su eglute. Turiu pasakyti, pas Trogdonus ji man 
atrodė gražiau. 


— Kažkas ten vyksta, — pasakė Nedas Bekeris. 

Nora pirkinių vežimėlyje turėjo dėžę vyno: šešis bute- 
lius raudonojo ir šešis baltojo, nors nebuvo tikra, kam perka 
tiek daug. Kas gi pagaliau šitiek išgers? Gal ji pati. Dar bran- 
gių dalykų prisikrovė. Norėjo, kad Liuteris pasiustų gavęs 
sąskaitą. Ruošėsi sutaupyti visus tuos pinigus per Kalėdas, o 
dabar, žiūrėk, kokia košė. 

Pardavėjas uždarinėjo vyninės prekylangi ir ruošėsi 
rakinti duris. Vieniša kasininkė skubiai trumpino paskutinių 
klientų eilę. Prieš Norą buvo trys žmonės, už jos — vienas. 
Palto kišenėje suskambo mobilusis. 

— Klausau, — pusiaušnibžda atsiliepė ji. 

— Nora, čia Dagas Zabriskis. £ 

— Sveiki, Tėve, — ištarė ji, ir pasidarė silpna. Išdavė 
jo balsas. 

— Mes čia turime šiokių tokių problemėlių, — liūdnai 
pradėjo jis. — Žinai, tipiškas Kūčių chaosas, visi laksto kaip 
patrakę. Dar užsuko Betės tetulė iš Toledo, visai netikėtai, ir 
viską dar labiau apsunkino. Bijau, kad negalėsime užbėgti ir 
šįvakar pasimatyti su Bleira. 

Kalbėjo taip, lyg nebūtų matęs Bleiros jau daug metų. 

— Kaip gaila, — tesugebėjo išspausti Nora beveik nė 
trupučio neapgailestaudama. Jai norėjosi vienu metu ir keik- 
tis, ir verkti. — Kada nors kitą kartą. 

— "Tai nieko tokio, ar ne? 

— Nieko tokio, Tėve. 

Atsilabino vienas kitam palinkėję linksmų Kalėdų bei 
visa kita, ir Nora prikando virpančią lūpą. Sumokėjo už vyną, 
paskui pusę mylios tempė jį iki mašinos, žengė sunkiai, tarsi 
akmenis vilkdama, mintyse — vien dygūs priekaištai savo 

vyrui. Nulėkė iki Krogerio, per minią prasibrovė į vidų ir nu- 
sliūkino palei lentynas ieškodama karamelės. 

Paskambino Liuteriui, bet tas neatsakė. Geriau jau 
dabar būtų ant stogo. 

Jie susitiko prie Žemės riešutų sviesto, abu tuo pat 
metu pastebėję vienas kitą. Ji pažino raudonų plaukų kupetą, 
žilstelėjusią ugninę barzdą ir nedidelius juodus apvalius aki- 
nius, tačiau niekaip negalėjo prisiminti jo vardo. O jis tuojau 
sumojo: 

— Linksmų Kalėdų, Nora. 

— Linksmų Kalėdų ir jums, — atsakė ji skubiai ir šil- 
tai nusišypsojo. Kažkas bloga nutikę jam su žmona — arba 
mirė nuo kokios ligos, arba pabėgo su jaunesniu. Prieš kele- 
rius metus jie buvo susitikę iškilmingame pokylyje — prisi- 
minė ji. Vėliau ji išgirdo apie jo žmoną. Koks jo vardas? Gal 
dirba universitete? Gerai apsirengęs — megztinis po dailiu 
neperlyjamu apsiaustu. 

— Kodėl taip skubate? — paklausė jis. Pats nešėsi 
tuščią krepšį. 

— Ai, žinote, pritrūko paskutinę minutę. O jūs? — jai 
kilo įspūdis, kad jis išvis nieko neveikia, išėjo į parduotuves 
drauge su visais vien kad išeitų, jis, matyt, vienišas. 

Kas, po galais, nutikę jo žmonai? 

Gedulo juostelės nematyti. 

— Prireikė kelių dalykėlių. Ryt — dideli pietūs, a? — 
paklausė jis žiūrėdamas į riešutų sviestą. 

— Tiesą sakant, šįvakar. Iš Pietų Amerikos grįžta duk- 
tė, tai skubiai ruošiamės nedideliam vakarėliui. 

— Bleira? 

— Taip. 

Jis pažįsta Bleirą! 


Kalėdų nebus 


Tarsi šokdama nuo uolos, Nora instinktyviai pasakė: 

— Gal užvažiuotumėte trumpam? 

— Tikrai kviečiate? 

— Taip, žinoma, galima užeiti ir greitai išeiti. Bus 
daug žmonių, daug skanaus maisto — pagalvojo apie rūkytą 
upėtakį ir norėjo užsičiaupti. Žinoma, akimirksniu prisimins 
ir jo vardą. 

— Kokiu metu? — paklausė jis aiškiai apsidžiaugęs. 

— Kuo anksčiau, tuo geriau. Na, tarkim, apie septynias. 

Jis žvilgtelėjo į laikrodį. 

— Vos už dviejų valandų. 

Dvi valandos! Nora turėjo laikrodį, tačiau, išgirdus iš 
kito, pasidarė baisu. Dvi valandos! 

— Oi, jau reikia bėgti, — pasakė ji... 

— Gyvenate Hemloke? — pasiteiravo jis. 

— Taip. 1478-ame name. 

Kas tas žmogus? 

Ji spruko tolyn beveik melsdamasi, kad tik kaip nors iš 
atminties iškiltų jo vardas. Rado karamelės, zefyrinio kremo 
ir paplotėlių pyragui. 

Prie greitosios kasos — perkantiems mažiau nei de- 
šimt daiktų — eilė buvo nusidriekusi iki pat šaldytuvų. Nora 
stojo drauge su kitais, beveik nematydama kasininkės, visai 
nenorėdama žiūrėti į laikrodį, svyruodama ant bedugnės 
krašto: jos laukė visiška ir nenusakomai klaiki kapituliacija. 

T laukė kuo ilgiau, nors neturėjo nė sekun- 
dės laisvo laiko. Netrukus, pusę šešių, sutems, ir pašėlusią 
akimirką jis stengėsi atsikratyti kvailos minties kelti senąjį 
besmegenį prisidengus tamsa. Nieko neišeis, ir jis tai žinojo, 
tačiau buvo sunku išlikti racionaliam. 

Kelias akimirkas sugaišo planuodamas. Būtinai teks 
atakuoti iš vidinio kiemo — nė už ką pasaulyje jis neleis Voltui 
Šylui, Vikui Fromejeriui nei kam kitam stebėti, kaip jis dirba. 

Liuteris išvilko besmegenį iš rūsio nei jo nepažeidęs, 
nei pats nesusižeidęs, tačiau iki kiemo nusigavo baisiai keik- 
damasis. Iš palėpės išsitraukė kopėčias. Kol kas jo niekas ne- 
pastebėjo, bent jam taip atrodė. 

Stogas buvo drėgnas, su viena kita ledo dėme. Ir 
dar — viršuje buvo Žymiai šalčiau. Prisirišęs prie juosmens 
ketvirčio colio nailoninę virvę, Liuteris kaip katė, persigan- 
dęs, kabarojosi aukštyn bituminėmis čerpėmis, kol pasiekė 
kraigą. Žvilgtelėjo per viršų į kitą stogo pusę — tiesiai prieš 
jį, apačioje, — Šylai. 

Užmetė virvę aplink kaminą, paskui kelis colius pa- 
slinko žemyn, atgal, kol pasiekė ledo dėmę ir slystelėjo dvi 
pėdas. Susigriebęs luktelėjo, kol vėl ims plakti širdis. Su siau- 
bu pažvelgė žemyn. Jei nutiks tokia tragedija ir jis kris, tai 
trumpai palėks laisvu kritimu ir trenksis žemėn į metalinės 
kiemo furnitūros, įtaisytos į kietas plytas, tarpą. Mirtis ne- 
bus staigi, ne, pone. Jis kentės, ir jeigu nemirs, bus susilaužęs 
sprandą arba liks pažeistos smegenys. 

Kaip be galo kvaila. Penkiasdešimt ketverių metų vy- 
riškis, o leidžiasi į štai tokius žaidimus. 

Pats baisiausias numeris — užkelti ant viršaus kopė- 
čias; tai jis sugebėjo padaryti suleidęs nagus į čerpes ir kart- 
kartėmis viena koja vis atsispirdamas į stogo lietvamzdį. Vėl 
atsidūręs ant žemės, jis giliai atsikvėpė ir pasveikino pats save 
sėkmingai nukakusį ir grįžusį iš aukštybių. 

Besmegenis buvo iš keturių dalių: plati apvali apa- 
čia, paskui — dar vienas rutulys, toliau — liemuo su viena 
mojuojančia ranka, o kita įremta į šoną, paskui — besi- 
šypsanti galva, traukianti kukurūzų burbuolės pypkę ir 
apvožta juodu cilindru. Liuteris niurzgėdamas surinko tas 
dalis, sustatė tą prakeiktąjį besmegenį, vieną kiton sugrūdęs 
plastmasines detales. Į vidurinę dalį įsuko lempą, įjungė 
į aštuoniasdešimt pėdų ilgintuvą, apvyniojo besmegeniui 
apie juosmenį virvę ir pastatė iš karto taip, kaip bus tem- 
piamas viršun. 

Buvo be penkiolikos penkios. Duktė su naujuoju su- 
žadėtiniu pasieks žemę po vienos valandos ir penkiolikos 
minučių. Nuvažiuoti į oro uostą reikia dvidešimt minučių, 
dar pridėk mašinai pastatyti, pasiekti autobusu sales, nueiti, 


prasistumti, prasibrauti. 

Liuteris jau norėjo pasiduoti ir griebtis konjako bu- 
telio. 

Bet jis tvirtai apsuko virvę aplink kaminą, ir besmege- 
nis ėmė kilti. Jis lipo kopėčiomis drauge su juo, perkėlė per 
lataką, ant čerpių. Liuteris trukteli — besmegenis truputį 
pakyla. Jis — tik keturiasdešimt svarų kieto plastiko, tačiau 
netrukus ėmė atrodyti daug sunkesnis. Pamažu, šonas prie 
šono, jie abu kopė aukštyn: Liuteris — visomis keturiomis, 
besmegenis — colis po colio slinkdamas nugara. 

Tik šiokia tokia prieblanda, ir daugiau jokios paguodos 
iš dangaus. Kai juodu pasieks kraigą, Liuteris taps matomas. 
Teks atsistoti besitąsant su tuo besmegeniu ir betvirtinant 
jį prie kamino priekio, o kai jau viskas atsidurs savo vietose, 
reikės uždegti dviejų šimtų vatų lempą, ir senasis besmegenis 
įsilies į keturiasdešimt vieno kompaniono bendriją, o visas 
Hemlokas sužinos, kad Liuteris pasidavė. Taigi jis stabtelėjo 
akimirką prie pat kraigo ir bandė įsiteigti, kad jam visai ne- 
svarbu, ką sakys ar galvos kaimynai. Jis pagriebė besmegenį 
laikančią virvę, atsirėmė nugara į stogą, pažvelgė į debesis 
virš galvos ir pajuto, kad prakaituoja ir šąla. Jie juoksis, kikens 
ir daugybę metų seks istoriją, kaip Liuteris bandė išvengti 
Kalėdų, o jisai pats taps pašaipos taikiniu, tačiau koks gi iš 
tikrųjų skirtumas? 

Bleira bus laiminga, Enrikė pamatys tikras amerikie- 
tiškas Kalėdas, Nora, tikėkimės, bus nuraminta. 

Tada jis pagalvojo apie Islandijos princesę, rytoj iš- 
plauksiančią iš Majamio be dviejų keleivių ir trauksiančią 
link paplūdimių ir salų, taip viliojusių Liuterį. 

Jam pasidarė taip blogai, kad vos neapsivėmė. 

Voltas Šylas buvo virtuvėje, kur Bevė baigė ruošti py- 
ragą, ir tiesiog iš įpročio nuėjo prie lango pasižiūrėti į Krenkų 

namus. Iš pradžių — nieko, o paskui sustingo. Virš stogo, 
prie kamino, išvydo Liuterio akis, po to — lėtai kylantį juodą 
besmegenio cilindrą, netrukus — veidą. 

— Beve! — sucypė jis. 

Liuteris įsiręžęs atsistojo, skubiai apsidairė tarsi koks 
plėšikas, prisirišo prie kamino ir tada ėmė traukti besme- 
genį. 

— Turbūt juokauji, — pasakė Bevė šluostydamasi ran- 
kas. Voltas taip kvatojo, kad nieko negalėjo ištarti. Jis čiupo 
telefoną skambinti Fromejeriui ir Bekeriui. 

Kai besmegenis pasirodė visas, Liuteris atsargiai pri- 
stūmė jį prie kamino iš priekio, ten, kur ir norėjo jį pastatyti. 
Planas — kaip nors jį čia trupučiuką išlaikyti, kol apvynios 
dviejų colių pločio brezento juostą apie palyginti storą vi- 
duriniąją dalį ir tvirtai pririš prie kamino. Visai kaip pernai. 
Tuomet šitaip pririštas laikėsi labai gerai. 

Vikas Fromejeris nulėkė į rūsį, kur vaikai žiūrėjo ka- 
lėdinį filmą. 

— Ponas Krenkas kelia besmegenį. Vaikai, eikite pa- 
žiūrėti, tik būkite ant šaligatvio. 

Rūsys ištuštėjo. 

Iš gatvės pusės ant stogo buvo prišalęs ledo lopas — už 
kelių colių nuo Liuterio, ir jis to nematė. Pastatęs į vietą 
besmegenį, bet dar jo nepritvirtinęs, vargdamas su nailono 
virve, kad ją atsirištų, stengdamasis gerai pritvirtinti elektros 
ilgintuvą ir juostą prie kamino bei ruošdamasis atlikti kone 
pavojingiausią veiksmą per visą šį dalyką, jis išgirdo apačioje 
balsus. Ir kai pasisuko pasižiūrėti, kas jį stebi, neapdairiai už- 
lipo ant ledo prie pat kraigo, ir viskas čiūžtelėjo. 

 Besmegenis persivertė ir dingo kūliais risdamasis per 
stogą niekieno nelaikomas: nei virvių, nei laido, nei juos- 

tų — nieko. Liuteris buvo čia pat už jo, tačiau, laimė, įsiraiz- 
gė į visus tuos raišalus. Slysdamas žemyn galva stačiu stogo 
šlaitu ir rėkdamas taip garsiai, kad ir Voltas su Beve galėjo 
girdėti būdami viduje, Liuteris kaip sniego griūtis lėkė tiesiai 
mirčiai į nasrus. 

Vėliau — tik jis, žinoma, niekam nesakys — jam at- 
minty su visom smulkmenom bus išlikęs visas šis kritimas. 
Akivaizdu, kad stogo pusėje nuo gatvės buvo daugiau ledo 
nei matomoje iš kiemo, ir užlipęs ant tos čiuožynės jis pasi- 
juto tarsi ledo ritulys. Gerai prisiminė, kaip lėkė nuo stogo 
žemyn galva betoninio keliuko link. Ir dar prisiminė išgir- 
dęs, tik nepamatė, kaip kažkur netoliese sudužo besmegenis. 
Tada — veriantis skausmas ir kritimas nutrūko: skausmas 
ties kulkšnimis, kai virvė ir ilgintuvas staiga baigė vyniotis. 
Ant jų ir pakibo vargšas Liuteris, tačiau neabejotinai tai ir 
išgelbėjo jam gyvybę. 

Stebėti, kaip kniūbščias Liuteris šauna stogu že- 
myn, — matyt, stengdamasis sugauti šokinėjantį besmege- 
nį, — Voltas Šylas daugiau nebepajėgė. Vos neplyšo iš juoko, 
kol susirietė susiėmęs pilvą. Bevė stebėjo pašiurpusi. 

— Nutilk, Voltai! — suriko ji, paskui: — Daryk ką 
nors! — Liuteriui pakibus ir besisukaliojant galva virš be- 
tono, kojom arti latako. 

Liuteris bejėgiškai lingavo ir sukiojosi virš keliuko. Po 
kelių apsisukimų virvė standžiai susivijo su ilgintuvu ir liovė- 
si sukusis. Jam pasidarė bloga, ir jis akimirką užsimerkė. Kaip 
vemti, kai kybai žemyn galva?.. 

Voltas surinko 911. Pranešė, kad Hemloke susižeidė ir 
galbūt miršta žmogus, todėl reikia tuoj pat išsiųsti gelbėtojus. 
Tada išlėkė iš namų, per gatvę, kur po ore sustingusiu Liute- 
riu buvo susirinkę Fromejerio vaikai. Vikas Fromejeris — te- 

kinom, nuo Liuterio jį skyrė jau tik du namai, o gretimais pro 
duris vertėsi visas Bekerių klanas. 

— Vargšas besmegenis, — išgirdo Liuteris vieną vaiką 
sakant. 

„Vargšas besmegenis, šūdžiau“, — norėjo anam atrėžti 
pats Liuteris. 

Nailoninė virvė apsimazgiusi pjovė kulkšnį. Jis bijojo 
pakrutėti, nes atrodė, kad virvė pamažiukais tįsta. Jis vis dar 
laikėsi pakibęs per aštuonias pėdas nuo žemės, ir kritimas 
būtų baigęsis katastrofiškai. Liuteris bandė kvėpuoti ir su- 
telkti nuovoką. Išgirdo triukšmingai artėjant Fromejerį. „Bū- 
kit geri, nušaukite mane“. 

— Liuteri, tau viskas gerai? — klausė Fromejeris. 

— Puikiai, Vikai, ačiū. Kaip tau? — Liuteris vėl ėmė 
suktis — pamažiukais, lėtai gręžiodamasis vėjuje. Netrukus 
jis apsisuko aplink savo ašį ir vėl atsigręžė į gatvę, akis į akį su 
kaimynais, kuriuos dabar mažiausiai tenorėjo matyti. 

— Atneškite kopėčias, — pasakė kažkuris. 

— Ar jam čia apie kojas elektros laidas? — paklausė 
kažkas kitas. 

— Kurgi pririšta virvė? — susirūpino dar vienas. Visi 
balsai buvo pažįstami, bet Liuteris negalėjo jų atskirti. 

— Paskambinau devyni vienuolika, — išgirdo kalbant 
Voltą Šylą. 

— Dėkui, Voltai, — garsiai pasakė Liuteris kažkam, 
miniai. O pats vėl pasisuko į namą. 

— Man atrodo, besmegenis negyvas, — sumurmėjo 
vienas paaugliukas kitam. 

Kabodamas tenai, laukdamas mirties, — laukdamas, 


kol virvė išslys ir galutinai pasileis, tada — trenksis Že- 


149 


John Srisham 


150 


mėn, — Liuteris, naujai atgavęs įkarštį, ėmė nekęsti Kalėdų. 
Tik pažiūrėkite, ką iš jo padarė tos Kalėdos. 

Viskas per tas Kalėdas. 

Nekentė ir savo kaimynų, visų jų — ir jaunų, ir senų. 
Jie dešimtimis dabar būrėsi ant jo keliuko, jis girdėjo juos 
renkantis ir lėtai sukdamasis vis pastebėdavo atbėgant ir dar 
daugiau pasižiūrėti šio reginio. 

Virvė ir laidas kažkur viršuje pokštelėjo ir nutrūko, ir 
Liuteris krito dar šešis colius, kol vėl pakibo. Minia aiktelė- 
jo — be abejo, kai kurie jau norėjo ploti. 

Fromejeris amsėjo įsakymus, sakytum, su tokiomis si- 
tuacijomis susiduria kasdien. Atsirado dvejos kopėčios, jos 
buvo pastatytos abipus Liuterio. Iš kiemo pusės riktelėjo 
Nedas Bekeris — radęs, už ko laikąsis elektros laidas su nai- 
lono virve, ir, sprendžiant iš jo begalinės patirties, ilgai šitaip 
nesilaikysią. 

— Ar buvai įjungęs ilgintuvą? — paklausė Frome- 
jeris. 

— Ne, — atsakė Liuteris. 

— Nuleisime tave žemyn, gerai? 

— Taip, prašyčiau. 

Vienomis kopėčiomis užlipo Fromejeris, kitomis — 
Nedas Bekeris. Liuteris žinojo, kad apačioje — Sveidas Ke- 
ras, taip pat ir Ralfas Brikslis, Džonas Goldis bei dar keletas 
vyresnių gatvės berniukų. 

„Mano gyvybė — jų rankose“, — tarė sau Liuteris ir 
užsimerkė. Jis svėrė šimtą septyniasdešimt keturis svarus, 
vienuolika numetęs prieš kruizą, ir buvo gana rimtai susirū- 
pinęs, kaipgi jie iš tikrųjų jį atriš, o paskui nuleis ant žemės. 
Gelbėtojai buvo pagyvenę vyrai, kurie jei ir paprakaituoda- 
vo, tai tik golfo aikštelėje. Tikrai ne sunkumus kilnodami. 

Sveidas Keras buvo trapus vegetaras, vargiai bepakeliantis 
laikraštį, o dabar ir jis stovi po Liuteriu vildamasis padėti jį 
nuleisti ant Žemės. 

— Kokį turi planą, Vikai? — paklausė Liuteris. Buvo 
sunku kalbėti pakibusiam. Nuo žemės traukos visas kraujas 
suplūdo galvon, ir jis pulsavo. 

Vikas padvejojo. Iš tikrųjų jie neturi plano. 

Liuteris nematė tiesiai po juo stovinčio vyrų būrio, 
kuris bet kokiu atveju neleistų nukristi tiesiasi ant žemės. 

O išgirdo Liuteris du dalykus. Pirma, kažkas pasakė: 

— Ten Nora! 


O tada pasigirdo sirenos. 


152 


AVIII 


2 prasiskyrė, kad leistų pravažiuoti greitajai. 
Ši sustojo už dešimt pėdų nuo kopėčių, nuo vyriškio, ka- 
bančio už kojų, ir jo būsimųjų gelbėtojų. Iššoko du medikai 
ir gaisrininkas, nukėlė kopėčias, nuvarė Fromejerį su visa jo 
kariauna, paskui vienas jų rūpestingai po ponu Krenku pa- 
varė greitosios automobilį. 

— Liuteri, ką tu ten darai? — lėkdama per minią su- 
riko Nora. 

— O į ką tai panašu? — atrėžė jis, ir galva sutvinkčiojo 
dar smarkiau. 

— Tau viskas gerai? 

— Nuostabu. 

Medikai ir gaisrininkas užsilipo ant mašinos stogo, 
greitai Liuterį kilstelėjo, atpainiojo laidą, susiraizgiusį su 
virve, paskui palengvėle nuleido ir jį patį. Keletas žmonių 
paplojo, bet dauguma nerodė susidomėjimo. 

Medikai patikrino Liuterio būklę, tada nuleido ant že- 


mės ir nunešė prie mašinos paskuigalio, kur buvo atidarytos 

durys. Kojos Liuteriui buvo nutirpusios, jis negalėjo atsistoti. 
Visas drebėjo, todėl vienas medikas užmetė ant jo du oran- 
žinius apklotus. Sėdėdamas ten, greitukės gale, ir žiūrėdamas 
] gatvę bei stengdamasis nekreipti dėmesio į besilinksmi- 
nančią žioplių minią, be abejo, dėl to, kad jis — pažemintas, 
Liuteris jautė tik palengvėjimą. Kristi žemyn galva nuo stogo 
teko trumpai, bet siaubo patyrė per akis. Laimė, dabar jis 
visiškai atgavęs sąmonę. 

Tegu sau spokso, tegu žiopso. Jam pernelyg skauda, 
kad kreiptų į juos dėmesį. 

Priėjo Nora jo apžiūrėti. Ji pažino gaisrininką Kistlerį 
ir gydytoją Kendalį — tai buvo tie patys šaunūs jaunuoliai, 
prieš keletą savaičių užėję parduoti vaisinių sausainių savo 
labdaros fondui. Ji padėkojo jiems, kad išgelbėjo vyrą. 

— Norite į ligoninę? — paklausė Kendalis. 

— Tik dėl viso pikto, — pasakė Kistleris. 

— Ne, ačiū, — atsakė Liuteris kalendamas danti- 
mis. — Niekas nelūžo, — nors tą akimirką atrodė, kad jis 
sulūžęs visas. 

Skubiai atlėkė policijos automobilis, sustojo gatvėje ir, 
aišku, neišjungė švyturėlio. Pasidairyti, kas vyksta, per minią 
atbrido Trynas su Salinu. 

Fromejeris, Bekeris, Keras, Šylas, Brikslis, Kropas, 
Goldis, Belingtonas — visi susibūrė aplink Liuterį ir Norą. 
Su jais buvo ir Spaikas. Liuteriui ten besėdint, besiglostant 
sužeidimus ir atsakinėjant į banalius uniformuotųjų berniu- 
kų klausimus, kad geriau matytų, aplink susigrūdo beveik 
visas Hemlokas. 

Vos sugromuliavęs reikalo esmę, Salinas gana garsiai 
paklausė: 

— Besmegenis? Maniau, jūs, pone Krenkai, šiemet 


153 


John Srisham 


154 


Kalėdų nešvęsite. Iš pradžių skolinatės eglę, dabar štai toks 
reikaliukas. 

— Kas atsitiko, Liuteri? — šūktelėjo Fromejeris. Tai 
buvo viešumai skirtas klausimas. Atsakymo laukė visi. 

Liuteris pažvelgė į Norą ir suvokė, kad toji nesiruošia 
tarti nė žodžio. Aiškintis teks jam. 

— Bleira grįžta namo, Kalėdų, — burbtelėjo jis trin- 
damasis kairę blauzdą. 

— Bleira grįžta namo, — garsiai pakartojo Fromejeris, 
ir naujiena nuvilnijo per minią. Kad ir ką tuo momentu apie 
Liuterį manė kaimynai, Bleirą dievino visi. Ji augo jų akyse, 
jie išlydėjo ją į koledžą ir kiekvieną vasarą laukdavo grįžtant. 
Ji buvo padėjusi prižiūrėti daugumą mažesnių Hemloko 
vaikų. Pati būdama vienturtė, Bleira kitus vaikus globodavo 
kaip savo šeimos narius. Visiems ji buvo vyresnioji sesuo. 

— Ir ji parsiveža sužadėtinį, — pridėjo Liuteris, ir ši 
žinia taip pat pasklido stebėtojų minioje. | 

— Kas ta Bleira? — paklausė Salinas tarsi žmogžu- 
dystę besiaiškinantis detektyvas, ieškantis pėdsakų. 

— Tai mano duktė, — paaiškino Liuteris nežinan- 
tiems. — Ji maždaug prieš mėnesį išvažiavo į Peru su Taikos 
korpusu, nesiruošdama grįžti metus, bent jau taip manėme. 
Šiandien apie vienuoliktą ji paskambino. Iš Majamio. Kad 
grįžta namo — padarys mums staigmeną Kalėdų proga, ir 
kad parsiveža sužadėtinį — kažkokį daktarą, kurį tenai nu- 
važiavusi sutiko, — Nora pasislinko arčiau ir dabar jį laikė 
už alkūnės. 

— Ir ji viliasi pamatyti Kalėdų eglutę? — pasiteiravo 
Fromejeris. 

— Taip. 


— Ir besmegenį? 

— Žinoma. 

— O kasmetinę Krenkų kalėdinę vakaronę? 

— Ir ją norėtų. 

Kol Fromejeris aiškinosi, minia pasislinko artyn. 

— Kada ji grįš? — paklausė jis. 

— Lėktuvas nusileidžia šeštą. 

— Šeštą! 
kitą blauzdą. Dabar kojos jau dilgsėjo — geras požymis. 
Jomis vėl teka kraujas. 
nams į akis. Jis atsikrenkštė, kilstelėjo smakrą ir pradėjo: 

— (Gerai, žmonės, štai koks žaidimo planas. Mes 
suruošime vakaronę čia, pas Krenkus, kalėdinęs sutiktuves 
Bleirai. Tie iš jūsų, kurie gali, meskite viską ir ateikite padėti. 
Nora, turi kalakutą? 

— Ne, — suglumusi atsakė ta. — Tik rūkyto upė- 
takio. 

— Rūkyto upėtakio? 

— Tik tiek tegavau. 

Kelios moteriškės susišnabždėjo: 

— Rūkyto upėtakio? 

— Kas turi kalakutą? — paklausė Fromejeris. 

— Turime du, — atsiliepė Džudė Beker. — Abu or- 
kaitėje. 

— Puiku, — pasakė Fromejeris. — Klifai, pasiimi 
komandą, eini pas Brikslius ir paimi jų besmegenį. Paimk ir 
lempučių, ištempsime ant Liuterio krūmų. Visi eikite namo, 
persirenkite. Atsineškite bet kokio maisto, kokio tik galite, ir 
vėl sugrįžkite čia po pusvalandžio. 

Jis pažvelgė į Saliną su Trynu ir pasakė: 

— Jūs, vaikinai, važiuojate į oro uostą. 

— O ko? — paklausė Salinas. 

— Reikės parvežti namo Bleirą. 

— Nesu tikras, ar galėsime. 

— Gal man paskambinti komisarui? 

Trynas su Salinu nuėjo prie automobilio. Kaimynai, 
gavę nurodymus iš Fromejerio, ėmė skirstytis. Liuteris su 
Nora stebėjo, kaip jie liejasi į abi Hemloko puses — visi pa- 
skubom, visi turėdami tikslą. 

Nora su ašarom akyse pažvelgė į Liuterį, ir tas pasijuto 
taip, tarsi irgi tuoj pravirks. Blauzdas perštėjo. 

Fromejeris tarė: 

— Kiek svečių susirinks į vakaronę? 


— Oi, nežinau, — žvelgdama į tuščią gatvę atsiliepė 


Nora. 

— Ne tiek, kiek tikiesi ateisiant, — pasakė jai Liu- 
teris. — Andervudai paskambino ir atsisakė. Taip pat ir 
Doksė. 

— Taip pat ir Tėvas Zabriskis, — pasakė Nora. 

— Ar ne Mičas Andervudas? — pasiteiravo Frome- 
jeris. 


— Tas pats, bet jis neateis. 

„Koks varganas vakarėlis“, — pagalvojo Fromejeris. 
— Tai kiek jums reikia svečių? 

— Kviečiame visus, — tarė Liuteris. — Visą gatvę. 
— Taip, visą gatvę, — paprašė ir Nora. 


exe ee 


— Kiek šiąnakt stotyje vaikinų? 
— Aštuoni. M 
— O gaisrininkai su medikais irgi gali atvažiuoti? — 


paklausė Noros Vikas. 

— Taip, kviečiame visus, — atsakė ji. 

— Taip pat ir policiją, — pridūrė Liuteris. 

— Bus visa minia. 

— Na, ir puiku, ar ne, Liuteri? — neva klausdama 
teigė Nora. 

Jis aukščiau užsitraukė apklotus ir pasakė: 

— Taip, minia Bleirai labai patiktų. 

— O giedotojai? — paklausė Fromejeris. 

— Irgi puiku, — atsakė Nora. 

Jie padėjo Liuteriui grįžti į namus, o į virtuvę jis jau 
nuėjo savo jėgomis, tik baisiai šlubuodamas. Kendalis jam 
paliko plastikinę lazdelę — o Liuteris dievagojosi tikrai jos 
neimsiąs. 

Likę vienudu svetainėje su Trogdonų eglute, Liuteris 
ir Nora kelias akimirkas drauge sau ramiai pasėdėjo prie ug- 
nies. Pasikalbėjo apie Bleirą. Bergždžiai bandė įsivaizduoti 
sužadėtinį — būsimą jaunikį, o vėliau — ir žentą. 

Abu neapsakomai paveikė kaimynų vienybė. Kruizo 
nė sykio nepaminėjo. 

Nora pažvelgė į laikrodį ir pasakė turinti susiruošti. 

— Kaip gaila, kad neturėjau fotoaparato, — tarė ji 
nueidama. — Kabėjai ten, aukštai, už kojų, o pusė miesto 
žiūrėjo. 


Ir juokėsi visą kelią iki vonios. 

i leira tik truputėlį pyktelėjo, kad tėvai jos nelaukia 
prie atvykimo vartų. Žinoma, labai jau vėlai jiems pranešė, 
oro uostas pičpilnis, o jie, be abejo, neatsitraukdami ruošia 
vakaronę, bet ji juk galiausiai parsivežanti namo savo vienin- 
telį, nepakartojamąjį. Tačiau ji nieko nepasakė petys petin, 
koja kojon su Enrike eidama didžiąja sale — juodu skynėsi 
kelią kažkaip grakščiai išvingiuodami pro susispaudusius 
žmones, bet vis neišsiskirdami ir žiūrėdami tik vienas į kitą. 

Nė vienas jų nepasitiko ir prie bagažo atsiėmimo sky- 
riaus. Tačiau jiems bestumiant lagaminus išėjimo link, Bleira 
pamatė, kad du policininkai laiko ranka pakeverzotą užrašą 
„Bleira ir Enrikis“. 

Enrikės vardą jie buvo užrašę netaisyklingai, tačiau 
argi tą akimirką tai buvo svarbu? Bleira jiems šūktelėjo, ir 
pastarieji puolė veikti — susėmė bagažą ir palydėjo juos 
pro žmonių masę. Karininkas Salinas, jau išėjus į lauką, pa- 
aiškino, kad komisaras Bleirai ir Enrikei paskyręs policijos 
eskortą. Sveika sugrįžusi namo! 

— Laukia vakaronė, — jiems bekemšant daiktus į po- 

licininkų mašinos bagažinę pasakė jis. Automobilį, pažeisda- 
mi taisykles, buvo pastatę prie šaligatvio, už taksi. Antrasis 
policijos automobilis stovėjo už pirmojo. 

Kaip Pietų Amerikos gyventojas, Enrikė labai jau ne- 
noriai sėdosi į policijos automobilį. Jis nervingai žvalgėsi ap- 
linkui — į pėsčiųjų grūstį, taksi ir autobusus, sustatytus taip, 
kad net šonai trinasi, į rėkiančius žmones, švilpiančius ap- 
saugininkus. Jam šmėkštelėjo mintis sprukti, paskui žvilgsnis 
sugrįžo prie žavaus mylimos merginos veidelio. 

— Eime, — pasakė ji, ir abu sušoko į vidų. Enrikė 
sektų paskui ją bet kur. Du automobiliai mirksinčiomis 
šviesomis nulėkė tolyn šaudami per grūstį, stumdami kitus 
] gatvės pakraštį. 

— Taip būna visą laiką? — pašnibždom paklausė 
Enrikė. 

— Niekada, — atsakė Bleira. „Kaip gražiai paklau- 
sė“, — pamanė ji. 

Karininkas Trynas vairavo pašėlusiai, karininkas Sa- 
linas šypsojosi prisiminęs, kaip Liuteris Krenkas kybojo su 
virve ant kojų, o visi kaimynai spigino į jį. Bet jis nesakysiąs 
nė žodžio. Bleira niekada nesužinosianti tiesos — taip pri- 
sakęs Vikas Fromejeris, kuris galiausiai prasimušė iki mero, 
paskui šnektelėjo ir su komisaru. 

Artėjant į priemiestį, eismas retėjo, ėmė patyliukais 
snyguriuoti. 

— Praneša, kad bus keturi coliai, — per petį pasakė 
Salinas. — Ar Peru būna sniego? 

— Kalnuose, — pasakė Enrikė. — Bet aš gyvenu Li- 
moje, sostinėje. | 

“ — Vieną kartą mano pusbrolis važiavo į Meksiką, — 
pradėjo Salinas, bet nebaigė, nes nebuvo ko pridurti. Pus- 

brolis vos nenumirė, tačiau Salinas išmintingai nusprendė 
nesileisti į siaubo pasakojimus apie trečiąjį pasaulį. 

Bleira buvo pasiryžusi ginti nuo bet kokių užuominų 
savo sužadėtinį ir jo gimtinę, todėl ji skubiai pertraukė klau- 
simu: 

— O nuo Padėkos dienos snigo? 

Tema apie orą — pati nekalčiausia iš visų. 

— Buvo du coliai prieš savaitę, ar ne? — pasakė Sali- 
nas žiūrėdamas į Tryną, kuris, įsikirtęs į vairą, stengėsi sėk- 
mingai neatsilikti daugiau nei per penkias pėdas nuo priešais 
važiuojančio policijos automobilio. 

— Keturi, — labai tvirtai pareiškė Trynas. 

— Ne, du, juk taip? — paprieštaravo Salinas. 

— Keturi, — nenusileido Trynas purtydamas galvą, ir 
tai erzino Saliną. 

Galiausiai jie sutarė, kad buvo trys coliai sniego, o 
Bleira su Enrike spaudėsi gale dairydamiesi į dailiai išpuoštų 
namukų eiles. 

— Jau beveik atvažiavom, — švelniai tarė ji. — Čia 
Stentonas, toliau — jau Hemlokas. 

Spaikas stovėjo žvalgyboje. Jis dukart mirktelėjo žalia 
šviesele su skautišku signaliniu žibintu, ir scena veiksmui 


buvo paruošta. 


Liuteris apgailėtinai nuklibinkščiavo į vonią, kur pa- 
skutinius potėpius ant veido dėjosi Nora. Dvidešimt minu- 
čių ji desperatiškai mėgino viską, ką tik turėjo — pirminį 
tepalą, visokią pudrą, ryškalus. Jos nuostabi įdegusi oda buvo 
paslėpta nuo pat kaklo ir žemiau — ji buvo nusprendusi pa- 
sišviesinti veidą. 

Tačiau nieko gero neišėjo. 

— Atrodai išsekusi, — neslėpdamas tiesos pasakė 
Liuteris. Aplink galvą jai tvyrojo pudros debesis. 

Liuteriui pernelyg skaudėjo, kad dar galėtų jaudintis 
dėl savo įdegio. Norai pasiūlius, jis apsirengė juodai — juo- 
das megztinis ant juodo golfo, tamsiai pilkos kelnės. Kuo 
tamsesni drabužiai, tuo šviesesnė atrodys oda, pasak jos. Tą 
megztinį jis buvo apsivilkęs tik vieną kartą, ir, laimė, gimta- 
dienio proga jį buvo padovanojusi Bleira. Golfo dar niekada 
nevilkėjo, ir nei jis, nei Nora niekaip neprisiminė, iš kur jis 
atsirado. 

Liuteris jautėsi tarsi vienas iš mafijos vyresniųjų. 

— Mesk visa tai, — pasakė jai, barškinančiai visokius 
buteliukus, rodos, besiruošiančiai paleisti kokį į Liuterį. 

— Tai jau ne, — atkirto ji. — Bleira apie kruizą nesu- 
žinos, supratai, Liuteri? 

— Tai ir nesakyk jai apie kruizą. Pasakyk, kad tau 
daktaras pataręs degintis, tarkim, na, dėl kokio vitamino 
trūkumo? 

— D, gaunamo tiesiai iš saulės, ne iš soliariumo lem- 
pų. Dar viena kvaila mintis, Liuteri. 

— Pasakyk, kad buvo labai karštas oras, kaip retą žie- 
mą, kad daug dirbai lauke, pavyzdžiui, tvarkei gėlynus. 

— Vis meluoti ir meluoti, nieko iš to neišeis. Ji ne akla. 
Pasižiūrės į tavo gėlynus ir pamatys, kad jie neliesti jau daug 
mėnesių. 

— Oi. 

— Dar turi stulbinančių idėjų? 

— Gal mes iš anksto ruošėmės pavasario atostogoms? 
Pirkėme deginimosi kremų. 

— Labai juokinga. 

Ji susierzinusi prasibruko pro jį ir paskui save paliko 
pudros šuorą. Liuteris klibinkščiavo koridoriumi ramstyda- 
masis naująja lazdele, artėdamas į svetainę, kur jau būriavosi 
svečiai, kai išgirdo kažką surinkant: 

— Štai ir jie! 

Kadangi brezento juosta pasirodė netinkama, Ralfas 
Brikslis tiesiog rankomis laikė besmegenį, kad stovėtų prie- 
šais Krenkų kaminą, ant Liuterio stogo, sningant ir šąlant, 
kai kitame gatvės gale pamatė blykstelint žalią žibintą. 

— Atvažiuoja! — riktelėjo apačion, į kiemą, kur jo 
padėjėjas Džudas Belingtonas laukė šalia kopėčių ir stengėsi 
pataisyti juostą. 

Ralfas dabar žiūrėjo kiek iš aukšto (ir šiek tiek su- 
sierzinęs, nes ten, viršuje, buvo šalta ir darėsi dar šalčiau) į 
sujudusius kaimynus, besistengiančius padėti vienam iš savo 
būrio — kad ir Liuteriui Krenkui. 

Šalia keliuko buvo suburtas ir ponios Elenos Mulho- 
land netvirtai diriguojamas didelis choras, kuris dabar už- 
traukė „Skamba vėl“. Linda Goldi turėjo varpelių rinkinį, ir 
jos paskubom surinkta komanda ėmė tilindžiuoti jais drauge 
su choro plėšiama giesme. Pievelėje priešais kelią buvo pilna 
kaimynų vaikų — visi nekantriai laukė Bleiros ir jos naujojo 
mįslingojo sužadėtinio. 

Kai prie Krenkų namo priartėjo policijos automobiliai, 
Hemloko vaikai ėmė garsiai ploti ir šaukti „Labas, labas!“ 

— Dieve mano, — pratarė Bleira. — Kokia minia. 

Priešais Bekerius stovėjo gaisrininkų automobilis, o 
priešais Trogdonus — ryškiai žalia greitoji pagalba, ir, gavę 
ženklą, jie pradėjo mirksėti signaliniais švyturėliais, kad pa- 
sveikintų Bleirą. Kai policijos mašinos sustojo prie keliuko, 
pro duris iššoko pats Vikas Fromejeris. 

— Linksmų šventų Kalėdų, Bleira! — sudundeno jis. 

Netrukus ji su Enrike jau stovėjo priešakinėje pievelė- 
je apsupti daugybės kaimynų, o choras liovėsi ūbavęs. Bleira 
visiems pristatė Enrikę, kuris atrodė truputį suglumęs nuo 
tokio priėmimo. Jie nužingsniavo iki laiptelių, į svetainę, kur 
juos pasitiko dar viena sveikinimų banga. Noros prašymu 
priešais eglutę į vieną gretą buvo išsirikiavę keturi gaisri- 
ninkai ir trys farai, kad Bleira kuo mažiau matytų medelio 
baisumą. 

Liuteris su Nora nervingai laukė miegamajame, kad 
asmeniškai sutiktų grįžtančią dukrą ir ramiai susipažintų su 
Enrike. 

— O ką, jei jis mums nepatiks? — murmėjo Liuteris 
sėdėdamas ant lovos krašto ir trindamas blauzdas. Apačioje, 
koridoriuje, vis triukšmingiau įsibėgėjo vakaronė. 

— Ša, Liuteri. Mūsų mergaitė užaugo protinga, — 
Nora paskutinę akimirką ant skruostų dėjo dar vieną kremo 
sluoksnį. 

— Bet jie ką tik susitiko. 

— Meilė iš pirmo žvilgsnio. 

— Neįmanoma. 

— Gal tu ir teisus. Aš tik po trejų metų įvertinau tavo 
privalumus. 

Durys atsivėrė ir įlėkė Bleira. Nora ir Liuteris iš pra- 
tamsumo tas Enrikė. 

O jis visai nebuvo tamsus! Bent dviem tonais švieses- 
nis nei pats Liuteris! 

Jie apkabino ir tvirtai suspaudė dukterį, tarsi nebūtų 
jos regėję daug metų, o paskui su dideliu palengvėjimu ėjo 


prie būsimojo žento. 

— Jūs, mielieji, šauniai atrodote, — juos apžiūrinėda- 
ma tarė Bleira. Nora dėvėjo storą kalėdinį megztinį — pirmą 
kartą, kiek galėjo prisiminti, norėjo atrodyti storesnė. Liute- 
ris panėšėjo į senstantį žigolą. 

— Metėme svorį, — pasakė jis vis dar kratydamas 
ranką Enrikei. 

— Daug buvai saulėje, — pasakė Bleira Liuteriui. 

— A, taip, iš tiesų buvo ne pagal sezoną šilta. Aną sa- 
vaitgalį truputį įdegiau prie gėlynų. 

— Eime į vakaronę, — pasakė Nora. 

— Neverskime žmonių laukti, — pridūrė Liuteris, 
eidamas pirmas. 

— Juk jis gražus? — sušnibždėjo Bleira motinai. Enri- 
kė ėjo vos per žingsnį pirma jų. 

— Labai gražus, — išdidžiai atsakė Nora. 

— Kodėl tėtis šlubuoja? 

— Susižeidė koją. Šiaip jam viskas gerai. 

Svetainėje buvo pilna žmonių — įvairiausios publikos, 
kaip pastebėjo Bleira, nors jai tai ir nebuvo svarbu. Nebuvo 
daugumos įprastinių svečių, beveik visi iki vieno — kaimy- 
nai. Ir dar ji niekaip negalėjo suprasti, kodėl pakviesti polici- 
ninkai ir gaisrininkai. 

Enrikė gavo kelias dovanas, kurias čia pat, kambario 
viduryje, ir išvyniojo. Nedas Bekeris pasiuntė visiems pasi- 
žiūrėti raudonus marškinėlius iš vietinio priemiesčio klubo. 
Džonui Goldžiui buvo įteikta knyga su paveikslėliais apie 
vietines kaimo smukles. Jo žmona išvyniojo knygą, ir jie abu 
nusprendė ją perleisti Enrikei, o šis buvo sujaudintas kone 
iki ašarų. Gaisrininkai įteikė jam du vaisinius pyragus, nors 
jis prisipažino, kad tenai, Peru, jie neturį tokių džiaugsmų. 
Labdaringoji policininkų asociacija davė jam kalendorių. 

— Jis puikiai kalba angliškai, — sušnibždėjo Nora 
Bleirai. 

— (Geriau nei aš pati, — irgi pašnibždom atsakė ta. 

— Man pasirodė, kad tu sakei, jog jis niekad nebuvo 
Amerikoj? 

— Jis mokėsi Londone. 

— O, — ir Enrikė jos akyse pašoko dar vienu laipteliu. 
Gražus, mokęsis užsienyje, daktaras. — Kur tu jį susitikai? 

— Limoje, per įvadinį kursą. 

Nuskambėjo plojimai, kai Enrikė atidarė aukštą dėžę 
ir ištraukė lempą, padirbtą iš lavos, kurią perdavė apžiūrėti 
Belingtonams. 

Apžiūrėjus dovanas, Liuteris paskelbė: „Vakarie- 
nėl“, — ir minia pajudėjo į virtuvę, kur laukė Hemloko gė- 
rybėmis nuklotas stalas, nors maistas buvo vis dėliojamas ir 
perdėliojamas, kol pagaliau ėmė atrodyti originaliai ir šven- 
tiškai. Džesika Briksli, turbūt geriausia virėja gatvėje, patiekė 
netgi rūkytą Noros upėtakį. 

Giedotojus sušaldė ir nuvargino snyguriavimas, nors ir 
negausus. Išgirdę žinią apie valgį, jie sugužėjo vidun drauge 
su ponios Lindos Goldi varpelių ansambliu. 

Iš kažin kur atsirado vyriškis pražilusia ugnine barz- 
da, kurį Nora buvo sutikusi prie žemės riešutų sviesto pas 
Krogerį ir kuris, atrodė, pažįsta visus, nors niekas, sakytum, 
jo nepažinojo. Nora jį pasveikino ir ėmė įdėmiai stebėti, kol 
pagaliau išgirdo kažkam prisistatantį Marčiu. Martis dievino 
susibūrimus ir netrukus, progai pasitaikius, gerokai apšilo. 
Pasiėmęs pyrago ir ledų, jis nulindo į kampą su Enrike, ir 
juodu tučtuojau įsileido į gyvą pokalbį. Ispaniškai — ir ką 
tu pasakysi. 


— Kas jis? — prišlubavęs paklausė Liuteris. 

— Martis, — lyg pažinotų jį nuo seno pašnibždom 
atsakė Nora. ; 

Kai visi pavalgė, persikraustė atgal į svetainę, kur 
ūžė ugnis. Vaikai sudainavo keletą giesmių, tada žingtelėjo 
pirmyn Martis su gitara. Enrikė irgi paėjėjęs paaiškino, kad 
kartu su naujuoju draugu atliks keletą tradicinių Peru kalė- 
dinių giesmių. 

Martis iš visų jėgų puolė gitarą, ir puikiai derantis due- 
tas pradėjo pasirodymą. Klausytojai nesuprato žodžių, tačiau 
visiems buvo aišku, apie ką dainuojama. Visame pasaulyje 
Kalėdos — linksmybių ir taikos metas. 

— Jis dar ir dainuoja, — sušnibždėjo Nora Bleirai, 
kuri tiesiog spinduliavo. 

Per koncerto pauzę Martis visiems paaiškino, kad yra 
dirbęs Peru, ir tada, ėmęs dainuoti, visai užmiršo ir vietą, ir 
laiką. Paskui gitarą paėmė Enrikė, pabrązgino kelis akordus 
ir tyliai užtraukė dar vieną giesmę. 

Liuteris stovėjo pasirėmęs į židinio atbrailą mindži- 
kuodamas tai ant vienos kojos, tai ant kitos, žaismingai šyp- 
sodamasis, nors būtų norėjęs atsigulti ir užmigti amžiams. 
Žiūrėjo į kaimynų veidus, į juos visus, pakerėtus muzikos. 
Visi buvo čia, visi, išskyrus Trogdonus. 

Ir išskyrus Voltą Šylą su Beve. 


(p dar vienos užsienietiškos giesmės, aidint karš- 
tiems aplodismentams Enrikės ir Marčio duetui, Liuteris 
nepastebėtas paspruko iš virtuvės į garažo tamsą. Apsirengęs 
kaip žiemą — paltu, vilnone kepure, šaliku, šiltais batais, 
pirštinėmis — jis žingsniavo tolyn pasiremdamas plastikine 
lazdele, kurios prisiekinėjo neimsiąs, stengdamasis kas žings- 
nis nesiraukyti, nors abi blauzdos buvo ištinusios ir perštėjo. 

Dešinėje laikė lazdelę, kairėje — didelį voką. Vis dar 
kiek snigčiojo, tačiau žemė jau buvo padengta. 
svetainėje. Pilni namai, iš tolo visai neblogai atrodanti eglutė, 
viršuje — paskolintasis besmegenis. 

Hemloke buvo tylu. Gaisrinė, greitoji ir policijos 
mašinos, laimė, jau buvo išvažiavusios. Liuteris pasižiūrėjo į 
rytus, į vakarus, tačiau nepamatė judant nė vieno Žmogaus. 
Dauguma jų buvo pas jį namuose, linksminosi sau išgelbėję 
jį iš keblios padėties, kurią, be abejo, jis prisiminsiąs dar labai 
ilgai. 

Šylų namas buvo gerai apšviestas iš lauko, tačiau viduje 
beveik visiškai tamsus. Liuteris tyliai slinko jų keliuku, batai 
trynė jam žaizdas, ir, jei ne lazdelė, šitas žygis tikrai nebūtų 
pavykęs. Verandoje paspaudė šeimininkų durų skambutį ir 
vėl pasižiūrėjo per gatvę į savo namus. Iš už kampo išlindo 
Ralfas Brikslis ir Džudas Belingtonas paskubomis kabinda- 
mi ant Liuterio buksmedžių lempučių vėrinius. 

į pėdas. 

Voltas Šylas atvėrė duris mandagiai tardamas: 

— Na, linksmų Kalėdų, Liuteri. 

— Ir jums linksmų, — nuoširdžiai šypsodamasis at- 
sakė Liuteris. 

— Palikai vakaronę? 

— Tik minutėlę, Voltai. Galiu užeiti? 

— Žinoma. 

Liuteris įšlubavo į prieškambarį, kur įsitaisė ant kili- 
mėlio. Ant batų buvo sniego, ir jis nenorėjo palikti pėdų. 

— Gal paimsiu tavo paltą? — paklausė Voltas. Virtu- 
vėje kažkas kepė, ir Liuteris palaikė tai geru ženklu. 

— Ne, ačiū. Kaip Bevė? 

—- Jai šiandien gerai, ačiū. Mes jau buvome susiruošę 
ateiti pasimatyti su Bleira, bet ėmė snigti. Tai kaip tas su- 
žadėtinis? 

— Labai puikus jaunuolis, — atsakė Liuteris. 

Iš svetainės atėjo Bevė, pasisveikino, palinkėjo linksmų 
Kalėdų. Ji vilkėjo raudoną šventinį megztinį ir atrodė nepa- 
sikeitusi, bent jau Liuterio akimis. Sklido gandai, neva gydy- 
tojas jai davęs šešis mėnesius. Ė 

— (Gana bjauriai kritai, — šypsodamasis pasakė Vol- 


tas. 

— Galėjo būti ir blogiau, — atsakė Liuteris ir šypte- 
lėjo stengdamasis pasismaginti, kad jau tapo juokų objektu. 
„Šios temos neplėtosime“, — paskelbė pats sau. 

Jis atsikrenkštė ir tarė: 

— Klausykit, Bleira grįžo dešimčiai dienų, todėl mes 
nebeplauksim į kruizą. Abu su žmona norėtume, kad jūs, 
bičiuliai, ten vyktumėte, — jis kilstelėjo voką, tarsi šitaip pa- 
mojuodamas jiems. 

Atsakymo teko palaukti, nes buvo apsikeista žvilgs- 
niais, stengiamasi sukaupti mintis. Jie buvo priblokšti, ir gerą 
laiko tarpą negalėjo pratarti nė žodžio. Taigi Liuteris varė 
toliau: 

— Lėktuvas išskrenda rytoj po pietų. Turėsite nusi- 
gauti ten anksčiau, kad pakeistų vardus ir visa kita — tru- 
putis vargo, bet vertėtų. Šiandien jau paskambinau į kelionių 
agentūrą. Dešimt dienų Karibų jūroje, paplūdimiai, salos, 
viskas. Bus svajonių atostogos. 

Voltas papurtė galvą: „Ne“, bet tik nežymiai. Bevei 
sudrėko akys. Nė vienas negalėjo pratarti nė žodžio, kol pa- 
galiau Voltas nelabai įtikinamai išspaudė: 

— Negalime, Liuteri, taip neteisinga. 

— Nebūkite kvaili. Nepirkau kelionės draudimo, tai 
jeigu nevažiuosit, viskas pražus veltui. 

Bevė pažvelgė į Voltą, o jis jau žvelgė į ją, ir kai jų 
žvilgsniai susidūrė, Liuteris suprato: „Beprotiška, bet kodėl 
gi ne?“ 

— Nesu tikra, ar daktaras leis, — silpnu balsu pratarė 
ji. 

— Ir dar tas Lekson'as su priekiniu degikliu, aš jau 
susitariau, — sumurmėjo sau po nosim Voltas kasydamasis 
pakaušį. 

— r esame prižadėję Šortams atvažiuoti švęsti Naujų- 
jų, — pridūrė Bevė susimąsčiusi. 

— Benis minėjo, kad gali užvažiuoti. 

Benis buvo jų vyriausiasis sūnus, jau seniai nebuvęs 
namie. 

— Ir kaip katinas? — paklausė Bevė. 

Liuteris davė jiems laiko išsisukinėti ir atsikalbinėti, o 
kai menki jų argumentai baigėsi, jis pasakė: 

— Tai mūsų dovana jums, nuoširdus, be jokių sąlygų 
kalėdinis pasiūlymas iš visos širdies — judviem, kuriems 
šiuo momentu sunku ir atsikalbinėti. Važiuokit ir tiek, ge- 
rai? 

— Nesu tikra, kad turėsiu ką apsirengti, — kaip ir 
buvo galima tikėtis, pasakė Bevė. 

Į tai Voltas atitarė: 

— Nebūk juokinga. 

Slopstant jų pasipriešinimui, Liuteris žengė paskutinį 
žingsnį. Jis įbruko Voltui voką. 

— Čia viskas: bilietai lėktuvui, kruizo pasai, lankstinu- 
kai — viskas, taip pat ir kelionių agentūros telefonas. 

— Kiek tai kainavo, Liuteri? Jei važiuosime, tai tau 
atlyginsime. 

— Čia paprasčiausia dovana, Voltai. Jokios kainos, 
jokio išsimokėjimo. Nekomplikuok visko. 

Voltas suprato, bet išdidumas darė savo. 

— Turėsime apie tai pasikalbėti, kai sugrįšime. 

Štai, jie jau išvykę ir sugrįžę. 

— Tada galėsime apie viską pasikalbėti. 

— O kaip katinas? — vėl užsiminė Bevė. 


Voltas, rimtai susimąstęs, įsižnybo į smakrą ir pasakė: 

— Taip, problema rimta. Globos namams skambinti 
per vėlu. 
"Slėpiningai padelsęs, į prieškambarį įtipeno didžiulis 
juodas ilgaplaukis katinas. Pasitrynė Voltui į koją, o paskui 
ilgam įrėmė žvilgsnį į Liuterį. 


— Negalime tiesiog imti jį ir palikti, — prabilo ponia 


Nd 


Syl. 

— Ne, negalime, — pasakė Voltas. 

Liuteris negalėjo pakęsti kačių. 

— Galime paprašyti Džudės Beker, — vėl tarstelėjo 
ji. 


— Jokių problemų. Aš juo pasirūpinsiu, — tarė Liu- 
teris sunkiai nurijęs seiles ir puikiai žinodamas, kad vargas 
teks Norai. 

— Tikrai? — truputį per skubiai paklausė Voltas. 

— Jokių problemų. 

Katinas dar sykį pažvelgė į Liuterį ir nupėdino. Jaus- 
mas aiškiai buvo abipusis. 

Atsisveikinimas truko žymiai ilgiau nei pasisveikini- 
mas, ir, apkabinęs Bevę, Liuteris išsigando, kad ji sulūš. Po 
storiausiu megztiniu slypėjo trapi ir ligota moterytė. Per 
skruostus jai riedėjo ašaros. 

— Paskambinsiu Norai, — sušnabždėjo ji. — Ačiū. 

Senam, kietam kaip titnagas Voltui akys irgi sudrėko. 
Ant laiptelių, paskutinįkart spausdamas ranką, jis pasakė: 

— Tai taip daug reiškia, Liuteri. Ačiū tau. 

Šylai vėl užsirakino, ir Liuteris patraukė namo. Kai 
jau nebereikėjo nešti sunkaus voko, kai atsikratė brangiųjų 
bilietų ir storų lankstinukų, išsilaisvino nuo ten slypinčio 


pataikavimo sau pačiam, galėjo žingsniuoti kiek greičiau. Ir, 

sklidinas pasitenkinimo dėl puikios dovanos, Liuteris šluba- 
vo tiesus ir išdidus. 

mas, prieš kelias akimirkas tamsus kaip urvas, dabar atgijo 
nuo šviesų, uždegtų ir viršuje, ir pirmame aukšte. „Krausis 
daiktus visą naktį“, — pagalvojo Liuteris. 

Kitoje gatvės pusėje atsivėrė durys, ir iš Krenkų 
svetainės su triukšmu išvirto Goldžių šeimynėlė. Drauge 
su jais pasiliejo ir po visą Hemloką aidu pasklido juokas 
ir muzika. Pasirodė pirmieji ženklai, kad vakaronė eina į 
pabaigą. 

Stovėdamas gatvės pakrašty, retoms snaigėms besilei- 
džiant ant vilnonės kepurės ir šaliko, ir žiūrėdamas į ką tik 
išpuoštus namus, kuriuose buvo susigrūdę kone visi gatvės 
kaimynai, Liuteris stabtelėjo, kad suskaičiuotų tuos visus ste- 
buklus, kuriuos gyvenime turi. Namo grįžo Bleira, parsivežė 
tikrai puikų, gražų, mandagų jaunuolį, aiškiai pametusį galvą 
dėl jos. Ir kuris tą akimirką drauge su Marčiu — ar kuo jis 
vardu — buvo pati vakarėlio siela. 

O Liuteris galėjo būti dėkingas, kad pajėgia stovėti, o 
ne taikiai gulėti ant plokštės Franklino šarvojimo namuose 
ar lovoje ligoninėje, reanimacijos palatoje, visas apkabinėtas 
vamzdeliais. Vis dar šiurpino mintis prisiminus, kaip ritosi 
stogu žemyn galva. Žinoma, jam labai pasisekė. 

Tikra Dievo dovana — draugai ir kaimynai, sutikę pa- 
aukoti savo Kūčių planus, kad tik išgelbėtų jį. 

Jis pažvelgė į kaminą, nuo kurio jį stebėjo Brikslio 
besmegenis. Apvalus besišypsantis veidas, cilindras, pypkė iš 
kukurūzų burbuolės. Nuvilnijo vėjo šuoras, ir Liuteriui pasi- 


rodė, kad besmegenis mirktelėjo jam. 

Kaip visuomet išbadėjęs, Liuteris staiga labai užsi- 
manė rūkyto upėtakio. Pasileido ilgon kelionėn per sniegą. 
„Valgysiu ir vaisinių sausainių“, — davė sau žodį. 

Nešvęsti Kalėdų — kokia absurdiška mintis. 

Gal kitais metais. 

